Harukashi fikuruge 8 meehehge faigai tag alhuvan amuru nerefi | Mihaaru\nޚަބަރު / އިމްރާން އަބްދުﷲ، ހޯމް މިނިސްޓަރު\nހަރުކަށި ފިކުރުގެ އަށް މީހެއްގެ ފައިގައި ޓެގް އަޅުވަން އަމުރު ނެރެފި\nމޮނިކޮން އަމުރުގެ ދަށުން މީގެ ކުރިން ޓެގް އެޅުވި ބައެއް\n09 މެއި 2020\nހަރުކަށި ފިކުރުގެ އަށް މީހެއްގެ ފައިގައި ޓެގް އަޅުވަން ހައި ކޯޓުން އިއްޔެ މޮނިކަން އަމުރު ނެރެފި އެވެ.\n"ރާއްޖެ ޓީވީ" އަށް ދެއްވި އިންޓަވިއުއެއްގައި ހޯމް މިނިސްޓަރު އިމްރާން އަބްދުﷲ މިރޭ ވިދާޅުވީ ކޮވިޑް-19 ކޮންޓްރޯލް ކުރަން ސަރުކާރުގެ ހުރިހާ އިދާރާއެއްގެ މިސްރާބު ހުއްޓިފައިވާއިރު، ނާޖައިޒު ފައިދާ ނަގަން މިވަގުތު އެކި ފަރާތްތަކުން އެކި ވިސްނުންތައް ގެންގުޅޭ ކަމަށެވެ. އެހެންވެ، މުޖުތަމައުގެ ނުރައްކަލަށް ކުރަމުންދާ ކަންކަން ބަލަހައްޓައި މޮނީޓާކުރަން އަށް މީހެއްގެ މައްޗަށް މޮނިކަން އަމުރު ނެރެފައިވާ ކަމަށް ވިދާޅުވި އެވެ.\n"އިއްޔެ ވެސް ހައި ކޯޓުން ވަނީ އަށް ފަރާތެއްގެ މައްޗަށް މޮނިކަން އަމުރު ނެރެދެއްވާފައި. އެއީ އެ ފަރާތްތަކުން މުޖުތަމައުގެ ނުރައްކަލަށް ކުރަމުންދާ ބައެއް ކަންތައްތަކުގެ ސަބަބުން އެ ފަރާތްތައް ކޮންޓްރޯލްކޮށް، ބެލެހެއްޓުމަށްޓަކައި ޓެރަރިޒަމްގެ ގާނޫނުގެ ދަށުން ލިބިދީގެންވާ އިހުތިޔާރުގެ ދަށުން ހުށަހަޅައިގެން ވަނީ އަށް ފަރާތެއް މޮނިޓާކޮށް ކޮންޓްރޯލް ކުރަން އަމުރު ނެރެދެއްވާފައި،" އިމްރާން ވިދާޅުވި އެވެ.\nޓެރަރިޒަމް މަނާކުރުމުގެ ގާނޫނު ބުނާގޮތުން، އެ ގާނޫނުގައި ކަނޑައަޅާފައިވާ ކުށެއް ކުރާ ކަމަށް ތުހުމަތު ކުރެވޭ މީހުންގެ ތެރެއިން އެކަށީގެންވާ ތުހުމަތެއްގެ މައްޗަށް ބިނާކޮށް، މުޖުތަމައަށް ނުރައްކަލެއް ކުރިމަތިކޮށްފާނެ ކަމަށް މިނިސްޓަރަށް ފެންނަ މީހުންގެ މައްޗަށް މޮނިޓަކޮށް ކޮންޓްރޯލް ކުރުމުގެ އަމުރު ނެރެދިނުމަށް އެދި ކޯޓަށް ހުށަހެޅިދާނެ އެވެ. ހައިކޯޓުން ނެރޭ އަމުރު ތަންފީޒު ކުރަން ޖެހޭނީ ފުލުހުންނެވެ.\nމީގެ ކުރިން، ކުރީގެ ރައީސް އަބްދުﷲ ޔާމީންގެ ސަރުކާރުގައި ވެސް ނުރައްކާތެރި ކުށްވެރިން ކަމަށް ބެލެވޭ ބައެއްގެ ފައިގައި ޓެގް އެޅުވި އެވެ. މޮނިކަން އަމުރާ ހިލާފުވި ބައެއް މީހުންނާ މެދު އޭރު ފިޔަވަޅު ވެސް އެޅި އެވެ.\nހޯމް މިނިސްޓަރު އިމްރާން (ވ) އަދި ޕޮލިސް ކޮމިޝަނަރު ހަމީދު: މޮނިކޮން އަމުރު ތަންފީޒުކުރަން ޖެހޭނީ ފުލުހުން.-- ފޮޓޯ: ނިޝާން އަލީ/ މިހާރު\nއިމްރާން ވިދާޅުވި ގޮތުގައި، ހަރުކަށި ފިކުރުގެ މީހުން ވެސް ރައްޔިތުންގެ މުދަލަށް ގެއްލުންދީ ހަމަނުޖެހުންތައް ހިންގަން ރޭވި އެވެ. އެ ކަންކަމާ ދެކޮޅަށް ކާމިޔާބު އޮޕަރޭޝަންތަކެއް ހިންގާފައިވާ ކަމަށް އޭނާ ވިދާޅުވި އެވެ. މި ނުތަނަވަސް ހާލަތުގެ ނާޖައިޒު ފައިދާ ނަގައި ޖަލު ތެރޭގައި ވެސް ނުރައްކާތެރި ހާދިސާތައް ހިންގަން މަސައްކަތް ކުރި ކަމަށާއި މަދު ވަގުތުކޮޅެއްގެ ތެރޭގައި ޖަލު އާއްމު ހާލަތަށް ގެނެސްފައިވާ ކަމަށް ވެސް އިމްރާން ވިދާޅުވި އެވެ.\nމިނިސްޓަރު ވިދާޅުވީ އަންނަ ހަފުތާގެ ތެރޭގައި އެ އޮޕަރޭޝަންތަކުގެ ތަފްސީލު ހިއްސާ ކުރާނެ ކަމަށެވެ.\nހަރުކަށި ފިކުރު މީހުންގެ ޖަރީމާތައް ހުއްޓުވައި ރައްޔިތުން ސަލާމަތްކުރަން އިތުރަށް ސަމާލުވެ ސިފައިންނާ ގުޅިގެން މަސައްކަތްކުރާނެ ކަމަށް ވެސް އިމްރާން ވިދާޅުވި އެވެ.\nމޮނިކަން އަމުރާ އެކު ކަނޑައަޅާ ވަކި ވަގުތުތަކެއްގައި ގެއިން ބޭރަށް ނުދިއުމަށާއި މިނިސްޓަރުގެ ހުއްދަ ނެތި މާލެ އިން ފުރައިގެން ނުދިއުމާއި އަމުރުގައި ކަނޑައަޅާފައިވާ ވަކި ސަރަހައްދުތަކަކަށް ނުދިއުމާއި، އެ މީހުންގެ މާލީ މުއާމަލާތްތަކާއި މުދާ ކޮންޓްރޯލްކުރުމުގެ ގޮތުން ފިޔަވަޅު އެޅުމާއި އެ މީހުންގެ މުވާސަލާތީ މުއާމަލާތްތައް ކޮންޓްރޯލް ކުރުމާއި ފުލުހުންގެ މަރުކަޒަށް ހާޒިރުވެ ސޮއިކުރުން ހިމެނެ އެވެ.\nއިމްރާން އަބްދުﷲ، ހޯމް މިނިސްޓަރު ހައްދުފަހަނައެޅުން ހައި ކޯޓް ހޯމް މިނިސްޓްރީ ފުލުހުން ކުށްކުރުން ހޯމް މިނިސްޓަރު\n10 ކޮމެންޓް, 86 ރިއެކްޝަންސް\nމަސްތުވާތަކެތި ބޭނުން ކުރާ މީހުން ހިންގާ ޖަރީމާތަކުން އާއްމުންނަށް އެންމެ ބޮޑު ގެއްލުން ލިބެނީ- އެކަމަކު އެމީހުން މިނިވަންކަންމަތީ އަބަދުވެސް.\nދީނަށް ފުރަށްސާރަ ކުރާމީހުފައިގަވެސް ޓެގް އަޅުވަންވީ\nދީނަށް ފުރަށްސާރަ ކުރާ މީހުން ތަން ތަން ގޮށްވާ، މީހުން މަރަން ފެށީމަ ޓެގް އަޅުވާނެ.\nކިތަންމެ ހިނިތުންވުމެއް މަންޒަރަށް ފެނުނަސް ހިތުގެ އަޑާއި މަންޒަރު ވީޑިއޯކޮށް ފޮޓޯނަގާ ހަދާފިނަމަ ފެންނާނީ އެހެން އެއްޗެއް.\nތިޔަގޮތަށް ޓެގުއަޅުވާންޖެހޭ ބައިވަު މީހުން މިމާލޭގާ އެބައުޅޭ. އަދި ބައެއް މީހުންގެ އަނގަމަތީގާވެސް ޓެގުއަޅުވާންއެބަޖެހޭ މިދުވަސްކޮޅު.\nތީދޫކުރާވަރު ބަޔެއްނޫން. ލިބޭ ގެއްލުމަށް އިހުމާލުވަނީ ކާކު. މިދުވަސް ހަދާން ހުންނަނީކާކުބާ؟\nއުމަރު ހާދައުފަވާނޭ. އޭނާ ފެށި ކަމެއްވިއްޔަ.... މޮޅުޓުވީޓެއް ކޮށްލާނެހެން ހީވަނީ.\nޓެގްތަކުގަ ދަބަރު ނުޖަހަނީސް ކޮންމެވެސް ބައެއްގަ އެ އަޅުވަން އެނގުނީތީ އުމަރު އުފާވާންވީ. ކުރީ ސަރުކާރު-ފޯބިއާ ޖެހިފަ ތިބި ބަޔަކު ވެރިކަމަށް އެރީމަ އެ ސަރުކާރުން ކުރި އެއްކަމެއްވެސް ކުރަންވެއްޖިއްޔާ ފުރަތަމަ ޖެހެނީ އަމިއްލައަށް ކައުންސެލިންގ ހޯދަން. އެފަރުވާ ލިބުމަށްފަހު އެ ސަރުކާރުން ފެށި ކަމެއްގަ އަތްލަން ކެރެނީ.\nދެން ދީނައް ފުރައްސާރަ ކުރާާ މީހުން ؟\nގަދަ ކަންތައް ކޮށްލާފަ އެބަ ހުއްޓޭ އުމަރު ވެސް! ތައުރީފު ހައްގު.


MACL ah CEO eh hoadhanee\n30 ޖެނުއަރީ 2020 - 12:59:20\nމޯލްޑިވްސް އެއާޕޯޓް ކޮމްޕެނީ ލިމިޓެޑް (އެމްއޭސީއެލް) އަށް ސީއީއޯއެއް ހޯދަން އިއުލާނުކޮށްފި އެވެ.\nއާ ސަރުކާރު ވެރިކަމާއި ހަވާލުވި ފަހުން މިހާރު އަހަރެއްހާ ދުވަސް ފާއިތުވެފައިވާއިރު މިއީ މެނޭޖިން ޑިރެކްޓަރަކު ވެސް ހަމަނުޖައްސާ އޮތް ހަމައެކަނި ސަރުކާރު ކުންފުންޏެވެ. އެތަން ހިންގުމާ މިހާރު ހަވާލުވެ ހުންނެވީ ޑެޕިއުޓީ ޗީފް އިންފޮމޭޝަން އޮފިސަރު މޫސާ ސޯލިހެވެ.\nއެމްއޭސީއެލުން ކޮށްފައިވާ އިއުލާނުގައި ބުނީ ސީއީއޯގެ މަގާމަށް ކުރިމަތިލާ ފަރާތަކީ އޭވިއޭޝަން ދާއިރާގައި މަދުވެގެން 15 އަހަރު ހޭދަކޮށްފައިވާ މީހަކަށް ވާންޖެހޭ ކަމަށެވެ. އަދި އޭވިއޭޝަން ދާއިރާއިން ޕޯސްޓް ގުރެޖުއޭޓް ޑިގްރީއެއް އޮންނަ މީހަކަށް ވުމަކީ ވެސް އެމަގާމުގެ ޝަރުތެކެވެ.\nއޭގެ އިތުރުން އެމްއޭސީއެލްގެ ސީއީއޯގެ ޝަރުތުތަކުގެ ތެރޭގައި ނިންމުތައް ނިންމާއި ހަރުދަނާކޮށް މަޝްވަރާ ކުރުމާއި ކުންފުނީގެ ތަސައްވަރު ކަނޑައަޅައި ޒިންމާތައް ފުރިހަމަ ކުރުމުގެ ގާބިލުކަމުގެ އިތުރުން އުނދަގޫ ކަންކަން ކުރިމަތިވި ނަމަވެސް އެކަންކަމާއި ކުރިމަތިލުމުގެ ގާބިލުކަން ހިމެނެ އެވެ.\nބޭރުގެ ފަރާތްތަކާއި މުއާމަލާތް ކުރުމުގެ ގާބިލުކަމުގެ އިތުރުން މީހުން ތަރައްގީކޮށް ބިނާކުރުމަކީ ވެސް އެމްއޭސީއެލްގެ ސީއީއޯއަށް ކުރިމަތިލާ ފަރާތެއްގައި ހުންނަން ޖެހޭ ޝަރުތެކެވެ.\nއެމްއޭސީއެލްއަށް ސީއީއޯއަށް ތިން އަހަރުގެ މުއްދަތަށް ނެގި ނަމަވެސް އެގްރީމެންޓްއާ ކުރުމަށް ވެސް ފުރުސަތު އޮންނާނެ އެވެ.\nމިއީ އެމްއޭސީއެލްގެ ތާރީހުގައި ވެސް އެތަނަށް ސީއީއޯއެއް ހޯދަން އިއުލާންކުރި ފުރަތަމަ ފަހަރެވެ.\nޓީއެމްއޭއަށް ޖާގަ ދޭނެ ވަރު އެމްއޭސީއެލްގެ ބޯޑަކުން މަޝްވަރާއެއް ނުކުރޭ!\nސީޕްލޭން ޓާމިނަލް ޓީއެމްއޭއަށް ދިނުމެކޭ ޖީއެމްއާރަށް އެއާޕޯޓް ދިނުމެކޭ ތަފާތެއް ނެތް!


BREAKING NEWS: Tunisia In Covid-19 Fenijje - Vaguthu\nޓިއުނޭޝިއާ އިން ކޮވިޑް-19 ފެނިއްޖެ\nޓިއުނޭޝިއާ އިން ކޮވިޑް-19 ފެނިއްޖެއެވެ.\nޓިއުނޭޝިއާގެ ހެލްތު މިނިސްޓަރ އަބްދުލްލަތީފް އަލް-މައްކީ ދެންމެ ބޭއްވެވި ނޫސްވެރިންގެ ބައްދަލުވުމެއްގައި ވިދާޅުވީ އެގައުމުގެ ފިރިހެނަކު ކޮވިޑް-19 އަށް ޕޮޒިޓިވް ވެފައިވާ ކަމަށެވެ.\nހެލްތު މިނިސްޓަރ އަލް-މައްކީ ވިދާޅުވީ ޓިއުނޭޝިއާ އިން ކޮވިޑް-19 އަށް ޕޮޒިޓިވްވީ މިދިޔަ ހަފްތާގައި އިޓަލީވިލާތުން އެގައުމަށް އައި މީހެއް ކަމަށެވެ.\nޓިއުނޭޝިއާ އަކީ އެފްރިކާގެ އެންމެ އުތުރުން އައްސޭރިފަށުގައި އޮންނަ ގައުމެކެވެ. އެގައުމާއި އެންމެ ކައިރި ގައުމުތަކުގެ ތެރޭގައި އިޓަލީވިލާތް ހިމެނެއެވެ. ޓިއުނޭޝިއާއަށް އިޓަލީވިލާތުގެ ގިނަ އަދަދެއްގެ ފަތުރުވެރިން ވެސް ޒިޔާރަތް ކުރެއެވެ.\nޓިއުނޭޝިއާގައި ބަލި ފެތުރެން ފަށައިފިނަމަ އެކަން ވެގެން ދާނީ ވަރަށް ބޮޑު ބިރުވެރިކަމަކަށެވެ. ސަބަބަކީ 2011 ވަނަ އަހަރު އެގައުމަށް ގެނައި އިންތިގިލާބަށް ފަހު އަދިވެސް ގައުމުގެ ކަންކަމަށް ހަމަޖެހުން އައިސްފައި ނުވުމެވެ. ސިއްހީ ނިޒާމް ވެސް އޮތީ އެންމެ އެކަށީގެންވާ ގޮތަކަށް ނޫނެވެ. އެހެންކަމުން ނުރައްކާތެރި ބައްޔެއް ފެތުރެން ފަށައިފިނަމަ އާބާދީގެ ބޮޑު ބަޔަކަށް ބަލި ފެތުރިގެން ދިއުމުގެ ބިރު ވަރަށް ބޮޑެވެ.\nޓިއުނޭޝިއާ ސަރުކާރުން ވެސް ވަނީ ކޮވިޑް-19 އެގައުމުގައި ފެތުރެން ފަށައިފިނަމަ ކޮންޓްރޯލް ކުރަން ދަތިވެދާނެ ކަމަށް މިދިޔަ ހަފްތާގައި ބުނެފައެވެ. ނަމަވެސް އިޓަލީވިލާތާއި ޓިއުނޭޝިއާއާ ދެމެދު އޮންނަ ފްލައިޓް ދަތުރުތައް ވެސް އަދި މިހާތަނަށް ހުއްޓާލާފައެއް ނުވެއެވެ.\nޓިއުނޭޝިއާ އާއި އިން ވެގެން އޮންނަ ގައުމުތަކުގެ ތެރޭގައި އަލްޖީރިއާ އާއި ލީބިޔާ ހިމެނެއެވެ. އެދެގައުމާއި އިންވެގެން އެފްރިކާގެ ގިނަ ގައުމުތަކެއް އޮވެއެވެ. އެހެންކަމުން އެސަރަހައްދުގައި ކޮވިޑް-19 ކޮންޓްރޯލެއް ނެތި ފެތުރެން ފަށައިފިނަމަ އިންސާނީ ބޮޑު މުސީބާތަކާއި ކުރިމަތިލާން ޖެހުން ވަރަށް ގާތެވެ.\nދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ވެސް ވަނީ އެކަށީގެންވާ ސިއްހީ ޚިދުމަތެއް ނެތް އެފްރިކާގެ ގައުމުތަކާއި ދެކުނު އޭޝިއާގެ ގައުމުތަކުގައި ކޮވިޑް-19 ފެތުރެން ފަށައިފިނަމަ ދެން ކުރިމަތިވާނެ ހާލަތު މާބޮޑަށް ވެސް ނުރައްކާ ވާނެ ކަމުގެ އިންޒާރު ކުރިން ވެސް ދީފައެވެ.\nކޮވިޑް-19 ޖެހުނު މީހުންގެ އަދަދު މިހާރު ވަނީ 88000 އަށް އަރާފައެވެ. އަދި މިބަލީގައި މަރުވި މީހުންގެ އަދަދު މިހާރު 3040 އަށް ވުރެ ގިނައެވެ.


މައިންބަފައިންނަށް އިހާނާތްތެރިވުމަކީ ދުނިޔޭގައި ވެސް އުގޫބާތް ލިބޭނެ ކަމެއް: ހުތުބާ – Haftha\nމައިންބަފައިންނަށް އިހާނާތްތެރިވުމަކީ ދުނިޔޭގައި ވެސް އުގޫބާތް ލިބޭނެ ކަމެއް: ހުތުބާ\nމައިންބަފައިންނަށް އިހާނާތްތެރިކޮށް ހިތުމަކީ އާހިރަތް ދުވަހުގެ އިތުރުން ދުނިޔެ މަތީގައި ވެސް އެކަމުގެ އުޤޫބާތް ލިބޭނެ ކަމެއް ކަމަށް މިއަދުގެ ހުކުރު ހުތުބާގައި ވިދާޅުވެއްޖެ އެވެ.\n“މައިންބަފައިންނަށް ކަމޭހިތުން” މި މައުޟޫއަށް މިއަދު ދިން ހުކުރު ހުތުބާގައި ވިދާޅުވީ، އިންސާނީ ނަސްލު ދެމިއަތޮމަށްޓަކައި މާތް ﷲ މެދުވެރި ކުރައްވާފައިވަނީ މައިންބަފައިން ކަމުން އެ މީހުންނަށް ކެމޭހިތައި އިހްތިރާމް ކުރުމަކީ އިސްލާމް ދީނުގައި ވަރަށް މަތިވެރި ދަރަޖައެއް ދެއްވާފައިވާ ކަމެއް ކަމަށެވެ.\nއެގޮތުން ﷲ ތައާލާ އެ ކަލާނގެއަށް އަޅުކަަން ކުރުމަށް އެންގެވި އަމުރުފުޅާ ވިދިގެން މައިންބަފައިންނަށް ހެޔޮކޮށް ހިތުމަށް ޤުރުއާނުގައި އެތައް ތަނެއްގައި އެކަލާނގެ އަމުރު ކުރައްވާފައިވާ ކަމަށް ވިދާޅުވި އެވެ.\nއެގޮތުން މައިންބަފައިންނަށް އިހާނާތްތެރިކޮށް ހިތުމުން، އާހިރަތް ދުވަހުން ލިބޭ އަޒާބުގެ އިތުރުން، ދުނިޔެ މަތީގައި ވެސް އެކަމުގެ އުގޫބާތް ލިބޭނެ ކަމަށް މާތް ނަބިއްޔާ صلى الله عليه وسلم ހަދީޡް ކުރެއްވި ބަސްފުޅެއްގެ މާނައިގައިވެ އެވެ.\n“ފާފަތަކުގެ ތެރެއިން އަނިޔާ ކުރުމާއި މައިންބަފައިންނަށް ނުކިޔަމަންތެރިވުމާއި ގާތްތިމާގެ ކަމުގެ ގުޅުން ކަނޑާލުން ފިޔވައި އެންމެހައި ފާފަތަކުގެ ޖަޒާ، ޤިޔާމަތާ ހަމައަށް ﷲ ފަސްކުރައްވަތެވެ. ނަމަވެސް މިތިންކަމުގެ ޖަޒާ މަރުވުމުގެ ކުރިން ދުނިޔެމަތީގައި ވެސް އެމީހަކަށް އެކަލާނގެ ދެއްވަތެވެ،”\nނަމަވެސް މިއަދުގެ މުޖުތަމައުން ފެންނަމުންދަނީ ބައެއް ދަރިން، އެމީހުންގެ މައިންބަފައިންގެ އުމުރުން ދުވަސްވުމުން އަޅައިނުލައި ގެއިން ބޭރުކޮށްލާ މަންޒަރާއި މައިންބަފައިން ބިކަ ހާލުގައި ޖައްސާ މަންޒަރާއި ދަރިން ތަނަވަސްކަންމަތީ ތިބެމެ އެހެން މީހުން ގާތަށް ގޮސް ސަލާމް ޖަހައިގެން ކައި ބޮއި އުޅޭ މަންޒަރު ކަމަށް ހުތުބާގައި ވިދާޅުވި އެވެ.\nއޭގެ އިތުރުން އުމުރުން ދުވަސްވެފައި ތިބި މައިންބަފައިންނަށް އެއްޗެހި ކިޔައި، އަޑުލައި، މޫނު މަތީގައި ޒުވާބުކޮށް އުޅޭ މަންޒަރުތަކަކީ ހިތާމަހުރި ކަންތައް ކަމަށާއި މިގޮތަށް ކަންތައް ކުރުމަކީ ހުއްދަވެގެންވާ ކަމެއް ނޫން ކަމަށް ހުތުބާގައި ވިދާޅުވި އެވެ.\n“ތިމާގެ ހަޔާތުގައި މަންމަ ނުވަތަ ބައްޕަ އުމުރުން ދުވަސްވެ، ލޯ ބޯ ކޮށިވެފައިވާ ހާލުގައި، އެ މީހުންގެ ފަރާތުން ދިމާވާ ކަންކަމަށް ކެތްތެރިވާން ޖެހޭނެ އެވެ. އެބައިމީހުންނަށް އިހްތިރާމް ކުރަންވާނެ އެވެ. އެބައިމީހުންނާ މުއާމަލާތު ކުރަން ޖެހޭނީ ނުހަނު އޯގާތެރިކަމާ އެކުގަ އެވެ.” ހުތުބަގައި ވިދާޅުވި އެވެ.\nއެގޮތުން އިސްލާމްދީނުގައި އަންގަވާފައިވަނީ މައިންބަފައިންގެ ކުރިމަތީގައި އެންމެ ކުޑަމިނުން “އުއްފު” ވެސް ނުބުނުމަށް ކަމަށް ހުތުބާގައި ވިދާޅުވި އެވެ. އަދި މައިންބަފައިންނަށް އަދަބު އިހްތިރާމް އަދާކުރުމުގެ ގޮތުން އެބައިމީހުންގެ ކުރިމަތީގައި މަޑުމޮޅިވެ، އެމީހުންނަށްޓަކައި ހެޔޮ ދުއާކުރުމަށް ގޮވާލެއްވި އެވެ.


Atif Aslam ah "Notebook" in dhin lava Salmah Khan ge adun | Mihaaru\nސަލްމާން އަދި އާތިފް.\n"ނޯޓްބުކް" އަށް އާތިފު އަސްލަމް ކިޔައިދިން ލަވަ ސަލްމާން ހާންގެ އަޑުން\n09 މާޗް 2019 - 09:53\n"މޭ ތާރޭ" އަކީ ލޯބީގެ ލަވައެކެވެ. މި ލަވަ އާތިފް ލައްވައި ކުރިން ރިކޯޑް ކުރުވި އިރު، އޭނާއަކީ މިހާތަނަށް ބޮލީވުޑްގެ އެތައް ފިލްމަކަށް މަގުބޫލު އެތައް ލަވައެއް ކިިޔައިދީފައިވާ ފަންނާކެނެވެ. އަދި ޕާކިސްތާނުގެ ލަވަކިޔުންތެރިންގެ ތެރެއިން އިންޑިއާގައި އެންމެ މަޝްހޫރު އެކަކީ ވެސް އާތިފެވެ. މިދިޔަ އަހަރު ރިލީޒް ކުރި ސަލްމާންގެ "ރޭސް 3" ގެ ލަވައެއް ވެސް އާތިފު ކިޔާފައިވެ އެވެ.\nނަމަވެސް "ނޯޓްބުކް" އަށް އޭނާ ރިކޯޑް ކުރި ލަވަ ފިލްމަށް ނުލާން ނިންމީ މިދިޔަ މަހުގެ 14 ވަނަ ދުވަހު ޕާކިސްތާނަށް ނިސްބަތްވާ ޓެރަރިސްޓް ޖަމާއަތަކުން އިންޑިއާ އަށް ހަމަލާދީ އެ ގައުމުގެ ސިފައިންގެ ބަޔަކު މަރާލި ހާދިސާއާ ގުޅިގެން ދެ ގައުމުގެ މެދުގައި މައްސަލަ ހޫނުވުމުންނެވެ.\nސަލްމާން ކިޔާފައިވާ "މެ ހޫ ހީރޯ ތެރާ".\nއެ ހަމަލާއާ ގުޅިގެން އިންޑިއާގެ ވަރަށް ގިނަ ބަޔަކު ވަނީ ޕާކިސްތާނުގެ ފަންނާނުންނަށް ފުރުސަތު ދިނުން ހުއްޓާލައި، އެ މީހުން އިންޑިއާ އިން ބޮއިކޮޓްކުރަން ވެސް ގޮވާލައިފަ އެވެ.\n"ނޯޓްބުކް" ގެ ލަވައަކުން ސަލްމާންގެ އަޑު އިވިގެންދާ އިރު މީގެ ކުރިން ވެސް އޭނާ ބައެއް ފިލްމުތަކަށް ލަވަ ކިޔާފައިވެ އެވެ. އޭގެ ތެރޭގައި 2014 ގެ "ކިކް" ގެ "ހޭންގްއޯވާ" އާއި 2015 އާއި "ހީރޯ" ގެ "މެ ހޫ ހީރޯ ތެރާ" އަކީ ސަލްމާން ކިޔާފައިވާ ލަވަތަކެވެ.\nޕާކިސްތާނުގެ ލަވަކިޔުންތެރިއަކަށް ދިން ލަވައެއް "ނޯޓްބުކް" ގައި ނުހިމަނަން ނިންމި އިރު، 2016 ގައި ރިލީޒް ކުރި ސަލްމާންގެ ފިލްމު "ސުލްތާން" އަށް އިންޑިއާގެ ކުޅަދާނަ ލަވަކިޔުންތެރިޔާ އަރިޖިތު ސިންގް ރިކޯޑް ކުރި "ޖަޖް ޖޫމިޔާ" ފިލްމުގެ ނުހިމަނައި، އެ ލަވަ ޕާކިސްތާނުގެ މަޝްހޫރު ލަވަކިޔުންތެރިޔާ ރާހަތު ފަތެހު އަލީ ހާން ލައްވައި ރިކޯޑް ކުރުވާފައިވެ އެވެ.\nކަޝްމީރުގައި މަންޒަރުތައް ނަގާފައިވާ "ނޯޓްބުކް" މި މަހުގެ 29 ގައި ރިލީޒް ކުރާ އިރު، މި ފިލްމުގައި ވަނީ ރިތިކް ރޯޝަނާއި ޕްރިތީ ޒިންތާގެ 2000 ވަނަ އަހަރުގެ ފިލްމު "މިޝަން ކަޝްމީރު" ގެ މަގުބޫލު ލަވަ "ބުމްރޯ" ލަވައިގެ އައު ވާޝަނެއް ވެސް ހިމަނައިފަ އެވެ.\n"ނޯޓްބުކް" ގެ ލަވަތަކުގެ ތެރެއިން ދެ ލަވައެއް މިހާރު ވަނީ ބެލުންތެރިންނަށް ދޫކޮށްލައިފަ އެވެ. އެއީ "ނެއި ލަގްދާ" އާއި "ލައިލާ" އެވެ.\nއިތުރު ލިޔުންތައް ބޮލީވުޑް ޕާކިސްތާން ސަލްމާން ޚާން


Wathan Edhey Gothah – MDP » Events\n30 މާރޗް 2008 ތ.ކިނބިދޫގައި ބޭއްވި ޖަލްސާގެ އޯޑިއޯ\nDownload: 30th_march_2008_th_kinbidhoo.mp3 – via DhiFM\n28 މާރޗް 2008 މާލޭގައި ބޭއްވި ބައްދަލުވުމުގެ އޯޑިއޯ\nތިޔަބޭފުޅުންގެ ތަސައްވަރު ތިޔަބޭފުޅުންނާ އެކު\nތިޔަބޭފުޅުންގެ ތަސައްވަރު ތިޔަބޭފުޅުންނާ އެކު ހިއްސާކޮށްލުމަށް ބާއްވާ ބައްދަލުވުމަކަށް ދައުވަތު އަރުވަމެވެ. 28 މާރޗް 2008 – ކަލާފާނު ސްކޫލް – ރޭގަޑު 9:00 މުހައްމަދު ނަޝީދު (އަންނި) ކެންޑިޑޭޓް ނަންބަރު 3\n23 މާރޗް 2008 ގދ.ގައްދޫގައި ބޭއްވި ޖަލްސާގެ އޯޑިއޯ\nޢީދު މީލާދުގެ ޝަރަފު ގައި އަންނިގެ ދިއްދޫ ޖަލްސާ ބާއްވަނީ ހަވީރު\nއެމްޑީޕީގެ ރިޔާސީ ޕްރައިމަރީގައި ވާދަކުރައްވާ ކެންޑިޑޭޓް އެޕާރޓީގެ ކުރީގެ ޗެއަރޕާސަން ގ. ކެނެރީގޭ މުހަންމަދު ނަޝީދު އަންނި ތިލަދުންމަތީ އުތުރުބުރީގައި ކުރިއަށް ގެންދަވާ ކެމްޕޭން ދަތުރުފުޅުގެ ޖަލްސާތައް މިހާތަނަށް ބާއްވަމުން އައީ ރޭގަނޑު ކަމަށް ވިޔަސް، ހއ. ދިއްދޫގެ ޖަލްސާ ބާއްވަވަނީ ބުދަ ދުވަހު ހަވީރު ހއ. އަތޮޅު ތަޢުލީމީ މަރުކަޒުގައެވެ. ސަބަބަކީ ބުދަ ދުވަހުގެ ރެއަކީ ކީރިތި ރަސޫލާގެ ޢީދު މީލާދު ފާހަގަ ކުރެވޭ ރަބީޢުލް އަައްވަލު މަހުގެ ބާރަ ވިލޭރޭ ކަމަށް ވުމާއެކު ރޭގަނޑު […]\nHuvadhu Atoll Programme\n22nd March 2008 Meeting people of GDh. Madaveli 04.00 PM 22nd March 2008 Jalsaa at GDh.Thinadhu 09.00 PM 23rd March 2008 Meeting People of GDh. Maathodaa 10.30 AM 23rd March 2008 Meeting People of GDh. Vaadhoo 3.30 PM 23rd March 2008 Jalsaa GDh. Gaddhoo 09.00 PM 24th March 2008 Jalsaa GA. Villigili 09.00 PM 25th […]\nތާހިރު ދިރިއުޅުމަކަށް ގޮވާލައްވައި އަންނި ދެއްވި ޚިތާބު\n(ތިރީގައި މިވަނީ އެމްޑީޕީގެ ތަމްހީދީ އިންތިހާބުގައި ވާދަކުރައްވާ އެޕާޓީގެ ކުރީގެ ޗެއަރޕާސަން ގ ކެނެރީގޭ މުހައްމަދު ނަޝީދު (އަންނި) ގެ7މާޗް 2007 ވަނަ ދުވަހު އޭނާގެ ކެންޕެއިން ފެއްޓުމަށް ބޭއްވި ޖަލްސާގައި އޭނާ ދެއްކެވި ވާހަކައެވެ.)\n~ އައްސަލާމް އަލައިކުމް. ގައުމީ ހަޔާތުގައި ގައުމެއްގެ ހަޔާތުގައި ވެއްޖިއްޔާ އަންނާނެ ދަނޑިވަޅުތަކެއް، އަންނާނެ ހިނދުކޮޅުތަކެއް، އެހިނދުކޮޅުތައް މިސްރާބު މިދައްކާ ދެނީ އެގައުމު އެބަޔަކު ދެންގޮސް އުފުލޭ މަރުހަލާ. އަޅުގަޑުމެން ދެން ދާނެ ތަން، އަޅުގަޑުމެންނަށް ދެން ވާނެގޮތް އެގިވަޑައިގަންނަވާނެ. މިދުވަހަކީ، މީގެ ހަތަރު ފަސްއަހަރު ކުރީގައި


ކުނިން ހަކަތަ އުފެއްދުމުގެ މަޝްރޫޢުގެ މަސައްކަތުގެ މަޢުލޫމާތު ނައިބު ރައީސް އޮޅުންފިލުއްވައިފި ކުނިން ހަކަތަ އުފެއްދުމުގެ މަޝްރޫޢުގެ މަސައްކަތުގެ މަޢުލޫމާތު ނައިބު ރައީސް އޮޅުންފިލުއްވައިފި\nރައީސުލްޖުމްހޫރިއްޔާގެ ނައިބު ތިލަފުއްޓަށް ކުރެއްވި ޒިޔާރަތުގެ ތެރެއިން/ ފޮޓޯ:ރައީސް އޮފީސް\nކުނިން ހަކަތަ އުފެއްދުމަށް މާލެ ސަރަޙައްދުގައި ކުރިޔަށްގެންދާ މަޝްރޫއު ރައީސުލްޖުމްހޫރިއްޔާގެ ނައިބު ފައިސަލް ނަސީމް ބައްލަވާލައްވައިފިއެވެ.\nރައީސުލްޖުމްހޫރިއްޔާގެ މިމަޝްރޫއުގެ މަސައްކަތް ބައްލަވާލެއްވީ އިއްޔެ ހަވީރު ތިލަފުއްޓަށް ކުރެއްވި ޒިޔާރަތުގައެވެ. މިޒިޔާރަތުގައި، މިނިސްޓްރީ އޮފް އެންވަޔަރަމަންޓުން، އޭޝިއަން ޑިވެލޮޕްމަންޓް ބޭންކް (އޭ.ޑީ.ބީ)ގެ އެހީގައި މާލެ ސަރަޙައްދުގައި ކުރިޔަށްގެންދާ ގްރޭޓަރ މާލޭ ވޭސްޓް-ޓު-އެނަރޖީ ޕްރޮޖެކްޓް ހިނގާ ސަރަޙައްދަށް ވަޑައިގެން، މި މަޝްރޫޢުގައި ޢަމަލީގޮތުން ހަރަކާތްތެރިވާ ޓީމާއި ބައްދަލުކުރެއްވިއެވެ. އަދި އެމަނިކުފާނު ވަނީ ކުނިން ހަކަތަ އުފެއްދުމަށް ކުރިޔަށްގެންދާ މި މަޝްރޫޢުގެ މަސައްކަތް ކުރިޔަށްދާގޮތާބެހޭ ގޮތުން މަޢުލޫމާތު އޮޅުންފިލުއްވާފައެވެ.\nރައީސުލްޖުމްހޫރިއްޔާގެ ނައިބު، ތިލަފުއްޓަށް ކުރެއްވި މި ޒިޔާރަތުގައި ގްރޭޓަރ މާލޭ ރީޖަންގެ ކުނި މެނޭޖްކުރުމުގެ މަސައްކަތްތައް ކުރިޔަށްދާ ސަރަޙައްދަށް ވަޑައިގެން ކުނި މެނޭޖްކުރުމުގައި ހަރަކާތްތެރިވާ ވޭސްޓް މެނޭޖްމަންޓް ކޯޕަރޭޝަން (ވެމްކޯ)ގެ އިސް އޮފިޝަލުންނާވެސް ބައްދަލުކުރެއްވިއެވެ.\nއަދި މާލެ ސަރަޙައްދުގެ ކުނި މެނޭޖްކުރުމަށް ވެމްކޯއަށް ކުރިމަތިވާ ގޮންޖެހުންތަކާ ބެހޭގޮތުންނާއި އެކުންފުނިން މި ޚިދުމަތް ފުޅާކުރުމަށް ކުރަން ރާވާފައިވާ މަސައްކަތްތަކާ ބެހޭގޮތުންވެސް އެމަނިކުފާނު މަޢުލޫމާތު އޮޅުންފިލުއްވިއެވެ.


އެސިސްޓެންޓް ކޮމްޕިއުޓާރ ޓެކްނީޝަން\nމަޤާމް: އެސިސްޓެންޓް ކޮމްޕިއުޓާރ ޓެކްނީޝަން\nމަޤާމުގެ ނަންބަރު: J-250571\nމަޤާމުގެ ރޭންކް: ޖީ އެސް 4\nމަޤާމުގެ ދާއިރާތައް: އިންފޮމޭޝަން ޓެކްނޮލޮޖީ\nވަޒީފާ އަދާކުރަންޖެހޭތަން: ދާންދޫ ސްކޫލް/ ގއ. ދާންދޫ\nމުސާރަ: 5020.00 ރުފިޔާ\nސަރވިސް އެލެވަންސް: 1500.00 ރުފިޔާ\n- ސަޕޯޓިންގ ކޯ އެލަވަންސް 2: މަހަކު 700.00 ރުފިޔާ\n- ސިވިލް ސާވިސްގެ މުވައްޒަފުންނަށް ހަމޖެހިފައިވާ އުސޫލުން ބޭސްފަރުވާގެ ޚިދުމަތް.\n- ސިވިލް ސާވިސްގެ މުވައްޒަފުންނަށް ހަމޖެހިފައިވާ އުސޫލުން އތުރުގަޑީގެ ފައިސާ އާއި އެހެނިހެން އެލަވަންސް\n1. އައި.ސީ.ޓީގެ ވަސީލަތްތައް ދެމެހެއްޓެނިވި ގޮތެއްގައި ބެލެހެއްޓުން.\n2. ތަނުގައި ހުރި އަ.ސީ.ޓީ ތަކެއްޗަށް ދިމާވާ މައްސަލަތައް ބަލައި އެމައްސަލަތައް ހައްލުކުރުން.\n3. ކޮމްޕިއުޓަރ ނެޓްވޯކް ބަލަހައްޓައި ދިމާވާ މައްސަލަތައް ޙައްލުކުރުން.\n4. ސާވާރގެ ޙިދުމަތް ދަރވަރުންނަށާއި ޓީޗަރުންނަށް ހެޔޮގޮތުގައި ފޯރުކޮށްދިނުމުގެ މަސައްކަތްކުރުން.\n5. ސްކޫލުގައި ބޭނުންކުރާ ހުރިހާ ކޮމްޕިޔުޓަރތައް ހިރަފުސް ސާފުކޮށް ދިމާވާ މައްސަލްތައް ހައްލުކުރުމަށް މަސައްކަތްކުރުން.\n6. ސްކޫލުގައި ހުރި މެޝިނަރީތަކަކީ ޕްރިންޓަރތަކާއި ޕްރޮޖެކްޓާތައް ބަލާ ޗެކްކުރުން. މައްސަލައެއްވާނަމަ އެކަން ހައްލުކުރުން.\n7. ކޮމްޕިއުޓަރތަކަށާއި،ނެޓްވޯކަށް ދިމާވާ މައްސަލަތައް ޙައްލުކުރުން.\n8. މުވައްޒަފުންނާއި،ދަރިވަރުން ކޮމްޕިއުޓަރތައް ބޭނުންކުރާގޮތް ބަލާ،އެކަށީގެންނުވާގޮތަށް ބޭނުންކުރާކަން ފާހަގަކުރެވޭ ނަމަ އެކަމަށް ފިޔަވަޅުއަޅައި މަޢުލޫމާތު އިދާރާއަށް ހުށަހެޅުން.\n9. ކަނޑައެޅިފައިވާ ޑިއުޓީ ގަޑިތަކުގައި ކޮމްޕިއުޓަރ ލެބްގައި މަސައްކަތް ކުރުން. ލެބް ބޭނުންކޮށްގެން ޓީޗަރަކު ކުލާހެއް ނަންގަވަން ބުނެފިނަމަ އެކްލާހެއް ނެގޭނެގޮތަށް އިންތިޒާމް ކުށްދިނުން.\n10. އެސެންބްލީގެ ސައުންޑްގެ ކަންތައްތައް ހަމަޖެއްސުން.\n11. އިނގިރޭސި ލިސްނިންގ ކުލާސްތައް ގެންދިޔުމަށް ސީ.ޑީ ޕްލެޔަރ ތައްޔާރުކޮށްދީ ކްލާސް ގެންދެވޭނެ އިންތިޒާމް ހަމަޖެއްސުން.\n12. ވަގުތާއި ޙާލަތާއިގުޅޭ ގޮތުން ޙަވާލުކުރެވޭ މަސައްކަތް ކުރުން.\n2. މަތީ ސާނަވީ" ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން "އީ" ގްރޭޑް ލިބިފައި ވުމާއެކު، އޭގެ އިތުރުން "ސެކެންޑަރީ ސްކޫލް" ނުވަތަ "ހަޔަރ ސެކަންޑްރީ ސްކޫލް" ސެޓްފިކެޓް އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން\n1. ފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުން އަދި މިސްކޫލުގެ އޮފީހުން ލިބެންހުންނާނެއެވެ.)\n)ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ،ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ،ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލުކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ މަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\nވަޒީފާގެ މަސައްކަތުގެ ދާއިރާއާއި ގުޅޭ ކުރު މުއްދަތުގެ ކޯސްތަކާއި ތަމްރީނު ސެޓްފިކެޓްތަކުގެ ކޮޕީ. 1\n2 ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓްފިކެޓްގެ ކޮޕީ\n3 މަސައްކަތުގެ ތަޖުރިބާގެ ލިޔުންތަކުގެ ކޮޕީ.\n(ހ) ދައުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ،އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި،ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި،ވަޒީފަގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން،ނުވަތަވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\n3. މަސައްކަތުގެ ހުނަރާއި، ފެންވަރާއި ޤާބިލުކަމާއި ސިފަތައް\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ 16 ސެޕްޓެމްބަރ 2019 ގެ 12:00 ގެ ކުރިން، ދާންދޫ ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށް ބަލައިގަނެވޭނެއެވެ.އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ،އެ ކަނޑައަޅާ ދުވަހުގެ އަދަދަށް ވަޒީފާއަށް އަދޭ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 18 ވަނަ ދުވަހު، ދާންދޫ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚު ގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި ވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ ފަރާތްތައް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 7983075 ނަންބަރު ފޯނާއެވެ. އީ-މެއިލް ކުރާނީ [email protected]އަށެވެ.\nGS-199/IUL-2019/20:ނަންބަރު ގއ.ދާންދޫ، ދިވެހިރާއްޖެ\nސުންގަޑި: 16 ސެޕްޓެންބަރު 2019 1200


އާންމު ސިއްހަތުގެ ކުއްލި ނުރައްކަލުގެ ގާނޫނު (ގާނޫނު ނަންބަރު 20/2020) - Gaanoon.com\nއާންމު ސިއްހަތުގެ ކުއްލި ނުރައްކަލުގެ ގާނޫނު\n(ގާނޫނު ނަންބަރު 20/2020)\n(ހ) މިއީ، ކޮވިޑް-19 އާ ގުޅިގެން ދިވެހިރާއްޖޭގައި މެދުވެރިވެފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގައި، ވަކިވަކި ފަރުދުންނާއި، އާއިލާތަކާއި، ވިޔަފާރިތަކަށް އެހީތެރިކަމާއި ރައްކާތެރިކަން ފޯރުކޮށްދިނުމަށްޓަކައި އަޅަންޖެހޭ ހާއްސަ ފިޔަވަޅުތައް އެޅުމަށާއި، ދައުލަތް ހިންގުމުގެ ނިޒާމު މެދުކެނޑުމެއްނެތި ކުރިއަށްގެންދިޔުމަށް މަގުފަހިކުރުމަށްޓަކައި، ކަމާބެހޭ ގާނޫނުތަކުގައި ބަޔާންކުރާ އިޖުރާއަތުތަކަށް މިހާރުން މިހާރަށް ކޮންމެހެން ގެންނަންޖެހޭ ވަގުތީ ބަދަލުތައް ގެނެސް، އެކަންކަމާ ގުޅޭގޮތުން އަމަލުކުރާނެ ހާއްސަ އުސޫލުތައް ކަނޑައެޅުމުގެ ގާނޫނެވެ.\n(ށ) މި ގާނޫނަށް ކިޔާނީ، "އާންމު ސިއްހަތުގެ ކުއްލި ނުރައްކަލުގެ ގާނޫނު 2020" އެވެ.\nމި ގާނޫނުގެ މަގްސަދުތައް، ތިރީގައި ބަޔާންކޮށްފައި އެވަނީއެވެ.\n(ހ) ކޮވިޑް-19 އާ ގުޅިގެން ދިވެހިރާއްޖޭގައި މެދުވެރިވެފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ ސަބަބުން ޒަރޫރީ ބޭނުންތައް ފުއްދުމަށް ދަތިވެފައިވާ އާއިލާތަކަށް އެހީތެރިކަން ފޯރުކޮށްދިނުން؛\n(ށ) ކޮވިޑް-19 އާ ގުޅިގެން ދިވެހިރާއްޖޭގައި މެދުވެރިވެފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ ސަބަބުން ބޯހިޔާވަހިކަން ގެއްލިފައިވާ ފަރާތްތަކަށް ވަގުތީ ބޯހިޔާވަހިކަން ހޯދައިދިނުން؛\n(ނ) ކޮވިޑް-19 އާ ގުޅިގެން ދިވެހިރާއްޖޭގައި މެދުވެރިވެފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގައި އެއްވެސް ފަރާތެއް މަގުމަތިވިޔަ ނުދިނުމަށްޓަކައި ގާނޫނުން ފޯރުކޮށްދޭންޖެހޭ ރައްކާތެރިކަން ފޯރުކޮށްދިނުން؛\n(ރ) ކޮވިޑް-19 އާ ގުޅިގެން ވަޒީފާގެ މަސްއޫލިއްޔަތުތައް އަދާކުރުމަށް ހުރަސްއެޅިފައިވާ ފަރާތްތަކަށް ހާއްސަ ޗުއްޓީ ހަމަޖައްސައިދިނުން؛\n(ބ) ހާއްސަ އިސްތިސްނާ ހާލަތްތަކެއްގައި މެނުވީ ކޮވިޑް-19 އާ ގުޅިގެން ވަޒީފާގެ ހާލަތަށް ބަދަލުގެނައުން ހުއްދަނުވާނެ ކަމުގައި ކަނޑައެޅުން؛\n(ޅ) ކޮވިޑް-19 އާ ގުޅިގެން މެދުވެރިވެފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގައި ދައުލަތް ހިންގުމުގެ ނިޒާމު މެދުކެނޑުމެއް ނެތި ކުރިއަށްގެންދިޔުމަށް މަގުފަހިކުރުމަށްޓަކައި އެކަށައަޅަންޖެހޭ ހާއްސަ އުސޫލުތައް އެކަށައެޅުން.\n3 ވަނަ މާއްދާ - ގާނޫނަށް އަމަލުކުރުމުގެ މުއްދަތު\nމި ގާނޫނަށް އަމަލުކުރާނީ، ކޮވިޑް-19 އާ ގުޅިގެން ދިވެހިރާއްޖޭގައި އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު، ނުވަތަ މި ގާނޫނަށް އަމަލުކުރަން ފެށުމަށްފަހު، ކޮވިޑް-19 އާ ގުޅިގެން ދިވެހިރާއްޖޭގައި އިއުލާންކުރާ އެނޫންވެސް ކުއްލި ނުރައްކަލުގެ ނުވަތަ ކާރިސާގެ ހާލަތެއް ނިމުމަކަށް ގެންނަތާ 60 (ފަސްދޮޅަސް) ދުވަސް ހަމަވާ ތާރީހުގެ ނިޔަލަށެވެ.\nވަޒީފާއާގުޅޭ ހާއްސަ އުސޫލުތައް\n4 ވަނަ މާއްދާ - ކަރަންޓީނުގައި ހުންނަންޖެހޭ ހާލަތުގައި ހާއްސަ ޗުއްޓީ ހަމަޖައްސައިދިނުން\n(ހ) އެހެން ގާނޫނެއްގައި އެހެން ގޮތަކަށް ބަޔާންކޮށްފައިވީނަމަވެސް، ކޮވިޑް-19 އާ ގުޅިގެން ދިވެހިރާއްޖޭގައި އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތުގައި، ދިވެހިރާއްޖެއިން ބޭރަށް ދަތުރުކުރުމަށްފަހު އަނބުރާ އައުމުގެ ސަބަބުން ނުވަތަ ދިވެހިރާއްޖޭގެ ވަކި ރަށެއްގައި ހުރުމަށްފަހު އެ ރަށް ދޫކޮށްދިޔުމުގެ ސަބަބުން ކަރަންޓީން މަރުކަޒެއްގައި ނުވަތަ ގޭގައި ނުވަތަ އެނޫންވެސް ތަނެއްގައި ކަރަންޓީނުވާންޖެހޭ މުވައްޒަފުންނަށް، އެފަދަ މަރުކަޒެއްގައި ނުވަތަ ގޭގައި ނުވަތަ ތަނެއްގައި މަޑުކުރަންޖެހޭ މުއްދަތަށް، މެޑިކަލް ސެޓްފިކެޓެއް ހުށަހަޅަންޖެހުމަކާ ނުލައި، މުސާރަ ލިބޭ ގޮތަށް، ހާއްސަ ޗުއްޓީއެއް ވަޒީފާދޭ ފަރާތުން ހަމަޖައްސައިދޭންވާނެއެވެ.\n(ށ) އެހެން ގާނޫނެއްގައި އެހެން ގޮތަކަށް ބަޔާންކޮށްފައިވީނަމަވެސް، ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތުގައި، އެ ބައްޔަށް ށައްކުކުރެވޭ އަލާމާތެއް ފެނިގެން ކަރަންޓީން މަރުކަޒެއްގައި ނުވަތަ ގޭގައި ނުވަތަ އެނޫންވެސް ތަނެއްގައި މަޑުކުރަންޖެހޭ މުވައްޒަފުންނަށް، އެ މުއްދަތަށް، މެޑިކަލް ސެޓްފިކެޓެއް ހުށަހަޅަންޖެހުމަކާ ނުލައި، މުސާރަ ލިބޭ ގޮތަށް، ހާއްސަ ޗުއްޓީއެއް ވަޒީފާދޭ ފަރާތުން ހަމަޖައްސައިދޭންވާނެއެވެ.\n(ނ) މި މާއްދާގެ (ހ) އާއި (ށ) ގައި ބަޔާންކުރާ ހާލަތުގައި، މުވައްޒަފަކު ކަރަންޓީނުވުމަށް އަންގައި، އާންމު ސިއްހަތު ރައްކާތެރިކުރުމުގެ ގާނޫނުގެ ދަށުން ޑިރެކްޓަރ ޖެނެރަލް އޮފް ޕަބްލިކް ހެލްތު ނުވަތަ އޭނާ ކަނޑައަޅާ ފަރާތަކުން ދޫކުރާ ލިޔުމެއް އޮތް ކޮންމެ ފަރާތަކަށް، އެ ދެ އަކުރުގައި ބަޔާންކުރާ ޗުއްޓީ ހަމަޖައްސައިދޭންވާނެއެވެ.\n(ރ) މި މާއްދާގެ ބޭނުމަށްޓަކައި، 'ކަރަންޓީނުވުން" އަދި "ކަރަންޓީން މަރުކަޒު" ކަމަށް ބުނެފައި އެވަނީ، ގާނޫނު ނަންބަރު 7/2012 (އާންމު ސިއްހަތު ރައްކާތެރިކުރުމުގެ ގާނޫނު) ގައި އެ ދެ ލަފްޒަށް ދީފައިވާ މާނައިގައެވެ.\n5 ވަނަ މާއްދާ - ދަތުރުފަތުރާ ގުޅިގެން އަޅާ ހާއްސަ ފިޔަވަޅުތަކުގެ ސަބަބުން ވަޒީފާއަށް ދިޔުމަށް ހުރަސްއެޅޭ ފަރާތްތަކަށް ޗުއްޓީ ހަމަޖައްސައިދިނުން\n(ހ) ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތުގައި، ވަޒީފާ އަދާކުރާ ފަރާތެއް ދިރިއުޅޭ ރަށް ނޫން އެހެން ރަށެއްގައި އެފަރާތެއް ހުރި ވަގުތެއްގައި ދަތުރުފަތުރުކުރުމާ ގުޅޭގޮތުން ޑިރެކްޓަރ ޖެނެރަލް އޮފް ޕަބްލިކް ހެލްތު އަޅާ ފިޔަވަޅަކާ ގުޅިގެން އޭނާ ވަޒީފާއަށް ނުކުންނަންޖެހޭ ތާރީހަކަށް އޭނާ ވަޒީފާ އަދާކުރާ ރަށަށް އަނބުރާ ދެވެން ނެތް ހާލަތެއް މެދުވެރިވެއްޖެނަމަ، އޭނާ ވަޒީފާއަށް ހާޒިރުނުވެ ހުންނަންޖެހުނު މުއްދަތަށް، މެޑިކަލް ސެޓްފިކެޓެއް ހުށަހަޅަންޖެހުމަކާ ނުލައި، މުސާރަ ލިބޭ ގޮތަށް، ހާއްސަ ޗުއްޓީއެއް ވަޒީފާދޭ ފަރާތުން ހަމަޖައްސައިދޭންވާނެއެވެ.\n(ށ) މި މާއްދާގެ (ހ) ގައި ބަޔާންކުރާ ހާލަތުގައި، ޑިރެކްޓަރ ޖެނެރަލް އޮފް ޕަބްލިކް ހެލްތު އަޅާ ފިޔަވަޅެއްގެ ސަބަބުން އޭނާ ހުރި ރަށަކުން އެހެން ތަނަކަށް ދަތުރުނުކުރެވި ހުންނަންޖެހުނުކަން ވަޒީފާދޭ ފަރާތަށް އަންގާފައިވުމާއެކު، ޑިރެކްޓަރ ޖެނެރަލް އޮފް ޕަބްލިކް ހެލްތު ނުވަތަ އޭނާ ކަނޑައަޅާ ފަރާތަކުން އެ ފިޔަވަޅަކާ ގުޅިގެން ނެރެފައިވާ އެންގުމެއް ނުވަތަ ދޫކޮށްފައިވާ ލިޔުމެއް އޮތް ކޮންމެ ފަރާތަކަށް، އެ މާއްދާގައި ބަޔާންކުރާ ޗުއްޓީ ހަމަޖައްސައިދޭންވާނެއެވެ.\n6 ވަނަ މާއްދާ - ބައްޔަށް ޕޮޒިޓިވްވާ ފަރާތްތަކަށް ސަލާމުގެ ޗުއްޓީ ހަމަޖައްސައިދިނުން\n(ހ) އެހެން ގާނޫނެއްގައި އެހެން ގޮތަކަށް ބަޔާންކޮށްފައިވީނަމަވެސް، ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތުގައި، އެ ބައްޔަށް ޕޮޒިޓިވްވާ މުވައްޒަފުން، އެކަހެރިކުރުމުގެ މަރުކަޒެއްގައި ނުވަތަ ގޭގައި ހުންނަންޖެހިއްޖެނަމަ ނުވަތަ އެ ބައްޔަށް ފަރުވާ ހޯދަން ސިއްހީ ފަރުވާދޭ ތަނެއްގައި ހުންނަންޖެހިއްޖެނަމަ، އެ މުއްދަތަށް، މެޑިކަލް ސެޓްފިކެޓެއް ހުށަހަޅަންޖެހުމަކާ ނުލައި، މުސާރަ ލިބޭ ގޮތަށް، ހާއްސަ ސަލާމުގެ ޗުއްޓީއެއް ވަޒީފާދޭ ފަރާތުން ހަމަޖައްސައިދޭންވާނެއެވެ.\n(ށ) ކޮވިޑް-19 އަށް ޕޮޒިޓިވްވެފައިވާކަމާއި، އެކަހެރިކުރުމުގެ މަރުކަޒެއްގައި ނުވަތަ ގޭގައި މަޑުކުރަންޖެހޭ ކަމަށް ބަޔާންކޮށް އާންމު ސިއްހަތު ރައްކާތެރިކުރުމުގެ ގާނޫނުގެ ދަށުން ޑިރެކްޓަރ ޖެނެރަލް އޮފް ޕަބްލިކް ހެލްތު ނުވަތަ އޭނާ ކަނޑައަޅާ ފަރާތަކުން ދޫކުރާ ލިޔުމެއް ނުވަތަ ސިއްހީ ފަރުވާދޭ ތަނެއްގައި އެ ބައްޔަށް ފަރުވާ ހޯދިކަމުގެ ލިޔުމެއް އޮތް ކޮންމެ ފަރާތަކަށް، މި މާއްދާގެ (ހ) ގައި ބަޔާންކުރާ ޗުއްޓީ، ވަޒީފާދޭ ފަރާތުން ހަމަޖައްސައިދޭންވާނެއެވެ.\n(ނ) މި މާއްދާގެ ބޭނުމަށްޓަކައި، "އެކަހެރިކުރުމުގެ މަރުކަޒު" ކަމަށް ބުނެފައި އެވަނީ، ގާނޫނު ނަންބަރު 7/2012 (އާންމު ސިއްހަތު ރައްކާތެރިކުރުމުގެ ގާނޫނު) ގައި އެ ލަފްޒަށް ދީފައިވާ މާނައިގައެވެ.\n7 ވަނަ މާއްދާ - އާއިލީ ޒިންމާގެ ޗުއްޓީ ހަމަޖައްސައިދިނުން\n(ހ) އެހެން ގާނޫނެއްގައި އެހެން ގޮތަކަށް ބަޔާންކޮށްފައިވީނަމަވެސް، ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ މުއްދަތުގައި، ވަޒީފާއަދާކުރާ ފަރާތެއްގެ އާއިލާގެ މެންބަރަކު އެ ބައްޔަށް ޕޮޒިޓިވްވެއްޖެނަމަ، އަދި އެ އާއިލާގެ މެންބަރަކީ ސީދާ އޭނާ ބެލުން ހަވާލުވެފައިވާ ފަރާތެއް ކަމުގައިވާނަމަ، އަދި އެ ބައްޔަށް ފަރުވާ ހޯދަންޖެހެނީ ގޭގައި މަޑުކޮށްގެން ކަމުގައިވާނަމަ، އޭނާގެ އާއިލާގެ މެންބަރު އެ ބައްޔަށް ފަރުވާ ހޯދުމަށް ހޭދަވާ މުއްދަތުގައި، މެޑިކަލް ސެޓްފިކެޓެއް ހުށަހަޅަންޖެހުމަކާ ނުލައި، މުސާރަ ލިބޭ ގޮތަށް، ހާއްސަ އާއިލީ ޒިންމާގެ ޗުއްޓީއެއް ވަޒީފާދޭ ފަރާތުން ހަމަޖައްސައިދޭންވާނެއެވެ.\n(ށ) މި މާއްދާގެ (ހ) ގައި ބަޔާންކުރާ ހާލަތުގައި، ބައްޔަށް ފަރުވާ ހޯދަމުންދާ އާއިލާގެ މެންބަރު ހުންނަންޖެހެނީ އެކަހެރިކުރުމުގެ މަރުކަޒެއްގައި ނުވަތަ ސިއްހީ ފަރުވާދޭ މަރުކަޒެއްގައި ކަމުގައިވެފައި، އެފަދަ ތަނެއްގައި އޭނާއާއެކު ވަޒީފާ އަދާކުރާ ފަރާތް ހުންނަންޖެހޭ ހާލަތުގައިވެސް މި މާއްދާގެ (ހ) ގައި ބަޔާންކުރާ ޗުއްޓީ ހަމަޖައްސައިދޭންވާނެއެވެ.\n(ނ) މި މާއްދާގެ (ހ) އާއި (ށ) ގައި ބަޔާންކުރާ ހާލަތުގައި، މުވައްޒަފުގެ އާއިލާގެ މެންބަރު ބައްޔަށް ޕޮޒިޓިވްވެފައިވާކަމާއި، އޭނާ އެ ބައްޔަށް ފަރުވާ ހޯދުމަށް ގޭގައި ނުވަތަ އެނޫން ތަނެއްގައި މަޑުކުރަންޖެހޭކަން ބަޔާންކޮށް، އާންމު ސިއްހަތު ރައްކާތެރިކުރުމުގެ ގާނޫނުގެ ދަށުން ޑިރެކްޓަރ ޖެނެރަލް އޮފް ޕަބްލިކް ހެލްތު ދޫކުރާ ލިޔުމެއް މުވައްޒަފު ހުށަހަޅަންވާނެއެވެ.\n8 ވަނަ މާއްދާ - ހާއްސަ ޗުއްޓީގެ ގޮތުގައި ދެވޭ ދުވަސްތައް މުވައްޒަފަށް ހައްޤުވާ އެހެން ޗުއްޓީތަކުގެ މުއްދަތުން އުނިނުކުރުން\n(ހ) މި ގާނޫނުގެ4ވަނަ މާއްދާއިން ފެށިގެން7ވަނަ މާއްދާގެ ނިޔަލަށް ހުރި މާއްދާތަކުގެ ދަށުން ވަޒީފާދޭ ފަރާތުން ހަމަޖައްސައިދޭންޖެހޭ ހާއްސަ ޗުއްޓީ ހަމަޖައްސައިދޭންވާނީ، ގާނޫނު ނަންބަރު 2008/2 (ވަޒީފާއާބެހޭ ގާނޫނު) ނުވަތަ މުވައްޒަފުގެ ވަޒީފާއާ ގުޅޭގޮތުން އަމަލުކުރެވޭ އެނޫންވެސް ގާނޫނެއް ނުވަތަ ގަވާއިދެއްގެ ދަށުން މުވައްޒަފަށް ހައްޤުވާ އެއްވެސް ޗުއްޓީއަކުން އުނިނުވާ ގޮތަށް، އޭގެ އިތުރުން ދެވޭ ހާއްސަ ޗުއްޓީއެއްގެ ގޮތުގައެވެ.\n(ށ) މި ގާނޫނުގެ4ވަނަ މާއްދާއިން ފެށިގެން7ވަނަ މާއްދާގެ ނިޔަލަށް ހުރި މާއްދާތަކުގެ ދަށުން ވަޒީފާދޭ ފަރާތުން މުވައްޒަފުންނަށް ހަމަޖައްސައިދޭންޖެހޭ ޗުއްޓީތަކުގެ ތެރެއިން، އެއް ބާވަތުގެ ޗުއްޓީއަށްވުރެ ގިނަ ބާވަތުގެ ޗުއްޓީ އެއް މުވައްޒަފަށް ހައްޤުވާނަމަ، އެ އެންމެހައި ޗުއްޓީއެއް، މި މާއްދާގެ (ހ) ގައި ބަޔާންކުރާ އުސޫލުން އެ މުވައްޒަފަކަށް ހަމަޖައްސައިދޭންވާނެއެވެ.\n9 ވަނަ މާއްދާ - ކޮވިޑް-19 އާ ގުޅިގެން ވަޒީފާގެ އެއްބަސްވުމަށް ބަދަލުގެނައުން ނުވަތަ ވަޒީފާއިން ދޫކޮށްލުން ހުއްދަ ހާލަތްތައް\n(ހ) މި މާއްދާގެ (ށ) ގައި ބަޔާންކުރާ އިސްތިސްނާ ހާލަތްތަކުގައި މެނުވީ، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގައި، ކޮވިޑް-19 އާ ގުޅިގެން ވަޒީފާދޭ ފަރާތުން ވަޒީފާ އަދާކުރާ ފަރާތާމެދު އަންނަނިވި ފިޔަވަޅުތަކުގެ ތެރެއިން ފިޔަވަޅެއް އަޅައިގެންނުވާނެއެވެ.\nވަޒީފާ އަދާކުރާ ފަރާތުގެ އުޖޫރައިން އެއްވެސް މިންވަރެއް އުނިކުރުން ނުވަތަ ވަޒީފާ އަދާކުރާ ފަރާތަށް އުޖޫރަ ދިނުމަށް ވަޒީފާގެ އެއްބަސްވުމުގައި ކަނޑައަޅާފައިވާ މުއްދަތު ފަސްކުރުން؛\nވަޒީފާ އަދާކުރާ ފަރާތަށް އުޖޫރަ ނުލިބޭ ގޮތަށް ޗުއްޓީއަށް ފޮނުވުން؛\nވަޒީފާ އަދާކުރާ ފަރާތް ވަޒީފާއިން ދޫކޮށްލުން.\n(ށ) މި މާއްދާގެ (ހ) ގައި ބަޔާންކުރާ ފަދަ ފިޔަވަޅެއް ވަޒީފާދޭ ފަރާތުން އެޅުމަށް ހުއްދަވާނީ، ކޮވިޑް-19 އާ ގުޅިގެން ވަޒީފާދޭ ފަރާތުގެ ވިޔަފާރިއަށް ނުރަނގަޅު އަސަރެއް ކޮށްފައިވުމާއެކު، އެފަދައިން ކޮށްފައިވާ ނުރަނގަޅު އަސަރުގެ ސަބަބުން ވަޒީފާދޭ ފަރާތަށް ލިބެމުންއައި އާމްދަނީ ދަށްވެ، އެ އާމްދަނީން މުވައްޒަފުންނަށް ކުރިން ދެމުން އައިސްފައިވާ މުސާރައާއި އިނާޔަތްތައް ދެމުންނުގެންދެވޭ މިންވަރަށް ވަޒީފާދޭ ފަރާތުގެ ވިޔަފާރިއަށް އަސަރުކޮށްފައިވާ ހާލަތުގައި އެކަންޏެވެ. އެގޮތުން، ވިޔަފާރިއަށް ނުރަނގަޅު އަސަރުކޮށްފައިވާކަން ބެލުމުގައި އަމަލުކުރާނެ އުސޫލުތައް ބަޔާންކުރާ ގަވާއިދު، މި ގާނޫނަށް އަމަލުކުރަން ފަށާތާ 14 (ސާދަ) ދުވަހުގެ ތެރޭގައި، މި ގާނޫނުގެ 46 ވަނަ މާއްދާގައި ބަޔާންކުރާ ކަމާބެހޭ ވުޒާރާއިން އެކުލަވާލައި، ދިވެހިސަރުކާރުގެ ގެޒެޓުގައި ށާއިއުކުރަންވާނެއެވެ.\n(ނ) މި މާއްދާގެ (ހ) ގެ (1) ވަނަ ނަންބަރާއި (2) ވަނަ ނަންބަރުގައި ބަޔާންކުރާ ފިޔަވަޅެއް މުވައްޒަފަކާމެދު އެޅޭނީ، މުވައްޒަފާ މަށްވަރާކޮށް، އެ ބަދަލު ގެނައުމަށް މުވައްޒަފު އެއްބަސްވާނަމައެވެ.\n(ރ) މި މާއްދާގެ (ހ) ގެ (3) ވަނަ ނަންބަރުގައި ބަޔާންކުރާ ފިޔަވަޅު މުވައްޒަފަކާމެދު އެޅޭނީ، މި މާއްދާގެ (ށ) ގައި ބަޔާންކުރާ ހާލަތް މެދުވެރިވުމުގެ ސަބަބުން ވަޒީފާދޭ ފަރާތުގެ މުވައްޒަފުންތަކެއް ދޫކޮށްލަންޖެހޭ ހާލަތަށް ގޮސްފައިވުމާއެކު، އެ ފިޔަވަޅު އެޅުމުގެ ކުރިން އަންނަނިވި އިޖުރާއަތުތައް ފުރިހަމަކުރުމަށްފަހުގައެވެ.\nވަޒީފާދޭ ފަރާތުގެ މާލީ ހާލަތު ގޯސްވުމުގެ ސަބަބުން މުވައްޒަފުންތަކެއް ދޫކޮށްލަން ޖެހިފައިވާކަން މުވައްޒަފުންނަށް އެންގުން؛ އަދި\nވަޒީފާއިން ދޫކޮށްލުމަށް ނިންމާ މުވައްޒަފުން ކަނޑައެޅުމުގައި ވަޒީފާދޭ ފަރާތުން އަމަލުކުރުމަށް ހަމަޖެހިފައިވާ އުސޫލުތައް މުވައްޒަފުންނަށް އެންގުން.\n(ބ) މި މާއްދާގެ (ރ) ގެ ބޭނުމަށްޓަކައި، މި މާއްދާގެ (ށ) ގައި ބަޔާންކުރާ ހާލަތް މެދުވެރިވުމުގެ ސަބަބުން ވަޒީފާދޭ ފަރާތުގެ މުވައްޒަފަކު ދޫކޮށްލަންވާނީ އެތަނުގެ މުވައްޒަފުންގެ އޮނިގަނޑު އަލުން އިސްލާހުކުރަންޖެހިގެންނެވެ. އަދި އެފަދައިން މުވައްޒަފުންގެ އޮނިގަނޑު އިސްލާހުކުރުމަކާ ނުލައި، ވަޒީފާދޭ ފަރާތުގެ މުވައްޒަފަކު ދޫކޮށްލުމަށްފަހު، އެ މަގާމަށް އެހެން މުވައްޒަފަކު ހަމަޖެއްސުމަކީ، މި މާއްދާގެ (ރ) ގެ ބޭނުމަށްޓަކައި، މުވައްޒަފަކު ދޫކޮށްލުމަށް އޮތް ސައްހަ ސަބަބެއް ކަމުގައެއް ނުބެލެވޭނެއެވެ.\n(ޅ) މި މާއްދާގެ (ހ) ގެ ދަށުން މުވައްޒަފާމެދު އެއްވެސް ފިޔަވަޅެއް އަޅާނަމަ، އެކަން މުވައްޒަފަށް އަންގައި، އެ ފިޔަވަޅެއް އެޅުމުގެ ކުރިން ވަޒީފާގެ އެއްބަސްވުމުގައި ބަޔާންކޮށްފައިވާ ގޮތަށް އެކަށީގެންވާ މުއްދަތެއްގެ ނޯޓިހެއް ދޭންވާނެއެވެ. ނުވަތަ ނޯޓިސް ދެވެން ނެތް ހާލަތުގައި، ނޯޓިހުގެ ބަދަލުގައި ދޭންޖެހޭ ފައިސާ އެ މުވައްޒަފަށް ދޭންވާނެއެވެ.\n(ކ) މުވައްޒަފަކާމެދު އަޅާ ފިޔަވަޅަކީ، އެ މުވައްޒަފު ވަޒީފާއިން ދޫކޮށްލުން ކަމުގައިވާނަމަ، އެހާތަނަށް އެ މުވައްޒަފަކަށް ހައްޤުވެފައިވާ އެންމެހައި އުޖޫރައަކާއި، އަހަރީ ޗުއްޓީގެ ދުވަސްތަކުގެ ބަދަލުގައި ލިބިދޭންޖެހޭ ފައިސާއާއި، އިތުރު ގަޑީގެ ފައިސާއާއި އެނޫންވެސް އެފަދަ އެންމެހައި ފައިސާއެއް އެ މުވައްޒަފަކަށް ދޭންވާނެއެވެ.\n(އ) މި މާއްދާގެ (ހ) ގައި ބަޔާންކުރާ ހާލަތްތަކުގެ ތެރެއިން ހާލަތެއްގައި މުވައްޒަފަކާމެދު ފިޔަވަޅުއަޅާފައިވާނަމަ، އެ މުވައްޒަފާމެދު ފިޔަވަޅުއަޅާފައިވަނީ ގާނޫނާ އެއްގޮތްވާ ގޮތުގެމަތިންކަން ސާބިތުކޮށްދިނުމަކީ ވަޒީފާދޭ ފަރާތުގެ ޒިންމާއެކެވެ.\n(ވ) މި މާއްދާގެ (ހ) އެހެން އޮތްނަމަވެސް، ގާނޫނު ނަންބަރު 2/2008 (ވަޒީފާއާބެހޭ ގާނޫނު) ގެ ދަށުން ހުއްދަކުރާ ހާލަތްތަކުގައި، އެ ގާނޫނާ އެއްގޮތްވާ ގޮތުގެމަތިން މުވައްޒަފާމެދު އަޅަންޖެހޭ ފިޔަވަޅުތައް އެޅުމަކަށް މި ގާނޫނު ހުރަހެއްނާޅައެވެ.\n10 ވަނަ މާއްދާ - ކޮވިޑް-19 އާ ގުޅިގެން ވަޒީފާއިން ވަކިކުރާ ފަރާތްތައް ޓްރައިބިއުނަލަށް މައްސަލަ ހުށަހެޅުމުގެ ހައްޤު ލިބިދިނުން\n(ހ) މި ގާނޫނުގެ9ވަނަ މާއްދާއާ ހިލާފަށް އެއްވެސް ފަރާތަކުން މުވައްޒަފަކާމެދު ފިޔަވަޅު އަޅާފައިވާނަމަ، އެ މުވައްޒަފަކަށް އެކަމުގެ ށަކުވާ ވަޒީފާއާބެހޭ ޓްރައިބިއުނަލަށް ހުށަހެޅުމުގެ ހައްޤު ލިބިގެންވެއެވެ.\n(ށ) މި މާއްދާގެ (ހ) ގެ ދަށުން ޓްރައިބިއުނަލަށް މައްސަލަ ހުށަހަޅަންވާނީ، މުވައްޒަފާމެދު ފިޔަވަޅު އަޅާތާ 90 (ނުވަދިހަ) ދުވަސް ހަމަވާ ތާރީހާއި ކޮވިޑް-19 އާ ގުޅިގެން އިއުލާންކޮށްފައިވާ ކުއްލި ނުރައްކަލުގެ ހާލަތު ނިމުމަކަށް ގެންނަތާ 30 (ތިރީސް) ދުވަސް ހަމަވާ ތާރީހާ، މި ދެ ތާރީހުގެ ތެރެއިން ފަހުން ބައްދަލުވާ ތާރީހެއްގެ ކުރިންނެވެ.\nސިއްހީ ފަރުވާއާއި ސިއްހީ މަސައްކަތްތެރިންނާގުޅޭ ހާއްސަ އުސޫލުތައް\n11 ވަނަ މާއްދާ - ކޮވިޑް-19 ގެ ފަރުވާއަށް ބޭނުންވާ ސިއްހީ އިންށުއަރަންސް ހަމަޖެއްސުން\n(ހ) ދިވެހިރައްޔިތަކަށް ކޮވިޑް-19 ޖެހިގެން އެ ބައްޔަށް ފަރުވާ ހޯދަންޖެހިއްޖެ ހާލަތެއްގައި، އެ ބައްޔަށް ބޭނުންވާ ފަރުވާ ލިބޭނެ އިންތިޒާމު، ގާނޫނު ނަންބަރު 15/2011 (އިޖްތިމާއީ ސިއްހީ އިންށުއަރަންސްގެ ޤައުމީ ނިޒާމުގެ ގާނޫނު) ގެ ދަށުން ގާއިމުކޮށްފައިވާ ޤައުމީ އިންށުއަރަންސް ސްކީމްގެ ތެރެއިން ނުވަތަ ދިވެހިރާއްޖޭގެ ގާނޫނުތަކާއި ގަވާއިދުތަކާ އެއްގޮތްވާ ގޮތުގެމަތިން ކޮވިޑް-19 އަށް ހާއްސަކޮށްގެން ހިންގާ ސްކީމެއް ނުވަތަ ފަންޑެއް މެދުވެރިކޮށް ހަމަޖައްސައިދޭންވާނެއެވެ.\n(ށ) މި މާއްދާގެ (ހ) ގެ ބޭނުމަށްޓަކައި، ކޮވިޑް-19 އަށް ބޭނުންވާ ފަރުވާ ކަމަށް ބުނެފައި އެވަނީ، ސިއްހީ ފަރުވާދޭ ތަނެއްގައި އެޑްމިޓްވެގެން ދޭންޖެހޭ ފަރުވާއާއި އެފަދަ ތަނެއްގައި އެޑްމިޓްނުވެ ދޭންޖެހޭ ފަރުވާ ހިމެނޭގޮތުންނެވެ. އޭގެ ތެރޭގައި، ޑޮކްޓަރަށް ދެއްކުމާއި، ޓެސްޓުތައް ހެދުމާއި، ބޭހަށް ހިނގާ ހަރަދުތައް ހިމެނެއެވެ.\n12 ވަނަ މާއްދާ - ބިދޭސީންނަށް ކޮވިޑް-19 ގެ ފަރުވާ ދެވޭނެ އިންތިޒާމު ހަމަޖެއްސުން\n(ހ) ދިވެހިރާއްޖޭގައި ދިރިއުޅޭ ބިދޭސީންނަށް ކޮވިޑް-19 އަށް ބޭނުންވާ ފަރުވާދޭނީ، އެމީހުން ބައިވެރިވެފައިވާ ސިއްހީ އިންށުއަރަންސް ސްކީމެއްގެ ދަށުންނެވެ.\n(ށ) މި މާއްދާގެ (ހ) އެހެން އޮތްނަމަވެސް، ވަޒީފާއާބެހޭ ގާނޫނާއި ގަވާއިދުގައިވާ ގޮތުގެމަތިން ބިދޭސީ މުވައްޒަފުން ސިއްހީ އިންށުއަރަންސް ސްކީމެއްގައި ބައިވެރިކޮށްފައިނުވާނަމަ، އެފަދަ ބިދޭސީ މުވައްޒަފުންނަށް ކުރަންޖެހޭ ހަރަދުތަކުގެ ޒިންމާ އުފުލާނީ، ވަޒީފާދޭ ފަރާތުންނެވެ. އަދި އިންށުއަރަންސް ސްކީމެއްގައި ބައިވެރިކޮށްފައިވީނަމަވެސް އެ ސްކީމެއްގައި ނުހިމެނޭ ފަރުވާއަށް ކުރަންޖެހޭ ހަރަދުތަކުގެ ޒިންމާ އުފުލާނީ ވަޒީފާދޭ ފަރާތުންނެވެ.\n(ނ) މަސައްކަތްކުރުމަށް ދިވެހިރާއްޖެއަށް އައުމަށްފަހު އެމީހަކަށް ދޫކޮށްފައިވާ ހުއްދައިގެ މުއްދަތު ހަމަވެފައިވާ ބިދޭސީންގެ ތެރެއިން ސަރުކާރުގެ ކަމާބެހޭ ފަރާތެއްގެ ބެލުމުގެ ދަށުގައިވާ ބިދޭސީންނަށް ކޮވިޑް-19 އާ ގުޅިގެން ދޭންޖެހޭ ސިއްހީ ފަރުވާ ފޯރުކޮށްދިނުމުގެ އިންތިޒާމު ހަމަޖައްސާނީ ސަރުކާރުންނެވެ.\n(ރ) މި މާއްދާގެ (ހ)، (ށ)، އަދި (ނ) ގައި ބަޔާންކުރާ ހާލަތްތަކުގައި ފިޔަވައި އެނޫން ހާލަތްތަކުގައި، ކޮވިޑް-19 އާ ގުޅިގެން ބިދޭސީންނަށް ދެވޭ ސިއްހީ ފަރުވާގެ ހަރަދު ހަމަޖައްސާނީ އެ ބިދޭސީއަކު އަމިއްލައަށެވެ.\n13 ވަނަ މާއްދާ - ސިއްހީ ހިދުމަތުގެ ފަންނީ މަސައްކަތްތެރިން ރަޖިސްޓަރީކުރުމުގެ ހާއްސަ އުސޫލުތަކެއް ކަނޑައެޅުން\n(ހ) ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގައި، ކުއްލި ހާލަތުގައި މަސައްކަތްކުރަންޖެހޭ ސިއްހީ ހިދުމަތުގެ ފަންނީ މަސައްކަތްތެރިން، ގާނޫނު ނަންބަރު 13/2015 (ސިއްހީ ހިދުމަތުގެ ފަންނީ މަސައްކަތްތެރިންގެ ގާނޫނު) އާއި އެ ގާނޫނުގެ ދަށުން ހަދާފައިވާ ގަވާއިދުތަކުގައި ބަޔާންކުރާ އިޖުރާއަތުތަކުގެ ދަށުން ރަޖިސްޓަރީކުރެވެން ނެތް ހާލަތަކަށް ހިނގައްޖެނަމަ، އެ ހާލަތުގައި، އެ އިޖުރާއަތުތައް ފުރިހަމަކުރުމަކާ ނުލައި، މި ބާބުގެ ދަށުން ރަޖިސްޓަރީކުރުމުގެ ކަންކަން ކުރިއަށްގެންދިޔުމުގެ އިހްތިޔާރު، އެ ގާނޫނުގައި ބަޔާންކުރާ ކަމާބެހޭ ކައުންސިލުތަކަށް ލިބިގެންވެއެވެ.\n(ށ) މި ބާބުގެ ދަށުން ރަޖިސްޓަރީކުރުމުގެ ކަންކަން ކުރިއަށްގެންދަންވާނީ، ކޮވިޑް-19 އާ ގުޅިގެން ފަރުވާ ދޭންޖެހޭ ފަރާތްތަކަށް ފަރުވާ ދިނުމަށް ބޭނުންވާ އަދަދަށްވުރެ، ރަޖިސްޓަރީކޮށްފައިވާ ސިއްހީ ހިދުމަތްތެރިންގެ އަދަދު މަދުވެއްޖެ ހާލަތެއްގައި، އެކަން މިނިސްޓްރީ އޮފް ހެލްތުން އެންގުމުންނެވެ.\n(ނ) މި ބާބުގެ ބޭނުމަށްޓަކައި:\n"ސިއްހީ ހިދުމަތުގެ ފަންނީ މަސައްކަތްތެރިން" ނުވަތަ "ސިއްހީ މަސައްކަތްތެރިން" ކަމަށް ބުނެފައި އެވަނީ، ސިއްހީ ހިދުމަތުގެ ފަންނީ މަސައްކަތްތެރިންގެ ތެރޭގައި ހިމެނޭ މެޑިކަލް ޕްރެކްޓިށަނަރުންނާއި، ނަރުހުންނާއި، އެލައިޑް ހެލްތު ޕްރޮފެށަނަލުންނަށެވެ.\n"ކަމާބެހޭ ކައުންސިލު" ކަމަށް ބުނެފައި އެވަނީ، ސިއްހީ ހިދުމަތުގެ ފަންނީ މަސައްކަތްތެރިންގެ ގާނޫނުގައި ބަޔާންކުރާ މެޑިކަލް އެންޑް ޑެންޓަލް ކައުންސިލާއި، ނަރސިންގ އެންޑް މިޑްވައިފަރީ ކައުންސިލާއި، އެލައިޑް ހެލްތު ކައުންސިލަށެވެ.\n"ކުއްލި ހާލަތުގައި މަސައްކަތްކުރަންޖެހޭ ސިއްހީ ހިދުމަތުގެ ފަންނީ މަސައްކަތްތެރިން" ކަމަށް ބުނެފައި އެވަނީ، ކޮވިޑް-19 އާ ގުޅިގެން އިމަރޖެންސީ ރެސްޕޮންސްގައި މަސައްކަތްކުރާ މެޑިކަލް ޕްރެކްޓިށަނަރުންނާއި، ނަރުހުންނާއި، އެލައިޑް ހެލްތު ޕްރޮފެށަނަލުންނަށެވެ.\n14 ވަނަ މާއްދާ - ކުއްލި ހާލަތުގައި ރަޖިސްޓަރީކޮށްދިނުމުގެ ށަރުތުތައް\n(ހ) މި ބާބުގެ ދަށުން ސިއްހީ ހިދުމަތުގެ ފަންނީ މަސައްކަތްތެރިން އަންނަނިވި ގޮތުގެމަތިން ރަޖިސްޓަރީކޮށްދިނުމުގެ އިހްތިޔާރު ކަމާބެހޭ ކައުންސިލުތަކަށް ލިބިގެންވެއެވެ.\nވަކި ފަންނެއްގައި މަސައްކަތްކުރުމަށް ބޭނުންވާ ވަކި ސަނަދެއް ހާސިލުކޮށްފައިވާ، އެހެންނަމަވެސް އިތުރު ތަމްރީނެއް ނުވަތަ އިމްތިހާނެއް ފުރިހަމަކޮށްފައި ނެތުމުގެ ސަބަބުން އެ ފަންނުގައި ރަޖިސްޓަރީކުރެވިފައިނުވާ ފަރާތްތައް ވަގުތީގޮތުން ރަޖިސްޓަރީކޮށްދިނުން.\nރަޖިސްޓްރޭށަން ނުވަތަ ލައިސަންސް ވަގުތީގޮތުން ބާތިލުކުރެވިފައިވާ ފަރާތްތައް، މި ބާބުގެ ދަށުން ވަގުތީގޮތުން ރަޖިސްޓަރީކޮށްދިނުން.\n(ށ) މި މާއްދާގެ (ހ) އެހެން އޮތްނަމަވެސް، މި ބާބުގެ ދަށުން ވަގުތީގޮތުން ރަޖިސްޓަރީކޮށްދޭންވާނީ، ޕްރޮފެށަނަލް ގޮތުންނާއި ސުލޫކީގޮތުން އެ ފަންނެއްގެ މަސައްކަތަށް ގާބިލުކަމަށް އެ ކައުންސިލަކަށް ފެންނަ ފަރާތްތަކެވެ.\n(ނ) މިބާބުގެ ދަށުން ވަކި ފަރާތެއް ނުވަތަ ފަރާތްތަކެއް ރަޖިސްޓަރީކޮށްދިނުމުގައި، ގާނޫނުގެ ދަށުން އެ ފަންނަކަށް ކަނޑައެޅިފައިވާ ށަރުތުތަކަށް އަމަލުކުރުމަށް ކަމާބެހޭ ކައުންސިލަށް ށަރުތުކުރެވިދާނެއެވެ. ނުވަތަ އެފަރާތްތަކުން އަމަލުކުރުން ލާޒިމު ހާއްސަ ށަރުތުތަކެއް ކަނޑައެޅިދާނެއެވެ.\n15 ވަނަ މާއްދާ - ކުއްލި ހާލަތުގައި ކުރެވޭ ރަޖިސްޓްރޭށަންގެ ހައިސިއްޔަތާއި މުއްދަތު\n(ހ) މި ބާބުގެ ދަށުން ރަޖިސްޓަރީކޮށްދެވޭ ސިއްހީ މަސައްކަތްތެރިންގެ ރަޖިސްޓްރޭށަން ދެމިއޮތްހާ ހިނދަކު، އެފަރާތްތަކަކީ، ސިއްހީ ހިދުމަތުގެ ފަންނީ މަސައްކަތްތެރިންގެ ގާނޫނުގެ 49 ވަނަ މާއްދާގެ ދަށުން ރަޖިސްޓަރީވެފައިވާ ފަރާތްތަކެއް ކަމުގައި ބެލެވޭނެއެވެ. އަދި، އެފަދައިން ރަޖިސްޓަރީކުރެވޭ ފަރާތްތަކަށް، އިތުރު ލައިސަންސެއް ހޯދުމަކާ ނުލައި، އެފަރާތެއް ނިސްބަތްވާ ސިއްހީ ހިދުމަތުގެ ފަންނުގައި މަސައްކަތްކުރުމުގެ ވަގުތީ ހުއްދަ، މި ގާނޫނުން ލިބިދެވުނީއެވެ.\n(ށ) މި ބާބުގެ ދަށުން ރަޖިސްޓަރީކުރެވޭ ސިއްހީ މަސައްކަތްތެރިއަކަށް އެފަރާތެއް ރަޖިސްޓަރީކުރެވޭ ފަންނެއްގައި މަސައްކަތްކުރުމުގެ ހުއްދަ ދެމިއޮންނާނީ، ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު ނިމުމަކަށް އަންނަންދެން ނުވަތަ އެއަށްވުރެ ކުރިން އެފަރާތެއްގެ ރަޖިސްޓްރޭށަން ބާތިލުކުރެވިއްޖެނަމަ، އެފަދައިން އެފަރާތެއްގެ ރަޖިސްޓްރޭށަން ބާތިލުކުރެވެންދެނެވެ.\n(ނ) މި ބާބުގެ ދަށުން ރަޖިސްޓަރީކުރެވޭ ފަރާތްތައް ރަޖިސްޓަރީކޮށްދެވެނީ ވަގުތީގޮތުން ކަމަށްވާތީ، އެއިން ފަރާތެއްގެ ރަޖިސްޓްރޭށަން ކޮންމެ ވަގުތެއްގައިވެސް ބާތިލުކުރުމުގެ އިހްތިޔާރު، ކަމާބެހޭ ކައުންސިލަށް ލިބިގެންވެއެވެ.\n16 ވަނަ މާއްދާ - ރަޖިސްޓްރާރގެ ބާރުތައް\n(ހ) ސިއްހީ ހިދުމަތުގެ ފަންނީ މަސައްކަތްތެރިންގެ ގާނޫނުގައި އެނޫންގޮތަކަށް ބަޔާންކޮށްފައިވީނަމަވެސް، މި ގާނޫނުގެ ދަށުން ވަކި ކައުންސިލަކުން ކުރުމަށް ބާރު ލިބިދޭ ވަކި ކަމެއް، އެ ކައުންސިލެއްގެ ރަޖިސްޓްރާރ ކުރުމަށް ހުއްދަ ދިނުމަށް އެ ކައުންސިލަކަށް ނިންމިދާނެއެވެ.\n(ށ) މި މާއްދާގެ (ހ) ގެ ބޭނުމަށްޓަކައި، ކައުންސިލުން ކުރުމަށް ބާރު ލިބިދޭ ވަކި ކަމެއް ކަމަށް ބުނެފައި އެވަނީ، ސިއްހީ ހިދުމަތުގެ ފަންނީ މަސައްކަތްތެރިންގެ ގާނޫނުގެ ދަށުން ކައުންސިލެއްގެ ރަޖިސްޓްރާރަށް ލިބިދޭ ބާރުގެ އިތުރުން، ވަކި ކައުންސިލަކުން ނިންމަންޖެހޭ ކަންކަމަށެވެ.\n17 ވަނަ މާއްދާ - ނިންމުންތައް އިސްތިއުނާފުނުކުރެވުން\nމި ބާބުގެ ދަށުން ސިއްހީ މަސައްކަތްތެރިން ރަޖިސްޓަރީކޮށްދިނުމުގައި ވަކި ފަރާތެއް ރަޖިސްޓަރީކޮށްދިނުމަށް ނުވަތަ ވަކި ފަރާތެއްގެ ރަޖިސްޓަރީ ބާތިލުކުރުމަށް ނިންމާ ނިންމުމަކީ ށަރުއީ ކޯޓެއްގައި ނުވަތަ އެނޫންވެސް ދައުލަތުގެ އިދާރާއެއްގައި އިސްތިއުނާފުކުރެވޭނެ ނިންމުމެއް ނޫނެވެ.\n18 ވަނަ މާއްދާ - ރަޖިސްޓަރީކުރެވޭ ފަރާތްތަކުގެ މައުލޫމާތު ދަފްތަރުކުރުން\nމި ބާބުގެ ދަށުން ރަޖިސްޓަރީކޮށްދެވޭ ސިއްހީ މަސައްކަތްތެރިންގެ މައުލޫމާތު، ކަމާބެހޭ ކައުންސިލުތަކުން ވަކިން ދަފްތަރުކޮށް، އާންމުކޮށް ބެލޭނެ އިންތިޒާމު ހަމަޖައްސަންވާނެއެވެ.\n19 ވަނަ މާއްދާ - ވަގުތީގޮތުން ރަޖިސްޓަރީކޮށްދިނުމާގުޅޭ ހާއްސަ އުސޫލު ކަނޑައެޅުން\nމި ގާނޫނުގެ 13 ވަނަ މާއްދާގެ (ށ) ގައި ބަޔާންކުރާ ހާލަތު މެދުވެރިވެގެން މި ބާބުގައި ބަޔާންކުރާ ހާއްސަ އުސޫލުތައް ހިންގަންޖެހިއްޖެ ހާލަތެއްގައި، މި ބާބުގެ ދަށުން ސިއްހީ ހިދުމަތުގެ މަސައްކަތްތެރިން ރަޖިސްޓަރީކޮށްދިނުމުގައި އަމަލުކުރާނެ ހާއްސަ އުސޫލުތައް، ކަމާބެހޭ ކައުންސިލުން އެކުލަވާލާ ގަވާއިދުގައި ކަނޑައަޅައި، އެ ގަވާއިދު ދިވެހިސަރުކާރުގެ ގެޒެޓުގައި ށާއިއުކުރަންވާނެއެވެ.\nދިރިއުޅޭ ތަންތަނާއި އަސާސީ ހިދުމަތްތަކާގުޅޭ ރައްކާތެރިކަމުގެ ފިޔަވަޅުތައް\n20 ވަނަ މާއްދާ - ދިރިއުޅުމަށް ކުއްޔަށްދީފައިވާ ތަންތަނުން ނުކުތުމަށް އެންގުމުގައި ނޯޓިސް ދިނުމަށް ލާޒިމުވުން\n(ހ) މި ގާނޫނަށް އަމަލުކުރަން ފަށާއިރު، ދިރިއުޅުމުގެ ބޭނުމަށް ތަނެއް ކުއްޔަށްދިނުމަށް ވެފައިވާ އެއްބަސްވުމެއްގައި އެހެންގޮތަކަށް ބަޔާންކޮށްފައިވީނަމަވެސް، ދިރިއުޅުމަށް ކުއްޔަށްދީފައިވާ އެއްވެސް ތަނެއްގެ އެއްބަސްވުން ނިމުމަކަށް ގެނެސް، އެތަނެއްގައި ދިރިއުޅޭ ފަރާތްތައް ތަން ދޫކޮށްދިޔުމަށް ތަނުގެ ވެރިފަރާތަށް އެންގޭނީ، އެތަނެއްގައި ދިރިއުޅޭ ފަރާތްތަކަށް މަދުވެގެން 60 (ފަސްދޮޅަސް) ދުވަހުގެ ނޯޓިހެއް ދިނުމަށްފަހުގައެވެ.\n(ށ) މި ގާނޫނަށް އަމަލުކުރަން ފަށާއިރު ދިރިއުޅުމަށް ކުއްޔަށްދީފައިވާ ތަނެއް ކުއްޔަށް ދީފައިވަނީ، ލިޔުމުން ވެވޭ އެއްބަސްވުމަކާ ނުލައި ކަމުގައިވީނަމަވެސް، އެފަދަ ތަނެއްގައި ދިރިއުޅޭ ފަރާތްތައްވެސް ތަން ދޫކޮށްދިޔުމަށް ތަނުގެ ވެރިފަރާތަށް އެންގޭނީ، އެތަނެއްގައި ދިރިއުޅޭ ފަރާތްތަކަށް މަދުވެގެން 60 (ފަސްދޮޅަސް) ދުވަހުގެ ނޯޓިހެއް ދިނުމަށްފަހުގައެވެ.\n(ނ) މި މާއްދާގެ (ހ) އާއި (ށ) ގައި ބަޔާންކޮށްފައިވާ ގޮތުގެމަތިން ތަން ދޫކޮށްދިޔުމަށް ދޭ ނޯޓިސް، ތަނުގެ ވެރިފަރާތުން ދޭންވާނީ ލިޔުމުންނެވެ.\n(ރ) މި މާއްދާގެ (ހ) އާއި (ށ) ގައި ބަޔާންކުރާ ހާލަތްތަކުގައި، އެ ދެ އަކުރުގައި ބަޔާންކުރާ މުއްދަތު ހަމަވުމުގެ ކުރިން ކުއްޔަށް ހިފާފައިވާ ފަރާތް ތަން ދޫކޮށްދިޔުމަށް އަންގައިގެންނުވާނެއެވެ. އަދި ށަރީއަތަށް މައްސަލަ ހުށަހެޅުން ހިމެނޭގޮތުން، އެފަދަ ފަރާތެއް ތަނުން ނެރުމަށްޓަކައި އަމަލީގޮތުން އެއްވެސް ކަމެއް ކޮށްގެންނުވާނެއެވެ.\n(ބ) މި މާއްދާގެ (ހ) އާއި (ށ) ގެ ދަށުން ދިރިއުޅޭ ތަން ދޫކޮށްދިޔުމަށް އަންގައި ތަނުގެ ވެރިފަރާތުން ކުއްޔަށްހިފާ ފަރާތަށް ނޯޓިސް ދީފައިވާ ހާލަތުގައިވެސް، ކުއްޔަށްދިނުމުގެ އެއްބަސްވުމުގައި ބަޔާންކުރާ އެހެން އިލްތިޒާމުތައް އަދާކުރުންމަތީ ދެފަރާތުންމެ ދެމިތިބެންވާނެއެވެ.\n(ޅ) މި މާއްދާގެ ބޭނުމަށްޓަކައި، "ތަނުގެ ވެރިފަރާތް" ކަމުގައި ބުނެފައި އެވަނީ، ކުއްޔަށް ދޫކޮށްފައިވާ ތަނުގެ ވެރިފަރާތާއި ތަން ކުއްޔަށްދޫކޮށްފައިވާ ފަރާތާއި، އެއިން ފަރާތެއް ތަމްސީލުކުރާ ފަރާތްތައްވެސް ހިމެނޭގޮތުންނެވެ.\n(ކ) މި މާއްދާގެ ބޭނުމަށްޓަކައި، ދިރިއުޅޭ ތަން ދޫކޮށް ދިޔުމަށް އެންގުން ކަމަށް ބުނެފައި އެވަނީ، ދިރިއުޅުމަށް ކުއްޔަށް ދޫކޮށްފައިވާ ތަނަކުން، އެތަން ކުއްޔަށް ހިފައިގެންއުޅޭ ފަރާތް ނެރުމަށްޓަކައި ނުވަތަ އެވިކްޓްކުރުމަށްޓަކައި، އެތަން ދޫކޮށްދިޔުމަށް ތަނުގެ ވެރިފަރާތުން އެފަރާތަށް އަންގާ އެންގުމަށެވެ.\n(އ) މި މާއްދާއާ ހިލާފަށް އެއްވެސް ފަރާތަކުން އަމަލުކޮށްފިނަމަ، އެކަމުގެ ށަކުވާ މިނިސްޓްރީ އޮފް ނޭށަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއަށް ހުށަހެޅުމުގެ ހައްޤު، އެ އަމަލުގެ ށިކާރައަކަށްވީ ފަރާތަށް ލިބިގެންވެއެވެ.\n(ވ) މި މާއްދާގެ (އ) ގެ ދަށުން ހުށަހެޅޭ ށަކުވާތައް ބެލުމުގައި އަމަލުކުރާނެ އުސޫލުތައް ބަޔާންކުރާ ގަވާއިދު، މި ގާނޫނަށް އަމަލުކުރަން ފަށާތާ 14 (ސާދަ) ދުވަހުގެ ތެރޭގައި މިނިސްޓްރީ އޮފް ނޭށަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއިން އެކުލަވާލައި، ދިވެހިސަރުކާރުގެ ގެޒެޓުގައި ށާއިއުކުރަންވާނެއެވެ.\n21 ވަނަ މާއްދާ - އަސާސީ ހިދުމަތްތައް މެދުކަނޑާނުލުން\n(ހ) މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގައި، ދިރިއުޅުމަށްޓަކައި ކުއްޔަށްދީފައިވާ އެއްވެސް ތަނަކާ ގުޅޭގޮތުން އެތަނުގެ ވެރިފަރާތް ނުވަތަ އެފަރާތް ތަމްސީލުކުރާ އެހެން ފަރާތަކުންވެސް އަންނަނިވި ކަންކަމުގެ ތެރެއިން ކަމެއް ކޮށްގެންނުވާނެއެވެ.\nފެނާއި ކަރަންޓާއި މުވާސަލާތީ ހިދުމަތްތައް މެދުކަނޑާލުން؛\nކުއްޔަށް ހިފާ ފަރާތަށް މިނިވަންކަމާއެކު ތަނުގައި ދިރިއުޅުމަށް ހުރަސްއެޅޭ ފަދަ އަމަލުތައް ކުރުން.\n(ށ) މި މާއްދާއާ ހިލާފު އަމަލެއް ކޮށްފި މީހެއްގެ އަދަބަކީ 5,000 (ފަސްހާސް) ރުފިޔާއިން ޖޫރިމަނާކުރުމެވެ.\n(ނ) މި މާއްދާއާ ހިލާފަށް އެއްވެސް ފަރާތަކުން އަމަލުކޮށްފިނަމަ، އެކަމުގެ ށަކުވާ މިނިސްޓްރީ އޮފް ނޭށަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއަށް ހުށަހެޅުމުގެ ހައްޤު، އެ އަމަލުގެ ށިކާރައަކަށްވީ ފަރާތަށް ލިބިގެންވެއެވެ.\n(ރ) މި މާއްދާގެ (ނ) ގެ ދަށުން ހުށަހެޅޭ ށަކުވާތައް ބެލުމުގައި އަމަލުކުރާނެ އުސޫލުތައް ބަޔާންކުރާ ގަވާއިދު، މި ގާނޫނަށް އަމަލުކުރަން ފަށާތާ 14 (ސާދަ) ދުވަހުގެ ތެރޭގައި މިނިސްޓްރީ އޮފް ނޭށަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއިން އެކުލަވާލައި، ދިވެހިސަރުކާރުގެ ގެޒެޓުގައި ށާއިއުކުރަންވާނެއެވެ.\n22 ވަނަ މާއްދާ - ރަހުނު ތަންފީޒުކުރުމުގެ ގޮތުން އެއްވެސް ކަމެއް ނުކުރުން\n(ހ) ރަހުނުކޮށްފައިވާ ނުއުފުލޭ މުދަލެއް ނިސްބަތްވާ ދަރަންޏެއް އަދާނުކުރެވިއްޖެ ހާލަތުގައި، ގާނޫނު ނަންބަރު 9/1993 (ރަހުނާބެހޭ ގާނޫނު) ގެ ދަށުން ރަހުނު ތަންފީޒުކުރުމުގެ ހައްޤު، އާންމު އުސޫލުން ރަހުނު ހިފާ ފަރާތަށް ލިބިގެންވީނަމަވެސް، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގައި، މީހުން ދިރިއުޅޭ ގޯއްޗެއް ނުވަތަ އިމާރާތެއް ނުވަތަ އެނޫންވެސް އެފަދަ ތަނަކާ ގުޅޭގޮތުން އަދާކުރަންޖެހޭ ދަރަނި އަދާނުކުރެވޭ ފަރާތްތަކުގެ މައްޗަށް އެ ރަހުނު ތަންފީޒުކުރުމުގެ ގޮތުން ކުރަންޖެހޭ އެއްވެސް ކަމެއް، ރަހުނު ހިފާ ފަރާތުން ނުވަތަ އެނޫންވެސް ފަރާތަކުން ކޮށްގެންނުވާނެއެވެ.\n(ށ) މި މާއްދާގެ (ހ) ގައި ބަޔާންކުރާ ހާލަތުގައި، ރަހުނު ތަންފީޒުކުރުމުގެ ގޮތުން ކުރާ ކަންކަމުގެ މާނައިގައި ށަރީއަތަށް މައްސަލަ ހުށަހެޅުމާއި، ރަހުނާބެހޭ ގާނޫނުގައި ބަޔާންކުރާ އެނޫންވެސް އިޖުރާއަތުތައް ހިންގުން ހިމެނެއެވެ.\n(ނ) މި ގާނޫނަށް އަމަލުކުރަން ފެށުމުގެ ކުރިން، މި މާއްދާގެ (ހ) ގައި ބަޔާންކުރާފަދަ ރަހުނު ތަންފީޒުކުރުމުގެ އެއްވެސް މަރުހަލާއެއް ފަށާފައިވާނަމަ، މި ގާނޫނަށް އަމަލުކުރަން ފެށުމާއެކު، އެކަމެއް، މި މާއްދާގެ (ހ) ގައި ބަޔާންކުރާ މުއްދަތުގެ ނިޔަލަށް ވަގުތީގޮތުން ފަސްކުރެވުނީއެވެ.\nހާލުގައިޖެހޭ ފަރާތްތަކަށް އެހީތެރިކަން ފޯރުކޮށްދިނުން\n23 ވަނަ މާއްދާ - ދިރިއުޅޭނެ ތަނެއް ނެތް ފަރާތްތަކަށް ވަގުތީ ބޯހިޔާވަހިކަން ފޯރުކޮށްދިނުން\n(ހ) މި ގާނޫނަށް އަމަލުކުރަން ފަށާއިރު ކޮވިޑް-19 އާ ގުޅިގެން އާމްދަނީއަށް ނުރަނގަޅު އަސަރުކޮށްފައިވާ ފަރާތްތަކުގެ ތެރެއިން ދިރިއުޅޭނެ ތަނެއް ނެތި މަގުމަތިވެފައިވާ ފަރާތްތަކަށް، ނުވަތަ މި ގާނޫނަށް އަމަލުކުރަން ފެށުމަށްފަހު އެ ހާލަތު މެދުވެރިވާ ފަރާތްތަކަށް، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގެ ނިޔަލަށް ސަރުކާރުން ވަގުތީ ބޯހިޔާވަހިކަން ފޯރުކޮށްދޭންވާނެއެވެ.\n(ށ) މި މާއްދާގެ ދަށުން ވަގުތީ ބޯހިޔާވަހިކަން ފޯރުކޮށްދޭންވާނީ، ހަމަހަމަ އުސޫލަކުން، އަދި ސާފުތާހިރުވުމަށާއި، ފާހާނާކުރުމަށާއި ނިދުމަށާއި، ކެއިންބުއިމަށް އެކަށީގެންވާ ވަސީލަތްތައް ގާއިމުވެފައިވާ ތަނެއްގައެވެ.\n(ނ) މި މާއްދާގެ (ހ) ގެ ދަށުން ސަރުކާރުން ވަގުތީ ބޯހިޔާވަހިކަން ފޯރުކޮށްދިނުމުގައި އަމަލުކުރާނެ އުސޫލުތައް ބަޔާންކުރާ ގަވާއިދު، މި ގާނޫނަށް އަމަލުކުރަން ފަށާތާ 14 (ސާދަ) ދުވަހުގެ ތެރޭގައި އެކުލަވާލައި، ދިވެހިސަރުކާރުގެ ގެޒެޓުގައި ށާއިއުކުރަންވާނެއެވެ.\n24 ވަނަ މާއްދާ - ކާބޯތަކެތި ހޯދޭނެ ގޮތެއް ނެތި ހާލުގައި ޖެހިފައިވާ ފަރާތްތަކަށް އެހީވުން\n(ހ) މި ގާނޫނަށް އަމަލުކުރަން ފަށާއިރު ކޮވިޑް-19 އާ ގުޅިގެން އާމްދަނީއަށް ނުރަނގަޅު އަސަރުކޮށްފައިވާ ފަރާތްތަކުގެ ތެރެއިން ކާބޯތަކެތި ނުލިބި ހާލުގައި ޖެހިފައިވާ ފަރާތްތަކަށް ނުވަތަ މި ގާނޫނަށް އަމަލުކުރަން ފެށުމަށްފަހު އެ ހާލަތު މެދުވެރިވާ ފަރާތްތަކަށް، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގެ ނިޔަލަށް ސަރުކާރުން ކާބޯތަކެތި ފޯރުކޮށްދޭންވާނެއެވެ.\n(ށ) މި މާއްދާގެ (ހ) ގެ ދަށުން ކާބޯތަކެތި ފޯރުކޮށްދިނުމުގައި، އަންނަނިވި އުސޫލުން އަމަލުކުރެވިދާނެއެވެ.\nކާބޯތަކެތި ފޯރުކޮށްދިނުން ނުވަތަ ކާބޯތަކެތީގެ ބަދަލުގައި ފައިސާގެ އެހީ ފޯރުކޮށްދިނުން؛ އަދި\nސަރުކާރުން ނުވަތަ ތިންވަނަ ފަރާތެއް މެދުވެރިކޮށް ކާބޯތަކެތި ފޯރުކޮށްދިނުން.\n(ނ) މި މާއްދާގެ ދަށުން ކާބޯތަކެތި ފޯރުކޮށްދޭންވާނީ، ހަމަހަމަ އުސޫލަކުން، އަދި ކޮވިޑް-19 އިން ރައްކާތެރިވުމަށްޓަކައި އަޅަންޖެހޭ އެކަށީގެންވާ ރައްކާތެރިކަމުގެ ފިޔަވަޅުތައް އެޅުމަށްފަހުގައެވެ.\n(ރ) މި މާއްދާގެ (ހ) ގެ ދަށުން ސަރުކާރުން ކާބޯތަކެތި ފޯރުކޮށްދިނުމުގައި އަމަލުކުރާނެ އުސޫލުތައް ބަޔާންކުރާ ގަވާއިދު، މި ގާނޫނަށް އަމަލުކުރަން ފަށާތާ 14 (ސާދަ) ދުވަހުގެ ތެރޭގައި އެކުލަވާލައި، ދިވެހިސަރުކާރުގެ ގެޒެޓުގައި ށާއިއުކުރަންވާނެއެވެ.\n25 ވަނަ މާއްދާ - މަސްތުވާތަކެއްޗަށް ދެވިހިފާފައިވާ ފަރާތްތަކަށް ވަގުތީ ފަރުވާ ދެވޭނެ އިންތިޒާމު ހަމަޖެއްސުން\n(ހ) މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގައި، ގާނޫނާއި ގަވާއިދާ ހިލާފުވެގެން ފުލުހުންގެ ބެލުމުގެ ދަށަށް ގެންދެވޭ ފަރާތްތަކާއި، ކަރަންޓީން މަރުކަޒުތަކަށާއި އެކަހެރިކުރުމުގެ މަރުކަޒުތަކަށް ގެންދެވޭ ފަރާތްތަކުގެ ތެރެއިން، މަސްތުވާތަކެއްޗަށް ދެވިހިފާފައިވާ މީހަކަށް ދޭންޖެހޭ ވަގުތީ ޑީޓޮކްސިފިކޭށަން ފަރުވާ ދެވޭނެ އިންތިޒާމު، މި ގާނޫނުގެ 26 ވަނަ މާއްދާއިން ފެށިގެން 30 ވަނަ މާއްދާގެ ނިޔަލަށްހުރި މާއްދާތަކުގައިވާ ގޮތުގެމަތިން، ނޭށަނަލް ޑްރަގް އެޖެންސީން ހަމަޖައްސަންވާނެއެވެ.\n(ށ) މި މާއްދާގެ (ހ) ގެ ބޭނުމަށްޓަކައި، "މަސްތުވާތަކެއްޗަށް ދެވިހިފާފައިވާ މީހާ" ކަމަށް ބުނެފައި އެވަނީ، ގާނޫނު ނަންބަރު 17/2011 (މަސްތުވާތަކެއްޗާބެހޭ ގާނޫނު) ގެ 11 ވަނަ މާއްދާގައި އެ އިބާރާތަށް ދީފައިވާ މާނައިގައެވެ.\n(ނ) މި މާއްދާގެ (ހ) ގެ ބޭނުމަށްޓަކައި، "ޑީޓޮކްސިފިކޭށަން ފަރުވާ" ކަމަށް ބުނެފައި އެވަނީ، މަސްތުވާތަކެތި ބޭނުންކުރާ މީހާ މަސްތުވާތަކެއްޗަށް ދެވިހިފާފައިވާ މިންވަރާއި މަސްތުވާތަކެތީގެ ވިހަ އޭނާގެ ހަށިގަނޑުގައާއި ހިއްސުތަކުގައި ހިފާފައިވާ މިންވަރު މާއްދީގޮތުން ކަނޑުވާލުމަށްޓަކައި، ދެވޭ ފަރުވާއަށެވެ.\n(ރ) މި މާއްދާގެ (ހ) ގެ ދަށުން ވަގުތީ ޑީޓޮކްސިފިކޭށަން ފަރުވާ ދިނުމުގެ އިންތިޒާމު ހަމަޖެއްސުމުގައި އަމަލުކުރާނެ އުސޫލުތައް ބަޔާންކުރާ ގަވާއިދު، މި ގާނޫނަށް އަމަލުކުރަން ފަށާތާ 14 (ސާދަ) ދުވަހުގެ ތެރޭގައި ނޭށަނަލް ޑްރަގް އެޖެންސީން އެކުލަވާލައި، ދިވެހިސަރުކާރުގެ ގެޒެޓުގައި ށާއިއުކުރަންވާނެއެވެ.\n26 ވަނަ މާއްދާ - ފަރުވާދޭ ވަގުތީ މަރުކަޒު ކަނޑައެޅުން\n(ހ) މި ގާނޫނުގެ 25 ވަނަ މާއްދާގެ ދަށުން ޑީޓޮކްސިފިކޭށަން ފަރުވާ ދޭނީ، އެކަމަށްޓަކައި ނޭށަނަލް ޑްރަގް އެޖެންސީން ކަނޑައަޅާ ފަރުވާދޭ މަރުކަޒެއް މެދުވެރިކޮށެވެ.\n(ށ) މި މާއްދާގެ (ހ) ގައި ބަޔާންކުރާ މަރުކަޒު ހިންގައި ބަލަހައްޓާނީ، ނޭށަނަލް ޑްރަގް އެޖެންސީންނެވެ. އަދި އެ އެޖެންސީން އެދިއްޖެ ހިނދެއްގައި، އެ މަރުކަޒުގެ ސަލާމަތީ ކަންކަން ބެލެހެއްޓުމުގެ ކަންކަން، މޯލްޑިވްސް ޕޮލިސް ސަރވިސްއިން ހަމަޖައްސައިދޭންވާނެއެވެ.\n27 ވަނަ މާއްދާ - ފަރުވާ ދެވޭނެ ފަރާތްތައް\nމި ގާނޫނުގެ 25 ވަނަ މާއްދާގެ ދަށުން ޑީޓޮކްސިފިކޭށަން ފަރުވާ ދެވޭނީ، އަންނަނިވި ފަރާތްތަކަށެވެ.\n(ހ) ގާނޫނާއި ގަވާއިދާ ހިލާފުވެގެން ފުލުހުންގެ ބެލުމުގެ ދަށަށް ގެންދެވޭ ފަރާތްތަކާއި ކަރަންޓީން މަރުކަޒުތަކަށާއި އެކަހެރިކުރުމުގެ މަރުކަޒުތަކަށް ގެންދެވޭ ފަރާތްތަކުގެ ތެރެއިން، މަސްތުވާތަކެއްޗަށް ދެވިހިފާފައިވާ، އުމުރުން 18 (އަށާރަ) އަހަރުން މަތީގެ މީހުން؛\n(ށ) ގާނޫނާއި ގަވާއިދާ ހިލާފުވެގެން ފުލުހުންގެ ބެލުމުގެ ދަށަށް ގެންދެވޭ ފަރާތްތަކާއި ކަރަންޓީން މަރުކަޒުތަކަށާއި އެކަހެރިކުރުމުގެ މަރުކަޒުތަކަށް ގެންދެވޭ ފަރާތްތަކުގެ ތެރެއިން މަސްތުވާތަކެއްޗަށް ދެވިހިފާފައިވާ، އުމުރުން 18 (އަށާރަ) އަހަރުން ދަށުގެ ކުޑަކުދިން.\n28 ވަނަ މާއްދާ - ފަރުވާގެ ޕްރޮގްރާމްތައް\n(ހ) މި ގާނޫނުގެ 25 ވަނަ މާއްދާގެ ދަށުން ދެވޭ ޑީޓޮކްސިފިކޭށަން ފަރުވާއަކީ، މި ގާނޫނުގެ 26 ވަނަ މާއްދާގައި ބަޔާންކުރާ ފަރުވާދޭ މަރުކަޒެއްގައި، އަންނަނިވި ދެގޮތުންކުރެ ގޮތަކަށް ދެވޭ ފަރުވާއެއް ކަމުގައިވާންވާނެއެވެ.\nފަރުވާގެ މަރުކަޒުގައި ދެވޭ އިން-ޕޭށަންޓް ހިދުމަތެއް މެދުވެރިކޮށް؛ ނުވަތަ\nފަރުވާގެ މަރުކަޒުން ހިންގާ އައުޓް-ޕޭށަންޓް ހިދުމަތެއް މެދުވެރިކޮށް.\n(ށ) މި މާއްދާގެ (ހ) ގެ ދަށުން ހިންގޭ ފަރުވާގެ ޕްރޮގްރާމްތައް ވާންވާނީ، ޑީޓޮކްސިފިކޭށަން ފަރުވާ ދިނުމަށް އެކަށީގެންވާ ބައިތަކެއްގެ މައްޗަށް އެކުލެވޭ، ކަމާބެހޭ ބައިނަލްއަގްވާމީ މިންގަނޑުތަކަށް ފެތޭ ފަރުވާގެ ޕްރޮގްރާމްތަކެއް ކަމުގައެވެ.\n(ނ) މި މާއްދާގެ (ހ) ގެ (2) ވަނަ ނަންބަރުގެ ދަށުން، އައުޓް-ޕޭށަންޓް ހިދުމަތެއްގެ ގޮތުގައި ހިންގޭ ޑީޓޮކްސިފިކޭށަން ފަރުވާގެ ޕްރޮގްރާމް ވާންވާނީ، އެ ޕްރޮގްރާމްގެ ދަށުން ފަރުވާދެވޭ ފަރާތްތައް ގަވާއިދުން މޮނިޓަރކޮށް ބެލެހެއްޓޭނެ ގޮތެއްގެމަތިން ދެވޭ ފަރުވާގެ ޕްރޮގްރާމްތަކެއް ކަމުގައެވެ.\n29 ވަނަ މާއްދާ - ފަރުވާ ދިނުމުގެ އާންމު އުސޫލު\n(ހ) މި ގާނޫނުގެ 25 ވަނަ މާއްދާގެ ދަށުން ޑީޓޮކްސިފިކޭށަން ފަރުވާ ދޭންވާނީ، ފަރުވާ ދެވޭ ފަރާތުގެ ރުހުމާއެކުގައެވެ.\n(ށ) މި މާއްދާގެ (ހ) ގެ ބޭނުމަށްޓަކައި، ފަރުވާ ދެވޭ ފަރާތަކީ ކުޑަކުއްޖެއް ކަމުގައިވާނަމަ، އެ ކުއްޖާގެ އިތުރުން، އެ ކުއްޖާގެ ބެލެނިވެރިއެއްގެ ރުހުން ލިބިފައިއޮންނަންވާނެއެވެ.\n(ނ) މި ގާނޫނުގެ 25 ވަނަ މާއްދާގެ ދަށުން ހިންގޭ ފަރުވާގެ ޕްރޮގްރާމެއްގައި އެއްވެސް ފަރާތެއް ބައިވެރިކުރަންވާނީ، މި ގާނޫނުގެ 30 ވަނަ މާއްދާގެ ދަށުން އެމީހަކު ޓެސްޓުކޮށް، އެމީހެއްގެ ހާލަތު ވަޒަންކުރުމަށް ހެދޭ އެސެސްމަންޓެއް ހެދުމަށްފަހުގައެވެ.\n30 ވަނަ މާއްދާ - ޓެސްޓުކުރުމާއި އެސެސްމަންޓް ހެދުން\n(ހ) ޑީޓޮކްސިފިކޭށަން ފަރުވާގެ ޕްރޮގްރާމެއްގެ ދަށުން އެއްވެސް މީހަކަށް ފަރުވާ ދޭންވާނީ، އެމީހަކު މަސްތުވާތަކެއްޗަށް ޓެސްޓުކުރުމަށްފަހު، އެމީހަކު ދެވިހިފާފައިވާ މަސްތުވާއެއްޗަކީ ކޮބައިކަން ދެނެގަނެ، އެ މަސްތުވާއެއްޗެއްގެ ވިހަ އޭނާގެ ހަށިގަނޑުންނާއި ހިއްސުތަކުން މާއްދީގޮތުން ނައްތާލުމަށްޓަކައި އޭނާއަށް ދޭންޖެހޭ ބޭސް ނުވަތަ ފަރުވާއަކީ ކޮބައިކަން ދެނެގަތުމަށްފަހުގައެވެ.\n(ށ) މި މާއްދާގެ (ހ) ގައި ބަޔާންކުރާ ޓެސްޓު ހެދުމަށްފަހު، އަންނަނިވި ކަންކަމަށް ރިއާޔަތްކޮށް، އެމީހެއްގެ އެސެސްމަންޓެއް ހަދަންވާނެއެވެ.\nއޭނާ ބޭނުންކުރަމުން އައިސްފައިވާ މަސްތުވާތަކެތީގެ ބާވަތާއި އޭނާ މަސްތުވާތަކެތި ބޭނުންކުރަމުން އައިސްފައިވާ މުއްދަތު؛\nއޭނާގެ ކިބައިން ވިތުޑްރޯވަލްގެ އަލާމާތްތައް ފެންނަން ފަށާފައިވާ ނިސްބަތް؛\nއޭނާގެ ހާލަތު ބަލާނެ ފަރާތެއް ނުވަތަ ފަރާތްތަކެއް އޭނާ ދިރިއުޅޭ ތަނުގައި އުޅޭތޯ ނުވަތަ ނޫންތޯ؛\nފަރުވާގެ ޕްރޮގްރާމް ފެށުމަށްފަހު އޭނާ އެހެން މަސްތުވާއެއްޗެއް ބޭނުންކުރުމުގެ އިހްތިމާލު އޮތް މިންވަރު؛\nކަނޑައެޅިފައިވާ އުސޫލުން އޭނާ ގަވާއިދުން މޮނިޓަރކުރެވޭނެކަން ނުވަތަ ނޫންކަން؛\nއޭނާގެ ޖިސްމާނީ އަދި ނަފްސާނީ ހާލަތު.\n(ނ) މި މާއްދާގެ (ށ) ގެ ދަށުން ހަދާ އެސެސްމަންޓް ވާންވާނީ، ކޮންމެ މީހެއްގެ ހާލަތު ވަކިން ދެނެގަތުމަށް ހެދޭ އެސެސްމަންޓެއް ކަމުގައެވެ.\n(ރ) ޑީޓޮކްސިފިކޭށަން ފަރުވާގެ ޕްރޮގްރާމެއްގެ ދަށުން އެއްވެސް މީހަކަށް ބޭހެއް ދޭންވާނީ، ކަމާބެހޭ ސިއްހީ ހިދުމަތުގެ ފަންނީ މަސައްކަތްތެރިއެއްގެ ޕްރިސްކްރިޕްށަނަކާ އެއްގޮތްވާ ގޮތުގެމަތިން، އަދި އެފަރާތަށް ދެވޭ ބޭސް ބޭނުންކުރާ މިންވަރު މޮނިޓަރކުރެވޭނެ ގޮތެއްގެމަތިންނެވެ.\nޓެކުހާގުޅޭ ހާއްސަ އުސޫލުތައް\n31 ވަނަ މާއްދާ - ޓެކުހަށްވާ ފައިސާ ދެއްކުން ވަގުތީގޮތުން ފަސްކުރެވުން\n(ހ) ޓެކްސް ގާނޫނެއްގެ ދަށުން ދައުލަތަށް ދައްކަންޖެހޭ ޓެކުހަކާ ގުޅިގެން މޯލްޑިވްސް އިންލަންޑް ރެވެނިއު އޮތޯރިޓީއަށް ފައިސާ ދެއްކުމަށް އެ ގާނޫނެއްގައި ކަނޑައަޅާފައިވާ މުއްދަތު، ސަރުކާރުން ކަނޑައަޅާ ތާރީހެއްގެ ނިޔަލަށް ވަގުތީގޮތުން ފަސްކޮށްދިނުމުގެ އިހްތިޔާރު، ސަރުކާރަށް ލިބިގެންވެއެވެ.\n(ށ) މި މާއްދާގެ (ހ) ގެ ދަށުން ޓެކުހަށްވާ ފައިސާ ދެއްކުން ފަސްކޮށްފިނަމަ، އެފަދައިން ފަސްކުރެވޭ މުއްދަތާއި، އެ ފައިސާ އަލުން ދައްކަން ފަށާނެ މުއްދަތު، ސަރުކާރުން ކަނޑައަޅައި، ދިވެހިސަރުކާރުގެ ގެޒެޓުގައި ށާއިއުކުރަންވާނެއެވެ.\n32 ވަނަ މާއްދާ - ޓެކްސް ބަޔާނާއި އެހެން ލިޔެކިޔުން ހުށަހެޅުން ފަސްކުރުން\n(ހ) މި ގާނޫނުގެ 31 ވަނަ މާއްދާގެ ދަށުން އެއްވެސް ޓެކުހަކާގުޅޭ ފައިސާއެއް ދެއްކުމުގެ މުއްދަތު ފަސްކުރާނަމަ، އެކަމާ ގުޅޭގޮތުން މޯލްޑިވްސް އިންލަންޑް ރެވެނިއު އޮތޯރިޓީއަށް ހުށަހަޅަންޖެހޭ ޓެކްސް ބަޔާނާއި އެނޫންވެސް ލިޔެކިޔުން ހުށަހެޅުން އެ އޮތޯރިޓީން ފަސްކޮށްދޭންވާނެއެވެ.\n(ށ) މި ގާނޫނުގެ 31 ވަނަ މާއްދާގެ (ހ) ގެ ދަށުން، ޓެކުހަށްވާ ފައިސާ ދެއްކުން ފަސްކޮށްދިނުމުގައި މޯލްޑިވްސް އިންލަންޑް ރެވެނިއު އޮތޯރިޓީން ހަމަޖައްސަންޖެހޭ އިދާރީ އިންތިޒާމުތައް، އާންމުކޮށް ށާއިއުކުރަންވާނެއެވެ.\n33 ވަނަ މާއްދާ - ޓެކުހަށްވާ ފައިސާ ދެއްކުން ފަސްކުރެވުމުގެ ނަތީޖާ\nމި ބާބުގެ ދަށުން ވަކި ޓެކުހެއް ދެއްކުން ފަސްކުރެވޭ ކަމަށް ބަޔާންކުރާ ހާލަތުގައި، އެ ފަސްކުރެވެނީ އެ ޓެކުހަށްވާ ފައިސާ ދައުލަތަށް ދައްކަންޖެހޭ މުއްދަތެވެ. އަދި އެހެން ގާނޫނެއްގައި އެހެން ގޮތަކަށް ބަޔާންކޮށްފައިނުވާހާ ހިނދަކު، އެ ފައިސާ ދެއްކުން ފަސްކޮށްދެވޭ މުއްދަތު ހަމަވުމަށްފަހު އެ ފައިސާ އަލުން ދެއްކުމަށް ކަނޑައެޅޭ މުއްދަތުގައި ނުވަތަ ތާރީހުގައި އެ ފައިސާ ދައްކާފައިނުވާނަމަ، ގާނޫނު ނަންބަރު 3/2010 (ޓެކްސް ނެގުމާބެހޭ އިދާރީ ގާނޫނު) ގެ ދަށުން އެ ފައިސާ ހޯދުމުގެ އިހްތިޔާރު ދައުލަތަށް ލިބިގެންވެއެވެ.\nށަރީއަތާއި ޓްރައިބިއުނަލްތަކާގުޅޭ ބައެއް އުސޫލުތައް\n34 ވަނަ މާއްދާ - ށަރީއަތުގެ އަޑުއެހުން އާންމުކޮށް ހުޅުވާލުމާގުޅޭ ހާއްސަ އުސޫލުތައް ކަނޑައެޅުން\n(ހ) ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތުގައި، ދިވެހިރާއްޖޭގައި ހިންގާ ށަރީއަތްތަކާއި ޓްރައިބިއުނަލްތަކުގެ އަޑުއެހުންތަކުގެ ތެރެއިން އާންމުކޮށް ހުޅުވާލައިގެން ބާއްވަންޖެހޭ ށަރީއަތްތައް، ކަމާ ގުޅޭގޮތުން އަޅަންޖެހޭ ރައްކާތެރިކަމުގެ ފިޔަވަޅުތައް އެޅޭނެ ގޮތެއްގެމަތިން އެފަދަ ށަރީއަތްތައް އަޑުއެހުމަށް އާންމުންނަށް ފުރުސަތު ދެވޭނެ އިންތިޒާމު، ކޯޓުތަކާއި ޓްރައިބިއުނަލްތަކުން ހަމަޖައްސައިދޭންވާނެއެވެ.\n(ށ) މި މާއްދާގެ ބޭނުމަށްޓަކައި ކޯޓުތަކުން ކަނޑައަޅާ އުސޫލުތައް، އާންމުކޮށް ށާއިއުކުރަންވާނެއެވެ.\n35 ވަނަ މާއްދާ - އޯޑިއޯ ނުވަތަ ވީޑިއޯ ލިންކް މެދުވެރިކޮށް ށަރީއަތްތައް ކުރިއަށްގެންދިޔުން\n(ހ) އެހެން ގާނޫނެއްގައި އެހެން ގޮތަކަށް ބަޔާންކޮށްފައިވީނަމަވެސް، ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު ދެމިއޮތްހާ ހިނދަކު، އޯޑިއޯ ނުވަތަ ވީޑިއޯ ލިންކް މެދުވެރިކޮށް ށަރީއަތްތަކާއި ޓްރައިބިއުނަލްތަކުގެ އަޑުއެހުންތައް ކުރިއަށްގެންދެވޭނެ އިންތިޒާމު ކޯޓުތަކުގައި ހަމަޖައްސަންވާނެއެވެ.\n(ށ) ވަކި ގާނޫނެއްގައި ނުވަތަ ގަވާއިދެއްގައި ހެކިބަސް ނަގަންވާނީ ށަރީއަތުގެ މަޖިލީހަށް ނުވަތަ މައްސަލައިގެ އަޑުއެހުމަށް ހެކިން ހާޒިރުކޮށްގެން ކަމުގައި ބަޔާންކޮށްފައިވީނަމަވެސް، މި މާއްދާގެ (ހ) ގައި ބަޔާންކުރާ ހާލަތުގައި ވީޑިއޯ ލިންކް މެދުވެރިކޮށް ހެކިބަސް ނެގުމުގެ އިހްތިޔާރު މައްސަލަ ބަލާ ފަނޑިޔާރަށް ނުވަތަ ޓްރައިބިއުނަލްގެ މެންބަރަށް ލިބިގެންވެއެވެ.\n(ނ) މި މާއްދާގެ (ހ) ގެ ދަށުން އޯޑިއޯ ނުވަތަ ވީޑިއޯ ލިންކް މެދުވެރިކޮށް ށަރީއަތް ކުރިއަށްގެންދިޔުމަށް ފަނޑިޔާރު ނުވަތަ ޓްރައިބިއުނަލްގެ މެންބަރު ނިންމުމުގައި އަންނަނިވި ކަންކަމަށް ރިއާޔަތްކުރަންވާނެއެވެ.\nދިވެހިރާއްޖޭގައި ކޮވިޑް-19 ގެ ނުރައްކާ އޮތް މިންވަރު ކަމަށް ސަރުކާރުގެ ކަމާބެހޭ ފަރާތުން ބަޔާންކޮށްފައިވާ މިންވަރު؛\nދިވެހިރާއްޖޭގައި ކޮވިޑް-19 ކޮންޓްރޯލްކުރުމަށްޓަކައި ސަރުކާރުގެ ކަމާބެހޭ އިދާރާތަކުން އަޅާފައިވާ ފިޔަވަޅުތައް؛\nއަޑުއެހުމުގައި ބައިވެރިވާންޖެހޭ ފަރާތްތަކުގައި، އޯޑިއޯ ނުވަތަ ވީޑިއޯ ލިންކް މެދުވެރިކޮށް އަޑުއެހުމުގައި ބައިވެރިވުމުގެ ގާބިލުކަން ހުރި މިންވަރު.\n(ރ) މި މާއްދާގެ ދަށުން އޯޑިއޯ ނުވަތަ ވީޑިއޯ ލިންކް މެދުވެރިކޮށް ށަރީއަތްތަކާއި ޓްރައިބިއުނަލްތަކުގެ އަޑުއެހުންތައް ކުރިއަށްގެންދިޔުމަށް ނިންމައިފިނަމަ، ގާނޫނުއަސާސީގެ 42 ވަނަ މާއްދާގެ (ނ) ގައި ބަޔާންކުރާ ހާލަތުގައި ފިޔަވައި ނުވަތަ އެހެން ގާނޫނެއްގައި ބަޔާންކުރާ ހާލަތުގައި ފިޔަވައި، ށަރީއަތުގެ އަޑުއެހުންތައް އާންމުކޮށް ހުޅުވާލައިގެން ބޭއްވޭނެ އިންތިޒާމު ކޯޓުތަކުންނާއި ޓްރައިބިއުނަލްތަކުން ހަމަޖައްސައިދޭންވާނެއެވެ.\n(ބ) މި މާއްދާގެ (ރ) ގެ ބޭނުމަށްޓަކައި، އޯޑިއޯ ނުވަތަ ވީޑިއޯ ލިންކް މެދުވެރިކޮށް ހިންގޭ ށަރީއަތްތައް، ކަނޑައެޅޭ އުސޫލަކުން އާންމުންނަށް ފެންނާނެ ނުވަތަ އަޑުއެހޭނެ އިންތިޒާމެއް ކޯޓުތަކުން ނުވަތަ ޓްރައިބިއުނަލްތަކުން ހަމަޖައްސައިދިނުމަކީ ށަރީއަތްތައް އާންމުކޮށް ހުޅުވާލައިގެން ބޭއްވުން ކަމުގައި ބެލޭނެއެވެ.\n36 ވަނަ މާއްދާ - އިލެކްޓްރޯނިކް ވަސީލަތްތައް މެދުވެރިކޮށް މައްސަލަ ހުށަހެޅުމާއި ލިޔެކިޔުން ހަވާލުކުރުން\nއެހެން ގާނޫނެއްގައި އެހެން ގޮތަކަށް ބަޔާންކޮށްފައިވީނަމަވެސް، ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު ދެމިއޮތްހާ ހިނދަކު، ކޯޓަށް ނުވަތަ ޓްރައިބިއުނަލަށް މައްސަލައާއި ލިޔެކިޔުން ހުށަހެޅުމުގައާއި، ހަސްމުންނާއި އެނޫންވެސް ފަރާތްތަކަށް ރައްދުކުރަންޖެހޭ ލިޔެކިޔުން ރައްދުކުރުމުގައި އިލެކްޓްރޯނިކް ވަސީލަތްތައް މެދުވެރިކޮށް އެކަން ކުރެވޭނެ އިންތިޒާމު ކޯޓުތަކުގައާއި ޓްރައިބިއުނަލްތަކުގައި ހަމަޖައްސަންވާނެއެވެ.\n37 ވަނަ މާއްދާ - ގާނޫނުގައި ބަޔާންކުރާ މުއްދަތުތަކަށް ލުއިދިނުން\n(ހ) ކޮވިޑް-19 އާ ގުޅިގެން އިއުލާންކޮށްފައިވާ ކުއްލި ނުރައްކަލުގެ ހާލަތުގައި އަޅާ ފިޔަވަޅަކާ ގުޅިގެން އާންމުކޮށް މަސައްކަތްކުރާ ވަގުތަށް ގެނެވޭ ބަދަލެއްގެ ސަބަބުން ނުވަތަ ގޭގައި ތިބުމަށް އަންގާފައިވުމުގެ ސަބަބުން، ގާނޫނެއްގައި 10 (ދިހައެއް) ދުވަހަށްވުރެ ކުރު މުއްދަތެއްގައި ށަރީއަތަށް ވަކި މައްސަލައެއް ހުށަހަޅަންޖެހޭ ކަމަށް ބަޔާންކޮށްފައިވާނަމަ، އެކަމެއް ކުރުމަށް އިތުރު 10 (ދިހައެއް) ދުވަހުގެ މުއްދަތެއް، ކަމާބެހޭ ފަރާތަށް ލިބިގެންވެއެވެ.\n(ށ) މި މާއްދާގެ (ހ) ގައި ބަޔާންކުރާ މުއްދަތުތަކުގެ ތެރޭގައި، ކުށުގެ ތުހުމަތުގައި ހައްޔަރުކުރެވޭ މީހުން ފަނޑިޔާރެއްގެ ކުރިމައްޗަށް ހާޒިރުކުރުމަށް ގާނޫނުގައި ކަނޑައެޅިފައިވާ މުއްދަތެއް ނުހިމެނެއެވެ.\n(ނ) ވަކި މައްސަލައެއް ށަރީއަތަށް ހުށަހެޅުމަށް މި މާއްދާގެ (ހ) ގައި ބަޔާންކުރާ މުއްދަތަށްވުރެ ދިގު މުއްދަތެއް ގާނޫނުގައި ކަނޑައަޅާފައިވާނަމަ، އެ މުއްދަތެއްގެ ތެރޭގައި އެކަން ކުރުމަށް އިސްކަންދޭންވާނެއެވެ. އެހެންނަމަވެސް، އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާންކޮށްފައި އޮތުމުގެ ސަބަބުން، އެ މުއްދަތު ހަމަވުމުގެ ކުރިން ވަކި މައްސަލައެއް ށަރީއަތަށް ހުށަނޭޅޭނެ ކަމަށް ކަމާބެހޭ ފަރާތަށް ފެނިއްޖެނަމަ، ކޯޓުގެ ހުއްދައާއެކު އެ މުއްދަތު އިތުރުކުރުމުގެ އިހްތިޔާރު އެފަރާތަކަށް ލިބިގެންވެއެވެ.\n38 ވަނަ މާއްދާ - ކޯޓުތަކާއި ޓްރައިބިއުނަލްތަކުގެ ގަވާއިދުތައް އިސްލާހުކުރުމާއި އުސޫލުތައް އެކުލަވާލުން\n(ހ) މި ބާބުގެ ބޭނުމަށްޓަކައި، ކޯޓުތަކާއި ޓްރައިބިއުނަލްތަކުގެ ގަވާއިދުތަކުގައި، މައްސަލަ ހުށަހެޅުމާ ގުޅޭގޮތުންނާއި، މީހުން ހާޒިރުކުރުމާ ގުޅޭގޮތުންނާއި ށަރީއަތްތަކާއި މައްސަލައިގެ އަޑުއެހުންތައް ހިންގުމާ ގުޅޭގޮތުންނާއި، ލިޔެކިޔުން ރައްދުކުރުމުގައި އަމަލުކުރެވޭ އުސޫލުތައް، ކަމާގުޅޭ ނިސްބަތަށް ވަގުތީ ގޮތުން އިސްލާހުކުރުމާއި، އަލަށް އެކުލަވާލަންޖެހޭ އުސޫލުތައް އެކުލަވާލުމުގެ އިހްތިޔާރު ކޯޓުތަކަށާއި ޓްރައިބިއުނަލްތަކަށް ލިބިގެންވެއެވެ.\n(ށ) މި ބާބުގެ ބޭނުމަށްޓަކައި އިސްލާހުކުރަންޖެހޭ ގަވާއިދުތަކާއި އެކުލަވާލަންޖެހޭ އުސޫލުތައް، މި ގާނޫނަށް އަމަލުކުރަން ފަށާތާ 14 (ސާދަ) ދުވަހުގެ ތެރޭގައި އެކުލަވާލައި ދިވެހިސަރުކާރުގެ ގެޒެޓުގައި ށާއިއުކުރަންވާނެއެވެ.\nދައުލަތް ހިންގުމާގުޅޭ އުސޫލުތައް\n39 ވަނަ މާއްދާ - ހާޒިރުގައި ކުރުމަށް ލާޒިމުކުރާ ކަންކަން އޯޑިއޯ ނުވަތަ ވީޑިއޯ ލިންކް މެދުވެރިކޮށް ކުރުން\n(ހ) އެހެން ގާނޫނެއްގައި އެހެން ގޮތަކަށް ބަޔާންކޮށްފައިވީނަމަވެސް، ދައުލަތުގެ ކަމާބެހޭ ފަރާތެއްގެ ހާޒިރުގައި ކުރުމަށް ގާނޫނަކުން ލާޒިމުކުރާ ކަމެއް، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގައި، އޯޑިއޯ ނުވަތަ ވީޑިއޯ ލިންކް މެދުވެރިކޮށް ކުރުމަކަށް މި ގާނޫނު ހުރަހެއް ނާޅައެވެ.\n(ށ) މި މާއްދާގެ (ހ) ގައި ބަޔާންކުރާ އުސޫލާ އެއްގޮތަށް ކަންކަން ހަމަޖައްސާނީ، ކަމާބެހޭ ދައުލަތުގެ އިދާރާއިން އާންމުކޮށް ށާއިއުކުރާ އިޖުރާއަތުތަކާ އެއްގޮތްވާ ގޮތުގެމަތިންނެވެ.\n40 ވަނަ މާއްދާ - އިލެކްޓްރޯނިކް ވަސީލަތްތައް މެދުވެރިކޮށް ލިޔެކިޔުން ދޫކުރުމާއި ރައްދުކުރުން\n(ހ) އެހެން ގާނޫނެއްގައި އެހެން ގޮތަކަށް ބަޔާންކޮށްފައިވީނަމަވެސް، ދައުލަތުގެ އިދާރާއަކުން އެއްވެސް ފަރާތަކަށް ދޫކުރަންޖެހޭ ލިޔުމެއް، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގައި، އިލެކްޓްރޯނިކް ވަސީލަތެއް މެދުވެރިކޮށް ދޫކުރެވިދާނެއެވެ.\n(ށ) މި މާއްދާގެ (ހ) ގައި ބަޔާންކުރާ ލިޔުން ދޫކުރާނީ، ކަމާބެހޭ ގާނޫނެއް ނުވަތަ ގަވާއިދެއްގައި ބަޔާންކުރާ އުސޫލުތަކާ އެއްގޮތްވާ ގޮތުގެމަތިން ކަމުގައިވީނަމަވެސް، އިލެކްޓްރޯނިކް ވަސީލަތެއް މެދުވެރިކޮށް އެ ލިޔުން ދޫކުރުމަށް އެ ލިޔުމަށް ގެންނަންޖެހޭ ބަދަލުތައް ގެނައުމަކަށް މި މާއްދާ ހުރަހެއް ނާޅައެވެ.\n(ނ) އެހެން ގާނޫނެއްގައި ނުވަތަ އެއްބަސްވުމެއްގައި އެހެން ގޮތަކަށް ބަޔާންކޮށްފައިވީނަމަވެސް، ދައުލަތުގެ އިދާރާއަކުން ޕޯސްޓުގެ ޒަރީއާއިން ނުވަތަ އަތުން އަތަށް އެއްވެސް ފަރާތަކަށް ރައްދުކުރަންޖެހޭ ލިޔުމެއް، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގައި، އިލެކްޓްރޯނިކް ވަސީލަތެއް މެދުވެރިކޮށް ރައްދުކުރެވިދާނެއެވެ.\n41 ވަނަ މާއްދާ - އިލެކްޓްރޯނިކް ވަސީލަތްތައް މެދުވެރިކޮށް ލިޔެކިޔުން ހުށަހެޅުން\n(ހ) ދައުލަތުގެ އިދާރާއަކުން ފޯރުކޮށްދޭ ހިދުމަތެއް ހޯދުމަށްޓަކައި ނުވަތަ އެނޫންވެސް ސަބަބަކަށްޓަކައި ދައުލަތުގެ އިދާރާއަކަށް އެއްވެސް ފަރާތަކުން ހުށަހަޅަންޖެހޭ ލިޔެކިޔުން، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގައި، އިލެކްޓްރޯނިކް ވަސީލަތްތައް މެދުވެރިކޮށް ހުށަހެޅިދާނެއެވެ.\n42 ވަނަ މާއްދާ - މާލީ ހިސާބުތައް ހުށަހެޅުމާއި އޮޑިޓްކުރުން\n(ހ) ދައުލަތުގެ އިދާރާއަކުން ނުވަތަ ބޭންކަކުން ނުވަތަ ބޭންކް-ނޫން މާލީ އިދާރާއަކުން ނުވަތަ ގާނޫނީ ށަހްސަކުން ނުވަތަ ގާނޫނަކުން ލާޒިމުކުރާ އެނޫންވެސް ފަރާތަކުން ހުށަހަޅަންޖެހޭ މާލީ ހިސާބެއް ނުވަތަ އަހަރީ ރިޕޯޓެއް ހުށަހެޅުމަށް ކަމާބެހޭ ގާނޫނަކުން ލާޒިމުކޮށްފައިވާ މުއްދަތު ނުވަތަ ތާރީހު މެދުވެރިވަނީ، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގެ ތެރޭގައި ކަމުގައިވާނަމަ، އެކަން ކުރުމަށް އެ ގާނޫނަކުން ކަނޑައެޅިފައިވާ މުއްދަތަށް ނުވަތަ ތާރީހަށް އަމަލުކުރުން، މި ގާނޫނަށް އަމަލުކުރަން ފެށުމާއެކު މެދުކެނޑުނީއެވެ.\n(ށ) ދައުލަތުގެ އިދާރާއަކުން ނުވަތަ ބޭންކަކުން ނުވަތަ ބޭންކް-ނޫން މާލީ އިދާރާއަކުން ކުރަންޖެހޭ އޮޑިޓެއް ކުރުމަށް ކަމާބެހޭ ގާނޫނަކުން ލާޒިމުކޮށްފައިވާ މުއްދަތު ނުވަތަ ތާރީހު މެދުވެރިވަނީ، މި ގާނޫނުގެ3ވަނަ މާއްދާގައި ބަޔާންކުރާ މުއްދަތުގެ ތެރޭގައި ކަމުގައިވާނަމަ، އެކަން ކުރުމަށް އެ ގާނޫނަކުން ކަނޑައެޅިފައިވާ މުއްދަތަށް ނުވަތަ ތާރީހަށް އަމަލުކުރުން، މި ގާނޫނަށް އަމަލުކުރަން ފެށުމާއެކު މެދުކެނޑުނީއެވެ.\n(ނ) މި މާއްދާގެ (ހ) ގެ ދަށުން ފަސްކުރެވެނީ މާލީ ހިސާބު ނުވަތަ އަހަރީ ރިޕޯޓު ހުށަހެޅުމަށް ކަމާބެހޭ ގާނޫނަކުން ކަނޑައެޅިފައިވާ މުއްދަތެއްނަމަ، އެ މާއްދާގެ ބޭނުމަށްޓަކައި އެ މުއްދަތު ގުނުން މެދުކެނޑިފައިވަނީ، 12 މާރިޗު 2020 އިން ފެށިގެން، އާންމު ސިއްހަތުގެ ކުއްލި ނުރައްކަލުގެ ހާލަތު ނިމުމަކަށް ގެންނަ ތާރީހުގެ ނިޔަލަށް ކަމުގައި ބެލޭނެއެވެ. އަދި އަލުން އެ މުއްދަތު ގުނަން ފަށާނީ، އާންމު ސިއްހަތުގެ ކުއްލި ނުރައްކަލުގެ ހާލަތު ނިމުމަކަށް ގެންނަ ތާރީހުން ފެށިގެންނެވެ.\n(ރ) މި މާއްދާގެ (ހ) ގެ ދަށުން ފަސްކުރެވެނީ ވަކި ކަމެއް ކުރުމަށް ކަނޑައެޅިފައިވާ ތާރީހެއް ކަމުގައިވާނަމަ، އެކަން ކުރުމަށް އަލުން ކަނޑައެޅޭ ތާރީހު ކަމުގައިވާނީ، އާންމު ސިއްހަތުގެ ކުއްލި ނުރައްކަލުގެ ހާލަތު ނިމުމަކަށް ގެންނަ ތާރީހުން ފެށިގެން 30 (ތިރީސް) ދުވަސް ހަމަވާ ތާރީހަށެވެ.\n(ބ) މި މާއްދާގެ (ށ) ގެ ދަށުން އޮޑިޓްކުރުމަށް ކަނޑައެޅިފައިވާ މުއްދަތެއް ނުވަތަ ތާރީހެއް ފަސްކުރެވިއްޖެނަމަ، އެކަން ކުރުމަށް އަލުން ކަނޑައެޅޭ ތާރީހު ކަމުގައިވާނީ، އާންމު ސިއްހަތުގެ ކުއްލި ނުރައްކަލުގެ ހާލަތު ނިމުމަކަށް ގެންނަ ތާރީހުން ފެށިގެން 90 (ނުވަދިހަ) ދުވަސް ހަމަވާ ތާރީހަށެވެ.\n(ޅ) މި މާއްދާގެ (ބ) އެހެން އޮތްނަމަވެސް، ވަކި އިދާރާއަކާ ގުޅިގެން ފުރިހަމަކުރަންޖެހޭ އޮޑިޓެއްގެ މަސައްކަތް، މި މާއްދާގެ (ބ) ގައި ބަޔާންކުރާ މުއްދަތުގެ ތެރޭގައި ފުރިހަމަކުރެވެން ނެތްނަމަ، ސަބަބު ބަޔާންކުރުމާއެކު، ރައްޔިތުންގެ މަޖިލީހުގެ މާލިއްޔަތު ކޮމިޓީއަށް ހުށަހަޅައި، އެ ކޮމިޓީގެ ހުއްދައާއެކު އެ މުއްދަތު އިތުރުކުރެވިދާނެއެވެ.\n(ކ) މި މާއްދާގެ (ޅ) ގައި ބަޔާންކުރާ ފަދައިން މުއްދަތު އިތުރުކުރެވޭނީ، ގިނަވެގެން 60 (ފަސްދޮޅަސް) ދުވަހުގެ މުއްދަތަށެވެ.\n43 ވަނަ މާއްދާ - ވަކި މުއްދަތެއްގެ ތެރޭގައި ކުރުން ލާޒިމު ކަންކަން ފަސްކުރެވުން\n(ހ) މި ގާނޫނުގައި އެހެން ގޮތަކަށް ބަޔާންކޮށްފައިނުވާހާ ހިނދަކު، ވަކި ގާނޫނެއްގައި ވަކި ކަމެއް ކުރުމަށް މުއްދަތެއް ނުވަތަ ތާރީހެއް ކަނޑައެޅިފައިވާ ހާލަތުގައި، އަދި އެ ގާނޫނެއްގައި ބަޔާންކުރާ މުއްދަތު ނުވަތަ ތާރީހު ދިމާވަނީ، މި ގާނޫނުގެ3ވަނަ މާއްދާގައި ބަޔާންކުރާ މުއްދަތާ ކަމުގައިވާނަމަ، އެކަން ކުރުމަށް އެ ގާނޫނަކުން ކަނޑައެޅިފައިވާ މުއްދަތަށް ނުވަތަ ތާރީހަށް އަމަލުކުރުން، މި ގާނޫނަށް އަމަލުކުރަން ފެށުމާއެކު މެދުކެނޑުނީއެވެ.\n(ށ) މި މާއްދާގެ (ހ) ގެ ދަށުން، ވަކި ކަމެއް ކުރުމަށް އޮންނަ ތާރީހު ނުވަތަ މުއްދަތު ފަސްކޮށްދެވޭ ކަންކަމުގެ ތެރޭގައި އަންނަނިވި ކަންކަމެއް ނުހިމެނެއެވެ.\nކުށުގެ ތުހުމަތުގައި ހައްޔަރުކުރެވޭ މީހުން ފަނޑިޔާރެއްގެ ކުރިމައްޗަށް ހާޒިރުކުރުމަށް ކަމާބެހޭ ގާނޫނުގައި ކަނޑައަޅާފައިވާ މުއްދަތުތައް؛\nކުށުގެ ތުހުމަތުގައިވާ ފަރާތްތަކަށް ގާނޫނީ ވަކީލެއްގެ އެހީތެރިކަން ފޯރުކޮށްދިނުމަށް ކަމާބެހޭ ގާނޫނުގެ ދަށުން ދޭންޖެހޭ މުއްދަތުތައް؛\nއަޅާލުމާއި ރައްކާތެރިކަން ބޭނުންވާ ކުޑަކުދިން ދައުލަތަށް ނެގުމަށްފަހު ށަރީއަތަށް ހުށަހަޅަންޖެހޭ މައްސަލަތައް؛\nދައުލަތަށް ދައްކަންޖެހޭ ޓެކުހާއި ކުއްޔާއި ފީ ދެއްކުމަށް ގާނޫނުގައި ކަނޑައެޅިފައިވާ މުއްދަތުތައް.\n(ނ) މި މާއްދާގެ (ށ) ގެ (4) ވަނަ ނަންބަރު އެހެން އޮތްނަމަވެސް، ދައުލަތަށް ދައްކަންޖެހޭ ޓެކުހެއް ނުވަތަ ކުއްޔެއް ނުވަތަ ފީއެއް ދެއްކުމުގައި މި ގާނޫނުގެ 31 ވަނަ މާއްދާގެ ދަށުން ނުވަތަ އެހެން ގާނޫނެއްގެ ދަށުން ދޭންޖެހޭ ލުޔެއް ދިނުމަށް ދައުލަތަށް ލިބިދޭ އިހްތިޔާރު ބޭނުންކުރުމަކަށް މި ގާނޫނު ހުރަހެއްނާޅައެވެ.\n(ރ) މި މާއްދާގެ (ހ) ގެ ދަށުން ފަސްކުރެވެނީ ވަކި ކަމެއް ކުރުމަށް ކަނޑައެޅިފައިވާ މުއްދަތެއްނަމަ، އެ މުއްދަތު އަލުން ގުނަން ފަށާނީ، އާންމު ސިއްހަތުގެ ކުއްލި ނުރައްކަލުގެ ހާލަތު ނިމުމަކަށް ގެންނަ ތާރީހުން ފެށިގެންނެވެ.\n(ބ) މި މާއްދާގެ (ހ) ގެ ދަށުން ފަސްކުރެވެނީ ވަކި ކަމެއް ކުރުމަށް ކަނޑައެޅިފައިވާ ތާރީހެއްނަމަ، އެކަން ކުރުމަށް އަލުން ކަނޑައެޅޭ ތާރީހު ކަމުގައިވާނީ، އާންމު ސިއްހަތުގެ ކުއްލި ނުރައްކަލުގެ ހާލަތު ނިމުމަކަށް ގެންނަ ތާރީހުން ފެށިގެން 30 (ތިރީސް) ދުވަސް ހަމަވާ ތާރީހަށެވެ.\n(ޅ) މި މާއްދާގެ (ރ) އާއި (ބ) އެހެންއޮތްނަމަވެސް، އެ ދެ އަކުރުގައި ބަޔާންކުރާ މުއްދަތުގެ ތެރޭގައި، މި މާއްދާގެ (ހ) ގެ ދަށުން ފަސްކޮށްދެވޭ އިލްތިޒާމު އަދާނުކުރެވޭނެ ކަމަށް، ކަމާބެހޭ ގާނޫނު ތަންފީޒުކުރާ އިދާރާއަށް ފެނިއްޖެނަމަ، އެ މުއްދަތު، ގިނަވެގެން 60 (ފަސްދޮޅަސް) ދުވަހަށްވުރެ އިތުރުނުވާނެ ފަދައިން އިތުރުކޮށްދިނުމުގެ އިހްތިޔާރު، އެ އިދާރާއަކަށް ލިބިގެންވެއެވެ.\nގާނޫނު ތަންފީޒުކުރުމަށް ހާއްސަ ފިޔަވަޅުތައް އެޅުން\n44 ވަނަ މާއްދާ - ޑިރެކްޓަރ ޖެނެރަލް އޮފް ޕަބްލިކް ހެލްތުގެ އެންގުންތަކާ ހިލާފުވާ ފަރާތްތަކާމެދު ފިޔަވަޅު އެޅުން\n(ހ) ކޮވިޑް-19 އާ ގުޅިގެން އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު ދެމިއޮތްހާ ހިނދަކު، ޑިރެކްޓަރ ޖެނެރަލް އޮފް ޕަބްލިކް ހެލްތު އަންގާ އެންގުންތަކާ ހިލާފުވާ ފަރާތްތަކާމެދު އަންނަނިވި ފިޔަވަޅުތައް އެޅުމުގެ އިހްތިޔާރު ޑިރެކްޓަރ ޖެނެރަލް އޮފް ޕަބްލިކް ހެލްތަށް ލިބިގެންވެއެވެ.\nގާނޫނު ނަންބަރު 7/2012 (އާންމު ސިއްހަތު ރައްކާތެރިކުރުމުގެ ގާނޫނު) ގެ ދަށުން ޑިރެކްޓަރ ޖެނެރަލް އޮފް ޕަބްލިކް ހެލްތު އަންގާ އެންގުމާ ހިލާފުވާ ފަރާތަކީ އަމިއްލަ ފަރުދެއްނަމަ، ކަމުގެ ކުޑަބޮޑުމިނަށް ބަލައި، 1,000 (އެއްހާސް) ރުފިޔާއާއި، 10,000 (ދިހަހާސް) ރުފިޔާއާ ދެމެދުގެ އަދަދަކުން ޖޫރިމަނާކުރުން؛\nއާންމު ސިއްހަތު ރައްކާތެރިކުރުމުގެ ގާނޫނުގެ ދަށުން ޑިރެކްޓަރ ޖެނެރަލް އޮފް ޕަބްލިކް ހެލްތު އަންގާ އެންގުމާ ހިލާފުވާ ފަރާތަކީ ގާނޫނީ ށަހްސެއްނަމަ، ކަމުގެ ކުޑަބޮޑުމިނަށް ބަލައި، 5,000 (ފަސްހާސް) ރުފިޔާއާއި 100,000 (އެއްލައްކަ) ރުފިޔާއާ ދެމެދުގެ އަދަދަކުން ޖޫރިމަނާކުރުން.\n(ށ) މި މާއްދާގެ (ހ) ގައި ބަޔާންކުރާ ފިޔަވަޅުތައް، ނުވަތަ އާންމު ސިއްހަތު ރައްކާތެރިކުރުމުގެ ގާނޫނުގައި ބަޔާންކުރާ އެނޫންވެސް ފިޔަވަޅެއް ތަންފީޒުކޮށްދިނުމަށް، ޑިރެކްޓަރ ޖެނެރަލް އޮފް ޕަބްލިކް ހެލްތަށް ފުލުހުންނަށް އެންގިދާނެއެވެ.\n45 ވަނަ މާއްދާ - ޑިރެކްޓަރ ޖެނެރަލް އޮފް ޕަބްލިކް ހެލްތުގެ އެންގުންތައް ތަންފީޒުކުރުމުގައި ފުލުހުންގެ އެހީތެރިކަން ހޯދުން\n(ހ) މި ގާނޫނުގެ 44 ވަނަ މާއްދާގެ (ށ) ގެ ދަށުން ޑިރެކްޓަރ ޖެނެރަލް އޮފް ޕަބްލިކް ހެލްތު އަންގާ އެންގުންތައް ތަންފީޒުކުރުމަށް ފުލުހުން ހަރަކާތްތެރިވުމުގައި، އަންނަނިވި ބާރުތައް ފުލުހުންނަށް ލިބިގެންވެއެވެ.\nއެންގުމާ ހިލާފުވާ ފަރާތްތައް އެ އެންގުމާ އެއްގޮތަށް އަމަލުކުރަން އެންގުން؛\nއެންގުމާ ހިލާފަށް ތަނެއްގައި އެއްވެއުޅޭނަމަ، އެއްވުން ރޫޅާލުން؛\nއެންގުމާ ހިލާފުވާ ފަރާތްތައް ވަގުތުން މި ގާނޫނުގެ 44 ވަނަ މާއްދާގެ (ހ) ގައި ބަޔާންކުރާ ޖޫރިމަނާކުރުން؛\nމި އަކުރުގެ (1) ވަނަ ނަންބަރުގެ ދަށުން އަންގާ އެންގުމާ އެއްގޮތަށް އަމަލުނުކުރާ ފަރާތްތައް ހައްޔަރުކުރުން.\n(ށ) މި މާއްދާގެ ދަށުން ފުލުހުން ފިޔަވަޅު އެޅުމުގައި، އެއްވެސް މީހެއްގެ ގަޔަށް އަތްލައި، ނުވަތަ ހިފަހައްޓައި ނުވަތަ ހައްޔަރުކުރަންވާނީ، ގާނޫނު ނަންބަރު 12/2016 (ޖިނާއީ އިޖުރާއަތުގެ ގާނޫނު) އާއި، ގާނޫނު ނަންބަރު 5/2008 (ފުލުހުންގެ ގާނޫނު) އާއި، އެނޫންވެސް ކަމާބެހޭ ގާނޫނުތަކުގައި ކަނޑައަޅާފައިވާ އުސޫލުތަކާ އެއްގޮތްވާ ގޮތުގެމަތިން، އެ ގާނޫނުތަކުގައި ކަނޑައަޅާފައިވާ ދާއިރާގެ ތެރޭގައެވެ.\n(ނ) މި މާއްދާގެ ދަށުން ފުލުހުން އަޅާ ފިޔަވަޅުތައް، ޑިރެކްޓަރ ޖެނެރަލް އޮފް ޕަބްލިކް ހެލްތަށް ގަވާއިދުން އަންގަމުން ދިޔުމުގެ އިތުރުން، އެ ފިޔަވަޅުތަކުގެ މައުލޫމާތު، ލިޔެ ބަލަހައްޓަންވާނެއެވެ.\nމި ގާނޫނުގައި ކަނޑައެޅިގެން އެހެން ގޮތަކަށް ބަޔާންކޮށްފައިނުވާހާ ހިނދަކު، މި ގާނޫނުގެ ދަށުން ހަދަންޖެހޭ ގަވާއިދުތައް ހަދައި ހިންގާނީ، އަންނަނިވި ދައުލަތުގެ އިދާރާތަކުންނެވެ.\n(ހ) ބޯހިޔާވަހިކަމާގުޅޭ ކަންކަމުގައި މިނިސްޓްރީ އޮފް ނޭށަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއިން؛\n(ށ) ހާލުގައި ޖެހިފައިވާ ފަރާތްތަކަށް ދައުލަތުން އެހީތެރިކަން ފޯރުކޮށްދިނުމުގެ އުސޫލުތައް ކަނޑައެޅުމުގައި، މިނިސްޓްރީ އޮފް ޖެންޑަރ، ފެމިލީ އެންޑް ސޯށަލް ސަރވިސަސްއިން؛\n(ނ) ޓެކުހާއި ދައުލަތުގެ މާލިއްޔާއާގުޅޭ ކަންކަމުގައި، މިނިސްޓްރީ އޮފް ފިނޭންސްއިން؛\n(ރ) އޮޑިޓާގުޅޭ ކަންކަމުގައި، އޮޑިޓް އޮފީހުން؛\n(ބ) ށަރީއަތްތަކާއި ޓްރައިބިއުނަލްތަކުގެ އަޑުއެހުންތަކާގުޅޭ ކަންކަމުގައި ކަމާބެހޭ ޓްރައިބިއުނަލްތަކާއި ކޯޓުތަކުން؛\n(ޅ) ވަޒީފާ އަދާކުރާ ފަރާތެއްގެ ހައްޤަކަށް އުނިކަމެއް ލިބޭފަދަ ކަންކަމުގައި މިނިސްޓްރީ އޮފް އިކޮނޮމިކް ޑިވެލޮޕްމަންޓްއިން.\nމި ގާނޫނަށް އަމަލުކުރަން ފަށާނީ، މި ގާނޫނު ފާސްވެ، ތަސްދީޤުކޮށް، ދިވެހިސަރުކާރުގެ ގެޒެޓުގައި ށާއިއުކުރާ ދުވަހުން ފެށިގެންނެވެ.\n48 ވަނަ މާއްދާ - މާނަކުރުން\nމި ގާނޫނުގައި ކަނޑައެޅިގެން އެހެން ގޮތަކަށް ބަޔާންކޮށްފައިނުވާހާ ހިނދަކު، މި ގާނޫނުގައި ބޭނުންކޮށްފައިވާ އަންނަނިވި ލަފްޒުތަކާއި އިބާރާތްތަކަށް ދީފައި އެވަނީ، އެ ލަފްޒުތަކާއި އިބާރާތްތަކަށް ތިރީގައި ދީފައިއެވާ މާނަކުރުމެވެ.\n(ހ) "ކޮވިޑް-19" ކަމަށް ބުނެފައި އެވަނީ، ސިވިއަރ އެކިއުޓް ރެސްޕިރޭޓަރީ ސިންޑްރޯމް ކޮރޯނާވައިރަސް2(SARS-CoV-2) އިން ޖެހޭ ބަލި ކަމުގައިވާ ކޮރޯނާވައިރަސް ޑިޒީޒް (COVID-19) އަށެވެ.\n(ށ) "ކޮވިޑް-19 އާ ގުޅިގެން އިއުލާންކޮށްފައިވާ ކުއްލި ނުރައްކަލުގެ ހާލަތު" ކަމަށް ބުނެފައި އެވަނީ، ގާނޫނު ނަންބަރު 7/2012 (އާންމު ސިއްހަތު ރައްކާތެރިކުރުމުގެ ގާނޫނު) ގެ 33 ވަނަ މާއްދާގެ ދަށުން 12 މާރިޗު 2020 ގައި އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ ހާލަތަށެވެ.\n(ނ) "ކޮވިޑް-19 އާ ގުޅިގެން ދިވެހިރާއްޖޭގައި އިއުލާންކުރާ އެނޫންވެސް ކުއްލި ނުރައްކަލުގެ ނުވަތަ ކާރިސާގެ ހާލަތެއް" ކަމަށް ބުނެފައި އެވަނީ، ކޮވިޑް-19 އާ ގުޅިގެން ދިވެހިރާއްޖޭގެ ޖުމްހޫރިއްޔާގެ ގާނޫނުއަސާސީގެ 253 ވަނަ މާއްދާގެ ދަށުން އިއުލާންކުރާ ކުއްލި ނުރައްކަލުގެ ހާލަތަށް ނުވަތަ ގާނޫނު ނަންބަރު 28/2015 (ކާރިސާއާބެހޭ ކަންކަން ބެލެހެއްޓުމުގެ ގާނޫނު) ގެ7ވަނަ މާއްދާގެ ދަށުން އިއުލާންކުރާ ކާރިސާގެ ހާލަތަށެވެ.\nމި ގާނޫނުގެ ދަށުން ހެދިފައިވާ ގަވާއިދާއި އުސޫލު\nއާންމު ސިއްހަތުގެ ކުއްލި ނުރައްކަލުގެ ހާލަތުގައި ސިވިލް ސަރވިސްގެ މުވައްޒަފުންނަށް ހާއްސަ ޗުއްޓީ ދިނުމުގެ ގަވާއިދު 2020 (ގަވާއިދު ނަންބަރު 96/2020)\nGjv_2020-20 - Pulblic Health Emergency Law.pdf\nLast Updated: 2020-10-17 (1 week ago)


Konme dhuvahaku bis kaanama hakurubali jehidhaane: science verin\nކޮންމެ ދުވަހަކު ބިސް ކާނަމަ ހަކުރުބަލި ޖެހިދާނެ: ސައިންސްވެރިން\nހެނދުނުގެ ނާސްތާ އަށް ބިހަކީ ވަރަށް ގިނަ މީހުން އާއްމުކޮށް ބޭނުންކުރާ އެއްޗެކެވެ. ސްކްރެމްބްލްޑް އެގްސް، ފެނުކެއްކި ބިސް، ބިސްގަނޑު މިހެން ގޮސް ބިހުގެ ތަފާތު ވައްތަރުތައް އާއްމުކޮށް ހެނދުނުގެ ނާސްތާގައި ހިމަނާފައި ހުރެ އެވެ. ނަމަވެސް ފަހުގެ ހޯދުމަކަށްފަހު ސައިންސްވެރިން ބުނެފައިވަނީ މާ ގިނައިން ބިސް ކެއުމަކީ ހަކުރުބައްޔަށް މަގުފަހި ކުރުވާނެ ކަމެއް ކަމަށެވެ.\nސައިންސްވެރިންގެ މިފަހަރުގެ ހޯދުމުގެ ނަތީޖާ ދައްކާފައިވާ ގޮތުން ދުވާލަކު އެއް ބިސް ނުވަތަ އެއަށް ވުރެ ގިނައިން (ގާތްގަނޑަކަށް 50 ގްރާމް) ކާނަމަ ހަކުރުބަލީގެ ނުރައްކާ 60 ޕަސެންޓް އިތުރުވެ އެވެ. އަދި ފިރިހެނުންނަށް ވުރެ އަންހެނުންނަށް މި ނުރައްކާ އިތުރުކަން ވެސް މި ދިރާސާގައި ބުނެފައި ވެއެވެ.\nޗައިނާ މެޑިކަލް ޔުނިވަސިޓީ އާއި ގަތަރު ޔުނިވަސިޓީ ގުޅިގެން ހަދާފައިވާ މި ދިރާސާއަކީ 1991 އިން 2009 އަށް ކުރި ދިރާސާ އެކެވެ. މި ދިރާސާގައި ޗައިނާގެ ގިނަ އަދަދެއްގެ ބަޔަކު ކޮންމެ ދުވަހަކު ބިސް ކައިފައި ހުރި ވަރާއި އެމީހުންގެ ސިއްހީ ހާލަތު ދެނެގަނެފައިވެ އެވެ.\nދިރާސާގައި ބައިވެރިކޮށްފައިވަނީ ޗައިނާގެ 8،545 މީހުންނެވެ. މި މީހުންގެ އެވްރެޖް އުމުރަކީ 50 އަހަރެވެ.\nއެޕިޑީއޮމޮލޮޖިސްޓް އަދި ޕަބްލިކް ހެލްތު އެކްސްޕާޓް މިންގް ލީ ވިދާޅުވީ ހަކުރުބަލި ޖެހޭ މީހުން ގިނަވަމުން ދިއުމަކީ ވަރަށް ކަންބޮޑުވާން ޖެހޭ ކަމެކެވެ.\nކެއުމުގެ އާދަތަކަކީ ހަކުރުބަލި ޖެހުމުގެ އަސްލަކަށް ވާ ކަމަށާއި ފާއިތުވީ އަހަރުތަކުގައި ޗައިނާ މީހުންގެ ކެއުމަށް ވެސް ވަނީ ވަރަށް ބޮޑެތި ބަދަލުތަކެއް އައިސްފައިވާ ކަމަށް ރިޕޯޓުގައި ފާހަގަ ކޮށްފައި ވެއެވެ. ގޮވާމާއި ތަރުކާރީ ހިމެނޭ ޓްރެޑިޝަނަލް ކެއުމުގެ ބަދަލުގައި ޗައިނާގެ ގިނަ ބަޔަކު މިހާޜު ކަނީ ޕްރޮސެސް ކޮށްފައި ހުންނަ އެއްޗެތި ކަމަށާއި މީގެ ތެރޭގައި އެކި ފާޑުގެ އެއްގަމު މަހާއި ސްނެކްސް އަދި ހަކަތަ ލިއްބައިދޭ އެއްޗެތި ހިމެނޭ ކަމަށް ވެސް ބުނެފައި ވެ އެވެ.\n"ހަމައެއާއެކު ބިސް ކާ އަދަދުވެސް 1991 އާއި 2009 އާ ދެމެދު މަޑުމަޑުން މަތިވަމުން ގޮސް މިހާރު ވަނީ ވަރަށް ބޮޑުތަން މައްޗަށް ގޮސްފައި. އެ މުއްދަތުގެ ތެރޭގައި ޗައިނާ މީހުން ބިސް ކާ ވަރު ވަނީ ޑަބަލް އިތުރުވެފައި،" ބްރިޓިޝް ޖާނަލް އޮފް ނިއުޓްރިޝަންގައި ޝާއިއުކޮށްފައިވާ މި ރިޕޯޓުގައި ފާހަގަ ކޮށްފައި ވެއެވެ.\nބިސް ކެއުމާއި ހަކުރުބަލި ޖެހުމާ ހުރި ގުޅުންތަކާ ބެހޭ ބަހުސް ތަކަކީ ވަރަށް ގިނައިން ކުރެވެމުންދާ ބަހުސް ތަކެކެވެ. މި ދިރާސާގައި ބަލާފައިވަނީ ވަރަށް ދިގު މުއްދަތަކަށް ބިސްކެއުމުން ހަކުރުބަލީގެ ނުރައްކާ މީހާއަށް އިތުރުވާ މިންވަރެވެ. ހަކުރު އިތުރުވާ މިންވަރު ބަލާފައިވަނީ ލޭގައި ހަކުރު އެކުލެވޭ ވަރު ޓެސްޓް ކޮށްގެންނެވެ.\nއަހަރެމެންގެ ހޯދުމުން ޔަގީން ކުރެވުނު ގޮތުގައި ގިނަ ދުވަސް ތަކެއް ވަންދެން ގަވާއިދުން ބިސް ކެއުމުން (35 ގްރާމް ދުވާލަކަށް) ހަކުރުބަލީގެ ނުރައްކާ ދިރާސާގައި ބައިވެރިކުރި ޗައިނާގެ މީހުންގެ 25 ޕަސެންޓަށް އިތުރުވެގެން ގޮސްފައިވާކަން،" ދިރާސާގައި ބުނެފައި ވެއެވެ.\nމީގެ އިތުރުން ބިސް ކެއުން އިތުރުކުރާ ވަރަކަށް ހަކުރުބަލި ޖެހުމުގެ ނުރައްކާ ވެސް އިތުރުކަމަށް ސައިންސްވެރިން ބުނެ އެވެ. ނަމަވެސް ބިސް ކެއުމާއި ހަކުރުބަލި ޖެހުމާ އޮތް ގުޅުން ބެލުމަށް އިތުރު ދިރާސާތަކެއް ކުރަން ޖެހޭ ކަމަށް ސައިންސްވެރިން ވަނީ ބުނެފަ އެވެ.\nހަކުރުބަލިން ދިފާއުވުމަށް ހަމައެކަނި ރިސާޗަކުން ނުފުދޭ. އާއްމުންނަށް މި ބަލި ޖެހޭ ގޮތާއި މިކަމުން ދިފާއުވުމަށް ކެއުން ބަހައްޓަން ޖެހޭ ގޮތްތަކުގެ ހޭލުންތެރިކަން ވެސް ފޯރުކޮށްދިނުން މުހިއްމު. މި ދިރާސާއަކީ އެރޮނގުން ކުރިޔަށް އެޅި ފިޔަވަޅެއް،" ރިޕޯޓުގައި ވެއެވެ.\nރޯދައަށް މާހަފަނީ ކީއްވެ؟


Covid-19 aai'eku hedhi gavaidhuthakah amalunukuraa ge thakaai...\nލޮސް އެންޖަލަސް - ކޮވިޑްގެ ހާލަތު\nމި ފަހަކަށް އައިސް އެ ސްޓޭޓްގައި ބޮޑެތި ޕާޓީތަކާއި ޖަލްސާތައް އަންނަނީ ބާއްވަމުން\nކ. މާލެ |7އޯގަސްޓް 2020 | ހުކުރު 00:20 | 13,291\nއެމެރިކާގެ ލޮސް އެންޖަލަސް މަގުމަތި - ރޮއިޓަރސް\nއެމެރިކާގެ ލޮސް އެންޖެލެސްގައި ކޮވިޑް-19 އާއިއެކު ހެދި ގަވާއިދުތަކަށް އަމަލުނުކުރާ ގެތަކާއި ވިޔަފާރި ތަންތަނުން ފެނުގެ ހިދުމަތް ކަނޑާލާނެކަމަށް އެ ސްޓޭޓްގެ މޭޔަރު އެރިކް ގާސިޓީ ވިދާޅުވެއްޖެ އެވެ.\nއެރިކް ވިދާޅުވީ ކޮވިޑް-19 ގެ ސަބަބުން ހެދިފައިހުރި ގަވާއިދުތަކާއި ހިލާފުވާ ގެތަކާއި ވިޔަފާރި ތަންތަނުން ފެނުގެ ހިދުމަތް ކަނޑާލުމުގެ ހުއްދަ އެ ސްޓޭޓްގެ ޑިޕާޓްމަންޓް އޮފް ވޯޓާ އެންޑް ޕަވާ އަށް ދީފައިވާ ކަމަށެވެ.\nއެރިކް އިތުރަށް ވިދާޅުވީ މި ފަހަކަށް އައިސް އެ ސްޓޭޓްގައި ބޮޑެތި ޕާޓީތަކާއި ޖަލްސާތައް ބާއްވަމުން އަންނަކަން ފާހަގަކުރެވިފައިވާ ކަމަށާއި، އަދި މި ޕާޓީތަކާއި ޖަލްސާ ތަކުގައި ގައި ދުރުކަން ފެންނަމުން ނުދާ ކަމަށެވެ. އެރިކް އިތުރަށް ވިދާޅުވީ މިކަންކަން ބެލުމަށް އެ ސްޓޭޓްގެ ސަލާމަތީ ބާރުތަކަށް އަންގައިފައިވާނެ ކަމަށާއި، ގަވައިދުތައް އިތުރަށް ހަރުކަށި ކުރުން އެކަށީގެންވާ ކަމަށެވެ.\nއެމެރިކާ އަކީ ކޮވިޑް-19 އަށް އެންމެ ގިނަ މީހުން ޕޮޒިޓިވްވި ގައުމެވެ. އެގައުމުން މިހާތަނަށް ކޮވިޑަށް4މިލައަނަށްވުރެ ގިނަ މީހުން ޕޮޒިޓިވްވެފައިވާއިރު މި ބަލީގައި 1 ލައްކައަށް ވުރެ ގިނަ މީހުން އެގައުމުން ވަނީ މަރުވެފައެވެ.


Club thakun samaaluvey! Barca enburi athuvehjje: Laporta - One Online\nބާސާގެ ރައީސް ލަޕޯޓާއާއެކު ފެރަން ޓޮރެސް --- ފޮޓޯ/ ގެޓީ\nފައިސާގެ ހާލަތު ގޯސްކޮށް އޮތް ނަމަވެސް ބާސެލޯނާ އިން އަންނަނީ ޓްރާންސްފާ މާކެޓްގައި އެހެން ޓީމުތަކަށް މިސާލު ދައްކަމުން ކަމަށާއި، މާކެޓަށް ބާސާ އެނބުރި އައުމުން އެހެން ކްލަބުތަކުން ސަމާލުވާން ޖެހޭނެ ކަމަށް ކްލަބުގެ ރައީސް ޖޯއާން ލަޕޯޓާ ވިދާޅުވެއްޖެއެވެ.\nބާސާ ރައީސް އެފަދަ ގޮތަކަށް ވާހަކަ ދައްކަވާފައި ވަނީ މެންޗެސްޓާ ސިޓީގެ ފެރަން ޓޮރެސް އެ ކްލަބަށް ގެންދިޔުމަށްފަހު ދެއްކި ވާހަކައިގައެވެ. ބާސާއިން ޓޮރެސްގެ ސޮއި ހޯދީ 55 މިލިއަން ޔޫރޯގެ އަގަކަށެވެ. ބާސާގެ ފައިސާގެ ހާލަތު ހުރި ގޮތުން ޓޮރެސް ރަޖިސްޓްރީ ކުރަން ދަތިތަކެއް ހުރި ނަމަވެސް، ކުޅުންތެރިން ވިއްކައިގެން ޓޮރެސް ކްލަބުގައި ރަޖިސްޓްރީ ކުރަން ބާސާއިން ވަނީ ތައްޔާރު ވެފައެވެ.\n"ބާސާއިން މާކެޓުގައި ދައްކަމުން އަންނަނީ މިސާލެއް. އެހެން ކްލަބުތަކުން ބާސާ އެނބުރި އައިކަން ބަލައިގަންނަން ޖެހޭ. ބަސާ މާކެޓަށް އެނބުރި އައިސް ދައްކަމުން އަންނަ މިސާލުން ކްލަބު އެނބުރި އަތުވެއްޖެ ކަން އެނގޭނެ. ފެރަން އެހުރީ ބާސާގައި. އެއީ މާކެޓުގައި ބާސާއިން ދެއްކި މަންޒަރެއް،" ލަޕޯޓާ ވިދާޅުވިއެވެ.\nބާސާއިން ހިލޭ ޓްރާންސްފާއެއްގައި ޑެނީ އަލްވޭސް ވެސް އަނބުރާ ކްލަބަށް ގެންގޮސްފައިވާ އިރު، މި މަހުން ފެށިގެން އޭނާއަށް ކުޅުމުގެ ފުރުސަތު އޮންނާނެއެވެ. ފައިސާގެ ހާލަތު ހުރި ގޮތުން އަލްވޭސް ރަޖިސްޓްރީ ކުރަން އުނދަގޫ ވި ނަމަވެސް އަލްވޭސްގެ މުސާރަ ކުޑަވުމުން ކްލަބަށް މާ ބޮޑު ބުރައެއް ނެތެވެ. އަލްވޭސް ވަރަށް އަވަހަށް ރަޖިސްޓްރީ ކުރާނެ ކަމަށް ވަނީ ބެލެވިފައެވެ.\nލަޕޯޓާ ވިދާޅުވީ ބާސާއިން އަބަދުވެސް މާކެޓުގައި މަސައްކަތް ކުރާނީ މަޑުމައިތިރި ކަމާއެކުގައި ކަމަށެވެ. މި ޓްރާންސްފާ ސީޒަންގައިވެސް ބާސާއަށް އިތުރު ކުޅުންތެރިން ގެންދަން މަސައްކަތް ކުރާ ކަމަށް ލަޕޯޓާ ވިދާޅުވި އިރު، ހަބަރުތައް ބުނާ ގޮތުން ބާސާއިން މިހާރު ހޯދަން މަސައްކަތް ކުރަނީ ޔުވެންޓަސްގެ ސްޕެއިން ފޯވަޑް އަލްވާރޯ މޮރާޓާއެވެ.


5 million dollar libun, balaa dhiya ee adheeb aa shinee: Raees Yamin – Iru\nއެމްއެމްޕީއާރުސީގެ ހިޔާނާތުގެ ފައިސާއިން މަނީ ލޯންޑަރ ކުރުމުގެ ކުށުގައި ދައުވާ ކްރިމިނަލް ކޯޓުން ސާބިތުވެ،5އަހަރަށް ޖަލަށްލުމާއި5މިލިއަން ރުފިޔާއިން ރައީސް ޔާމީން ޖޫރިމަނާ ކުރި މައްސަލަ، އެމަނިކުފާނުގެ ފަރާތުން ހައިކޯޓުގެ އިސްތިއުނާފު ކޮށްފައިވާ މައްސަލާގައި ބުދަ ދުވަހު ބޭއްވި އަޑުއެހުުގައި، ރައީސް ޔާމީން ވާހަކަފުޅު ދެއްކެވުމަށް އެދިވަޑައިގެންނެވުމުން، އެ ފުރުސަތު ފަނޑިޔާރު ދެއްވުމުން، ރައީސް ޔާމީން ވިދާޅުވީ، އަދީބު އަތުގައި އެމަނިކުފާނަށް ސިޔާސީ ގޮތުން ލިބިލެއްވި ގިނަ އަދަދެއްގެ ފައިސާ ހުންނާނެ ކަމަށެވެ.\nއެގޮތުން، ފަސް މިލިއަން ޑޮލަރު އަދީބު އަތުގައި ހުންނާނެ ކަމަށާއި، އެ ފައިސާ ބަލާ ދިޔައީ، އަދީބާއި ޝައިނީ ކަމަށް ވިދާޅުވިއެވެ. ނަމަވެސް އެ5މިލިއަން ޑޮލަރު ލިބިލެއްވި ގޮތެއް ރައީސް ޔާމީން ވިދާޅެއް ނުވެއެވެ.\nނަމަވެސް، ރައީސް ޔާމީންގެ ވެރިކަމުގައި، ސްޕެޝަލް އިކޮނޮމިކް ޒޯން (އެސްއީޒެޑް) ގާނޫނެއް ފާސްކޮށް، ސައުދީ އަރަބިއްޔާގެ ޝާހީ އާއިލާއަށް ފ. އަތޮޅު ވިއްކާލަން ނިންމި، ނިންމުގެ އެޑްވާންސް ފައިސާ ކަމަށް ބުނާ 15 މިލިއަން ޑޮލަރު ދިންކަމާއި، އެ ފައިސާ ބަލާ ވަޑައިގެންނެވީ، އަދީބާއި ޝައިނީ ކަމަށް އޭރު އެވާހަކަތައް ދެކެވިފައިވެއެވެ. މިކަމެއް ހިންގާފައިވަނީ ރައީސް ޔާމީންގެ ވެރިކަމުގައެވެ.\nމީގެއިތުރުން ރައީސް ޔާމީން ވިދާޅުވީ، ރިޔާސީ ލޯންޗުކޮޅު ގޮއްވާލި ހާދިސާއާ ހަމައަށް އެ ފައިސާ ހުރީ އަދީބުގެ އަތުގައި ކަމަށާއި، އަދީބަށް ގުޅުއްވީ އެ ފައިސާ ހޯއްދަވަން ކަމަށެވެ. އަދި ދައުލަތުގެ ފައިސާއެއް ހޯއްދަވަން އަދީބަށް ގުޅުއްވާފައި ނުވާނެ ކަމަށް ވެސް ރައީސް ޔާމީން ވިދާޅުވިއެވެ.\nމީގެއިތުރުން ރައީސް ޔާމީން ވިދާޅުވީ، ގއ. ވޮޑުމުލާ ކިޔާ ރަށެއް އޮންނަކަން އެނގުނީވެސް، މަނީ ލޯންޑަރިންގެ މި ޝަރީއަތުން ކަމަށާއި، އޭގެ ކުރިން އެއީ އޮންނަ ރަށެއްކަން ވެސް އެނގިވަޑައިނުގަންނަވާ ކަމަށެވެ. އަދި އެމަނިކުފާނާއި ވޮޑުމުލާއާ ގުޅުވަނީ އެއްވެސް އަސާސެއް އޮވެގެން ނޫން ކަމަށް ވެސް ރައީސް ޔާމީން ވިދާޅުވިއެވެ.\nގއ. ވޮޑުމުލާ އަކީ އަދީބުގެ ވަރަށް ގާތް ބަޔަކަށް ދޫކޮށްފައިވާ ރަށެއް ކަމަށް ވެސް ރައީސް ޔާމީން ވިދާޅުވިއެވެ.\nމީގެއިތުރުން ރައީސް ޔާމީން ވިދާޅުވީ، ގއ. ވޮޑަމުލާ ކުއްޔަށް ދޫކުރުމުން ލިބުނު އެއް މިލިއަން ޑޮލަރު އެސްއޯއެފް ކުންފުނީގެ އެކައުންޓަށް ޖަމާވުމުގެ ކުރިން ވެސް އެކުންފުނީގެ އެކައުންޓްގައި ނުވަ ލައްކައަށް ވުރެ ގިނަ ޑޮލަރު ހުރި ކަމަށެވެ. އެހެންކަމުން، އެސްއޯއެފުން އެމަނިކުފާނުގެ އެކައުންޓަށް ޖަމާކުރި ވޮޑަމުލާގެ އެއް މިލިއަން ޑޮލަރު ކަމަށް ބުނެވޭނެ އެއްވެސް އަސާސެއް ނެތް ކަމަށާއި އަދި އެކަމުގައި ދައުލަތަށް އެއްވެސް ހެއްކެއް ދެއްކިފައި ވެސް ނުވާ ކަމަށެވެ.\nއޮޑިޓް އޮފީހުގައިވާ، ރައީސް ޔާމީންގެ މާލީ ބަޔާނުގައި އެ އެއް މިލިއަން ޑޮލަރަކީ އަދީބު ދިން ކަމަށް ބުނާ ފައިސާއެއް ކަމަށް ބަޔާންކޮށްފައިވެއެވެ.


ދުނިޔޭގެ ފެޝަން އިންޑަސްޓްރީ އަށް ކޮރޯނާވައިރަސް ގެ އަސަރު | Jazeera\tދުނިޔޭގެ ފެޝަން އިންޑަސްޓްރީ އަށް ކޮރޯނާވައިރަސް ގެ އަސަރު - Jazeera\nދުނިޔޭގެ ފެޝަން އިންޑަސްޓްރީ އަށް ކޮރޯނާވައިރަސް ގެ އަސަރު\nއައިމިނަތު ޔުމްނާ February 15, 2020 52 views0\nދުނިޔޭގެ ލަގްޒަރީ ބްރޭޑްތަކުގެ ވިޔަފާރި އަށް ކޮރޯނާވައިރަސްގެ ސަބަބުން ފާހަގަ ކޮށްލެވޭ ވަރު ބޮޑު ގެއްލުން ވާން ފަށައިފިކަމަށް ބީބީސީގައި ރިޕޯރޓް ކޮށްފިއެވެ.\nދުނިޔޭގެ ފެޝަން އިންޑަސްޓްރީ އަކީ 1.5 ޓްރްލިއަން ޑޮލަރުގެ އަގުހުރި ވިޔަފާރިއެކެވެ.ހަމައެކަނި ޔޫކޭ އަށް ރެވެނިއުގެ ގޮތުގައި 30 ބިލިއަން ޕައުންޑު ފައިދާ ފެޝަން އިންޑަސްޓްރީގެ ސަބަބުން ލިބެއެވެ.\nއިންވެސްޓްމަންޓް ބޭންކް ޖެފަރީޒް އިން މައުލޫމާތު ދީފައި ވާގޮތުގައި ހަމައެކަނި ޗައިނާއިން ފެޝަން ވިޔަފާރިއަށް %80 ގެ ކުރިއެރުން ގެނުވާއިރު ، ޖެފަރީޒްގެ މެނޭޖިންގެ ޑައިރެކްޓަަރ ފްލާވިއޯ ސެރީޑާ ސިފަކުރައްވާފައިވާ ގޮތުގައި މިކަމަކީ ބިރުވެރި ހުވަފެނެއް ފަދަ ކަމެކެވެ.\nފެޝަން އިންޑަސްޓްރީގެ ވިޔަފާރު 23 ޖެނުއަރީ 2020 ވަނަ ދުވަހާ ހަމައަށް ވެސް އޮތީ އެއްވެސް ބަދަލެއް ނައިސް ކަމުގައި މައުލޫމާތު ލިބެއެވެ.\nނަމަވެސް ވައިރަސްގެ ސަބަބުން ޗައިނާގެ ގިނަ އަވަށްތަށް ވަނީ ހުސްކުރެވިފައެވެ. ހުކުރުދުވަހާ ހަމައަށް 63،922 މީހަކަށް ވައިރަސް ޖެހިފާވާކަން ކަށަވަރުވެފައިވާއިރު، 1381 މީހުން ވަނީ މިވައިރަސްގެ ސަބަބުން މަރުވެފައެވެ. ޝޮޕިންގ މޯލް ތަކައް ނުކުންނާނެ ބަޔަކު ނެތި މުޅިތަން ހުސްވެ، މުވައްޒަފުން ތިބީ ގޭގަ އެވެ. ލަގްޒަރީ ބްރޭންޑް ތަކުގެ ވިޔަފާރި ކުރާ ފަރާތްތަކުން މިކަމާވަނީ ކަންބޮޑުވުން ފާލުކޮށްފައެވެ.\n"ދުވަހަކުވެސް މިފަދަ ދަނޑިވަޅަކާ އަދި ކުރިމަތި ނުވޭ ، ސޭލްސް ހަމަ ޒީރޯގަ، މިކަމުގެ އަސަރު ކިތަންމެ ކުޑަ ވިޔަފާރިއެއްކަމުގައިވިޔަސް ބޮޑު ވިޔަފާރިއަކަށް ވިޔަސް ފޯރާނެ" މިސްޓަރ ސެރެޑާ ބީބީސީ އިންޓަރވިއުގައި ވިދާޅުވިއެވެ.\nފައިދާދަށަށް ދާކަމުގެ އިންޒާރު ދީިފައިވާ ލަގްޒަރީ ބައެއް ބްރޭންޑް ތަކުގެ ތެރޭގައި ބަރބަރީ ، ރަލްފް ލޯރަން ، ކޯޗް، ކޭޓް ސްޕޭޑް ގެ ޓޭޕެސްޓްރީ ، މޮންކްލިއަރ އެންޑް ކެޕްރި ހޯލްޑިންގްސް ގެ ދަށުން ހިންގާ ވާރސާސީ، މައިކަލް ކޯސް އަދި ޖިމީ ޗޫ ހިމެނެއެވެ.\nބޮޑެތި ލަގްޒަރީ ބްރޭންޑު ތަކުގެ އިތުރުން ހައި ސްޓްރީތް ރީޓެއިލް ވިޔަފާރިތަކަށް ވެސް މިކަމުގެ އަސަރު ފޯރާނެ ކަމުގައި ބެލެވެއެވެ. ބައެއް މިފަދަ ރީޓެއިލަރސް ގެ ފިހާރަ ޗައިނާ ގައި ހުރެއެވެ. ރީޓެއިލް އެކްސްޕަރޓް ކޭޓް ހާޑްކާސަލް މައުލޫމާތު ދީފައިވާގުގައި ޗައިނާ އަކީ ތަކެތި އުފެއްދާ މައިގަނޑު ތަނަށް ވެފައި ޔޫކޭ ގެ ރީޓެއިލަރސް އަށް މިހާރުވެސް ވަނީ ސްޕްރިންގ ފެޝަން ކަލެކްޝަން މަދުވެގެން ފަސްވަރަކަށް ހަފްތާ ލަސްވެފައެވެ.\nފެޝަންގެ ދުނިޔޭގެ ވިޔަފާރި ވެރިން ޤަބޫލު ކުރާގޮތުގައި މިކަމުން އަރައިގަތުމަށް މަސްތަކެއް ނަގާނެއެވެ.


Met Gala gai Priyanka Hurigothun Anehkkaves Bodu Joke Akah - Vaguthu\nކޮވިޑް-19: ރާއްޖޭގެ ހާލަތު ބިރުވެރި ކަމެއްގައި އޮވެ، ކުރިއަށް - 1 ދުވަސް ކުރިން\n1 އަހަރު ކުރިން ( މެއި 7, 2019 )\nމި އަހަރުވެސް ޕްރިޔަންކާ ޗޯޕްރާ މެޓް ގާލާއަށް ދިޔައެވެ. މިފަހަރުވެސް ދިޔައީ ވަރަށް ތަފާތުކޮށެވެ. ވަރަށް ތަފާތު މޭކަޕްއަކާއި ހެއާ ސްޓައިލްއަކާއި އެކުގައެވެ. މިދިޔަ އަހަރާއި އޭގެ ކުރީ އަހަރުވެސް ޕްރިޔަންކާ މެޓް ގާލާގައި އަޅައިގެން ހުރި ހެދުމުން ފާޑުކިޔުންތަކާއި، ޖޯކުވެސް ޖަހަމުންދިޔައެވެ.\nމީގެ ތެރެއިންވެސް އެންމެ ބޮޑު ޖޯކަަކަށް ވެގެންދިޔައީ 2017 ވަނަ އަހަރުގެ މެޓްގާލާގައި ޕްރިޔަންކާ އަޅައިގެން ދިޔަ ހެދުމެވެ. އެ ހެދުމަށް އެތައް ބައެއްގެ ފާޑުކިޔުންތައް އަމާޒުވިއެވެ. އަދި އެ ހެދުމަކީ އެއްޗެހި ފުހެން ގެންގުޅޭ އެއްޗެއް ކަމަށް ބުނެ ޖޯކު ޖެހިއެވެ. މީމްވެސް ހެދިއެވެ.\n2018 ވަނަ އަހަރު ޕްރިޔަންކާ މެޓް ގާލާއަށް އަޅައިގެން ދިޔަ ހެދުން ވެގެން ދިޔައީވެސް ފާޑުކިޔުންތައް އަމާޒުވި ހެދުމަކަށެވެ.\nމިއަހަރަށް ބަލާއިރު، އެހެން އަހަރުތަކާއި މި އަހަރާއި ޕްރިޔަންކާ ވަރަށް ތަފާތުވެ. ޕްރިޔަންކާގެ މެޓް ގާލާ ފޮޓޯތައް ބަލާލުމުން އޭނާހެންވެސް ހީނުވާަކަމަށް ގިނަ ބަޔަކު ބުނަމުން ދިޔައެވެ. އަދި މިހާރު ޓްވީޓާގައި ޕްރިޔަންކާގެ އެ ހެދުން އަޅައިގެން ހުރި ގޮތަށާއި، އޭނާގެ މޭކަޕްއަށް ފާޑުކިޔުން އަމާޒުވަމުންދާއިރު، ޕްރިޔަންކާ ޖޯކަރެއްގެ ގޮތުގައިވެސް ސިފަ ކުރަމުން ދެއެވެ.\nއާއްމުކޮށް މިގޮތަށް މީހުން ކިޔާ އެއްޗެއްސަށް ޕްރިޔަންކާ އަޅައެއް ނުލައެވެ. އޭނާއަށްވެސް އެކަން ވަނީ މަޖާ ކަމަކަށެވެ.\nމެޓް ގާލާއަށް ދާ އެންމެން އާއްމުކޮށްވެސް ހެދުން އަޅަނީ ވަރަށް ތަފާތުކޮށެވެ.\nއަހަރަކު އެއް ފަހަރު ބާއްވާ މެޓް ގާލާގެ މި ހަފުލާ އަކީ އެ މިއުޒިއަމަށް ފަންޑް ރެއިޒް ކުރުމަށް ބާއްވާ ހަފްލާއެކެވެ. މިއަހަރުގެ މެޓް ގާލާ ތީމް އަކީ "ކޭމްޕް: ނޯޓްސް އޮން ފެޝަން" އެވެ.\nޕްރިޔަންކާގެ އުފަން ދުވަހުގައި އެނާ ލި ހެދުމުގެ އަގު އިނގޭތަ؟\nނިކްގެ ފޯނުގެ ވޯލްޕޭޕާ: ދެމަފިރިންގެ ވަރަށް ލޯބި ފޮޓޯއެއް\nޕްރިޔަންކާ ލައިގެން މިހުރީ ކޯޗެއް؟


Hamanujehun Cover Kurumah Fuluhun Media Thakah Hamahama Furusathu Nudhey - Media Council - Vaguthu\nހަމަނުޖެހުން ކަވަރުކުރުމަށް ފުލުހުން މީޑިއާތަކަށް ހަމަހަމަ ފުރުސަތު ނުދޭ - މީޑިއާ ކައުންސިލް\nބ. އަތޮޅު ބޮޑުފިނޮޅުގައި ހިނގަމުންދާ ހަމަނުޖެހުން ކަވަރުކުރުމަށް ފުލުހުން މީޑިއާތަކަށް ހަމަހަމަ ފުރުސަތު ނުދޭ ކަމަށް މޯލްޑިވްސް މީޑީއާ ކައުންސިލް (އެމްއެމްސީ) އިން ވިދާޅުވެއްޖެ އެވެ.\nއެމްއެމްސީން މިރޭ ދަންވަރު މިކަން ހާމަކޮށް ބަޔާނެއް މި ނެރުނީ، ރާއްޖޭގެ އެންމެ ބޮޑެތި މީޑިއާތަކަށް ފުރުސަތު ނުދީ މީޑިއާތަކަށް އެންގުމަކާއި ނުލައި، ދެ މީޑިއާއެއް ގޮވައިގެން ފުލުހުން ބޮޑުފިނޮޅަށް ފުރާފައި ވަނިކޮށެވެ.\nމިކަމާއި ގުޅިގެން މިރޭ މީޑިއާ ކައުންސިލުން ޓްވީޓާގައި ވިދާޅުވެފައި ވަނީ، ބޮޑުފިނޮޅުގައި މިހާރު ހިނގަމުންދާ ހަމަނުޖެހުންތަކާ ގުޅިގެން، އެކަމުގެ މައުލޫމާތު ކަވަރުކުރުމަށް ޓަކައި މޯލްޑިވްސް ޕޮލިސް ސާވިސްއިން މީޑިއާތަކަށް ފުރުސަތު ދިނުމުގައި ހަމަހަމަ އުސޫލެއް ގެންގުޅެފައި ނުވާކަން ފާހަގަކުރެވޭ ކަމަށެވެ.\nމީގެ އިތުރުން ވެސް ފަހަކަށް އައިސް، ގައުމުގައި ހިނގާ މުޖުތަމައުގެ އާންމު މަސްލަހަތާ ގުޅުން ހުރި މިފަދަ ކަންކަމުގައި ފުލުހުންގެ އިދާރާއިން މީޑިއާތަކަށް އެކަށީގެންވާ މައުލޫމާތު ދިނުމުގައި ފަސް ޖެހޭކަމުގެ ޝަކުވާ އެ ކައުންސިލަށް ލިބެމުންދާ ކަމަށް މީޑިއާ ކައުންސިލުން ވިދާޅުވިއެވެ.\nއެހެންކަމުން، ރައްޔިތުންނަށް އެންމެ ސައްހަ މައުލޫމާތު ލިބިދިނުމަށް ޓަކައި، ގައުމުގައި ހިނގާ މުހިންމު ކަންތައްތަކުގެ މައުލޫމާތު ރައްޔިތުންނަށް ފޯރުކޮށްދިނުމަށްޓަކައި މީޑިއާތަކަށް ހަމަހަމަ ފުރުސަތު ދިނުމަށާއި ވީހާވެސް ބޮޑަކަށް އަދި އަވަސްމިނުގައި މީޑިއާތަކަށް މައުލޫމާތު ދިނުމަށް، ފުލުހުންނަށާއި ދައުލަތުގެ އެންމެހާ މުއައްސަސާތަކާއި އިދާރާތަކަށް މީޑިއާ ކައުންސިލުން ވަނީ އިލްތިމާސް ކޮށްފައެވެ.\n"ހަމަހަމަ ކަމާއި އިންސާފުވެރިކަމާ އެކު މައުލޫމާތު ލިބުމުގެ ފުރުސަތު ހުރިހާ މީޑިއާތަކަށް ވެސް ލިބޭކަން ޔަގީން ކުރުމަކީ މި ކައުންސިލްގެ ގާނޫނީ ޒިންމާއެކެވެ. މީގެ އިތުރުން ދައުލަތުގެ ހުރިހާ މުއައްސަސާތަކަކުން ވެސް އަދި އެހެނިހެން އިދާރާތަކުން ވެސް މައުލޫމާތު ފެތުރުމުގައި މީޑިއާތަކަށް ހަމަހަމަ ފުރުސަތު ދޭތޯ މި ކައުންސިލުން އަބަދުވެސް ދަނީ ބަލަމުންނެވެ." މީޑިއާ ކައުންސިލުން ވިދާޅުވިއެވެ.\nބޮޑުފިނޮޅުގެ ހާދިސާ ކަވަރު ކުރުމަށް ފުލުހުން ދެ މީޑިއާއަކަށް ފުރުސަތު ދީފައިވާކަން ފަޅާއެރީ ފުލުހުން ފުރާ މަންޒަރު ފޮޓޯ ނަގަންގޮސް ތިބި ނޫސްވެރިންނަށް ފެނުމުންނެވެ.\n"އަޅުގަނޑުމެންނަށް ފެނުނީ ދެތިން ދުވަހަށް ވާވަރަށް އެއްޗެހި ހިފައިގެން ގޮސް ދެ މީޑިއާއެއްގެ ބަޔަކު ފުލުހުންގެ ލޯންޗަށް އެރިތަން،" މަންޒަރުދުށް ނޫސްވެރިޔަކު ބުންޏެވެ.\nފުލުހުން ސިއްރުން ދެ މީޑިއާއަކަށް ފުރުސަތުދިންކަން ފަޅާއަރައި މައްސަލަ ހޫނުވުމުން ފުލުހުން ވިދާޅުވީ، ލޯންޗުގައި ގައިދުރުކަން ބަހައްޓަން ޖެހޭތީ ފުރުސަތު ދެވުނީ "ލިމިޓެޑް މީޑިއާ" ތަކަށް ކަމަށެވެ. ނަމަވެސް މީޑިއާތަކުގެ ސުވާލުތައް ތަކުރާރުވާން ފެށުމުން ފުލުހުންގެ މީޑިއާ ބޭފުޅުން މިހާރު ވަނީ، ފުލުހުންގެ މީޑިއާ ގްރޫޕުން "ގެއްލިފަ" އެވެ.\nފުލުހުން ދެ މީޑީއާއަކަށް ފުލުހުންގެ ލޯންޗުގައި ހާދިސާ ހިނގައިގެންއުޅޭ ބޮޑުފިނޮޅަށް ދިއުމުގެ ފުރުސަތު ދިނީ، އޮޕަރޭޝަންގައި ފުލުހުން އެރަށަށް ދިއުމަށް ތައްޔާރުވަމުންދިޔަ ވަގުތު އެކަން ކަވަރުކުރަން ގިނަ މީޑިއާތަކުން ހަރަކާތްތެރިވަމުން ދަނިކޮށެވެ. މިކަމާއި ގުޅިގެން މީޑިއާތަކުން އަންނަނީ ހިތްހަމަނުޖެހުން ފާޅުކުރަމުންނެވެ.\nބޮޑު ފިނޮޅުން ހައްޔަރު ކުރި ބިދޭސީން ދޫކޮށްލައިފި\nޖުލައި 3, 2020 03:02\nޑިކްޓޭޓަރ މަޖިލިސް ރައީސް ބުނާގޮތަށް ފުލުހުން އެ ކަންތައްކުރަނީ\nޖުލައި 3, 2020 03:41\nޔަޤީން ތިއުޅޭ ރ ޓީވީ އިންނާނެ އޭގެތެރޭ\nޖުލައި 3, 2020 04:39\nޜ ޓީވީ އާއި ޕީ އެސް އެމް ތާ؟\nޖުލައި 3, 2020 05:42\nތަންވަޅު އެބަޔަކު މިނި ކަޅިއަކުން އެބަޔަކާ ދޭތެރޭ މިނެންޖެހޭނީ މިހާރު ހުންނާނީ ރާކަނިމަސްކެވިފަ.\nޖުލައި 3, 2020 05:43\nރަންގަޅު އެބަޔަކު މިނި ނާޅިއަކުން އެބަޔަކާ ދޭތެރޭ މިނެންޖެހޭނީ މިހާރު ހުންނާނީ ރާކަނިމަސްކެވިފަ.\nޖުލައި 3, 2020 05:46\nރާއްޖެޓީީވީއަށް ގަޑިއަށް ނުދެވުނީމަ ދަންވަރު ބަޔާން ނެރެނީ.... ވަރަށް ސާފު\nޖުލައި 3, 2020 07:55\nކޮބާ ކުދިން މިވަނީ ކިހިނެއް ހަމަނުޖެހުން ކަވަރުކުރުމަށް ފުލުހުން މީޑިއާތަކަށް ހަމަހަމަ ފުރުސަތު ނުދޭ - މީޑިއާ ކައުންސިލް އިން މިއޮތީ އިއުލާން ކޮށްފާ ދެންވެސް ބުނާނެ ރައީސްޔާމީނު ބުނެގެނޭ އިސްތިއުފާ\nޖުލައި 3, 2020 11:56\nތި ދިޔައީ ތި ކައުންސިލްގެ ދުވަސް، މަޖިލިސް ތަހްޤީޤް އިދާރާއިން ތިކަން ހަމަޖއްސާލާނެ


2020 މޭ 31 ވަނަ ދުވަހުން ފެށިގެން 2020 ޖޫން 11 ވަނަ ދުވަހުގެ ނިޔަލަށް، ކޮންމެހެން ކުރަންޖެހޭ މަސައްކަތްތައް ކުރުމަށް ސަރުކާރުގެ އިދާރާތައް ހުޅުވުން - The President's Office\n30 މޭ 2020، ރިފަރެންސް: 2020/16\n2020 މޭ 31 ވަނަ ދުވަހުން ފެށިގެން 2020 ޖޫން 11 ވަނަ ދުވަހުގެ ނިޔަލަށް ކޮންމެހެން ކުރަންޖެހޭ މަސައްކަތްތައް ކުރުމަށް ސަރުކާރުގެ އިދާރާތައް، ތިރީގައި ބަޔާންކޮށްފައިވާ އުސޫލުގެ މަތިން ހުޅުވާގޮތަށް ހަމަޖައްސަވައިފި ކަމުގައި ދަންނަވަން ރައީސުލްޖުމްހޫރިއްޔާ ވިދާޅުވިއެވެ.\n1. އިދާރާ ހުޅުވައިގެން ކުރާނެ މަސައްކަތްތައް، އެ އިދާރާއެއްގެ ވަޒީރު ނުވަތަ އެ އިދާރާއެއްގެ އެންމެ އިސްވެރިޔާ ކަނޑައަޅުއްވަންވާނެއެވެ. އިދާރާއެއް ހުޅުވާނީ، އެ އިދާރާއަށް މުވައްޒަފުން ހާޒިރުވެގެން އެ އިދާރާއަކުން މި ދުވަސްވަރު ކޮންމެހެން ކުރަންޖެހޭ މަސައްކަތްތައް ކުރުމަށެވެ.\n3. އިދާރާތައް ހުޅުވާނީ، ކޮންމެ ހަފުތާއެއްގެ ހޯމަ، އަންގާރަ، ބުދަ، މި3ދުވަހުގެ ހެނދުނު 9:00 އިން މެންދުރު 1:00 އަށެވެ.\n4.3ވަނަ ނަންބަރުގައިވާ ގޮތަށް ސަރުކާރުގެ އޮފީސްތައް ހުޅުވަން ހަމަޖެއްސެވި ކަމުގައި ވިޔަސް، ސަރުކާރުގެ އިދާރާއަކުން ކޮންމެހެން ކުރަންޖެހޭ މަސައްކަތްތައް ކުރުމަށްޓަކައި، މި ނޫން ދުވަސްތަކާއި ވަގުތުތަކުގައި، އެ އިދާރާއެއްގެ ވަޒީރު ނުވަތަ އެންމެ އިސްވެރިއަކު ކަނޑައަޅުއްވާ ގޮތެއްގެ މަތިން އެ އިދާރާއެއް ހުޅުވައިގެން މަސައްކަތް ކުރެވިދާނެއެވެ.\n5. އިދާރާއެއް ހުޅުވައިގެން މަސައްކަތް ކުރުމަށް އިދާރާއަށް ނެރެންވާނީ ވީހައިވެސް މަދު އަދަދެއްގެ މުވައްޒަފުންނެވެ.\n6. އިދާރާއެއް ހުޅުވައިގެން މަސައްކަތް ކުރަންވާނީ، އެ އިދާރާތަކުން ކޮންމެހެން ކުރަންޖެހޭ މަސައްކަތްތަކުގެ ތަފުސީލު، ހެލްތް ޕްރޮޓެކްޝަން އެޖެންސީއަށް އެ އިދާރާއަކުން ހުށަހަޅައި، އެ އެޖެންސީން ކަނޑައަޅާ ގޮތެއްގެ މަތިން އަދި އެ އެޖެންސީން ކަނޑައަޅާ މިންގަނޑުތަކާއި އުސޫލުތަކާ އެއްގޮތްވާ ގޮތުގެ މަތިންނެވެ.\n7. ސަރުކާރުގެ އިދާރާއެއް ހުޅުވިނަމަވެސް، މިހާރެކޭ އެއްފަދައިން، އެ އިދާރާއެއްގެ މަސައްކަތްތަކުގެ ތެރެއިން ގޭގައި މުވައްޒަފުން ތިބެގެން ކުރެވެން ހުރި މަސައްކަތްތައް ކުރަންވާނީ އެ ގޮތުގެ މަތިންނެވެ. އަދި އިދާރާއިން އޮންލައިންކޮށް ދެވެން ހުރި ޚިދުމަތްތައް ދޭނީ އޮންލައިންކޮށެވެ.\nވީމާ، 2020 މޭ 31 ވަނަ ދުވަހުން ފެށިގެން 2020 ޖޫން 11 ވަނަ ދުވަހުގެ ނިޔަލަށް، މަތީގައިވާ ގޮތުގެ މަތިން ސަރުކާރުގެ އިދާރާތަކުން މަސައްކަތް ކުރައްވަމުން ގެންދެވުމަށް ދަންނަވަން ރައީސުލްޖުމްހޫރިއްޔާ ވިދާޅުވިއެވެ.


MPL Hiyaa Gai Thibi Bideyseen Covid Ah Test Kuran Angaifi - Vaguthu\nމާލޭގައި އިއުލާނުކޮށްފައިވާ ކާފިއުއާ ހިލާފުވެގެން، އަނބުރާ ގައުމަށް ފޮނުވާލެވެންދެން "އެމްޕީއެލް ހިޔާ" ގައި ބައިތިއްބާފައި ތިބި ބިދޭސީން ކޮވިޑް-19 އަށް ޓެސްޓު ކުރަން ހިއުމަން ރައިޓްސް ކޮމިޝަން (އެޗްއާރްސީއެމް) އިން އަންގައިފިއެވެ.\nއެޗްއާރްސީއެމުން ވަނީ މެއި މަހުގެ 31 ވަނަ ދުވަހު އެމްޕީއެލް ހިޔާއަށް ޒިޔާރަތް ކޮށްފައެވެ. ހިޔާގައި ބައި ތިއްބާފައި ތިބީ ސައްހަ ލިޔެކިޔުމެއް ނެތް ބިދޭސީންނެވެ.\nކޮމިޝަނުން ކުރި ޒިޔާރަތުގައި އެތަނުގެ މައުލޫމާތު ސާފުކޮށް، ހާލަތު ބެލުމުގެ އިތުރުން އެތަނުގައި އެވަގުތު ތިބި ބައެއް ބިދޭސީ މަސައްކަތްތެރީންނާ ބައްދަލުކޮށް މައުލޫމާތު ސާފުކޮށްފައިވެއެވެ.\nއިއްޔެ އެޗްއާރްސީއެމުން ނެރުނު ބަޔާނެއްގައި ބުނީ، ޒިޔާރަތުން ފާހަގަކުރެވުނު ކަންތައްތަކަށް ބަލައި ދައުލަތުގެ ކަމާ ގުޅުންހުރި އިދާރާތަކަށް ހުށައެޅުންތަކެއް ހުށައަޅާފައިވާ ކަމަށެވެ.\nއެގޮތުން، ހުށަހެޅި ބައެއް ކަންތައްތަކުގެ ތެރޭގައި، ކޮވިޑްގެ ނަތީޖާ ލިބުމާ ހަމައަށް ހެލްތް ޕްރޮޓެކްޝަން އޭޖެންސީން ކަނޑައަޅާފައިވާ މިންގަނޑުތަކާ އެއްގޮތަށް ބޭތިއްބުމާއެކު އަލަށް މަރުކަޒަށް ގެންނަ ފަރާތްތައް ވަކިވާނެހެން ބޭއްތިއްބޭނެ ނިޒާމެއް ވަގުތުން ކަނޑައެޅުން ހިމެނެއެވެ.\nހިޔާއަށް ގެނެވޭ ބިދޭސީ މަސައްކަތްތެރީން ލަސްވެގެން 24 ގަޑިއިރު ތެރޭގައި ޑޮކްޓަރަކަށް ދައްކައި ސިއްހީ ގޮތުން ކޮންމެހެން ދޭންޖެހޭ ފަރުވާއެއް ހުރިކަން ނުވަތަ ނޫންކަން ކަށަވަރުކުރުމާއި އަދި ދާއިމީ ބައްޔަކަށް ބޭސްކުރާ ފަރާތެއް ނަމަ، ކާންޖެހޭ ބޭސް މެދު ނުކެނޑޭނެ ގޮތަކަށް ލިބޭކަން ކަށަވަރުކުރަން ވެސް ވަނީ ހުށަހަޅައިފައެވެ.\nމަރުކަޒުގައި ތިބި ބިދޭސީ މަސައްކަތްތެރީންނަށް ވާނުވާ އެންގުމާއެކު އަންނައުނު ފޯރުކޮށްދޭން ކޮމިޝަނުން ވަނީ ހުށައަޅާފައެވެ.\nރިޕޯޓުގައި ދައުލަތުގެ ކަމާގުޅުންހުރި އިދާރާތަކަށްވެސް އެޗްއަރްސީއެމުން ވަނީ ހުށައެޅުންތަކެއް ހުށައަޅާފައެވެ. އެއީ ހިޔާ އަށް ގެނެވޭ ފަރާތަކީ މަސްތުވާތަކެތި ބޭނުންކުރާ ފަރާތެއް ނަމަ، އެފަރާތަކަށް ލިބެންޖެހޭ ފަރުވާ ލިބޭނެ އިންތިޒާމް ހަމަޖެއްސުމާއި ގެންދެވޭ ބިދޭސީ މަސައްކަތްތެރީންގެ ތެރެއިން ވަޒީފާގައި އުޅޭ ފަރާތްތަކަށް އެފަރާތަށް ވަޒީފާދިން ފަރާތަށް ގުޅައި ވާހަކަދެއްކޭނެ އިންތިޒާމް މިހާރުން މިހާރަށް ހަމަޖެއްސުން ހިމެނެއެވެ.\nއެފަރާތްތައް ރާއްޖެއިން ފޮނުވާލުމުގެ ކުރީން އެފަރާތްތަކުން ކުރި މަސައްކަތްތަކަށް ލިބެންޖެހޭ ހައްގު އުޖޫރަ ލިބޭނެ އިންތިޒާމު ހަމަޖައްސައި\nއެކަން ކަށަވަރު ކުރުމަށްވެސް ވަނީ ހުށަހަޅައިފައެވެ.


26 ނޮވެމްބަރ 2020 - 08:11\nމިދިޔަ މަހުގެ ތެރޭގައި ޑައިރެކްޓަރު ސަބީރް ޚާންގެ "ނިކައްމާ" ގެ ޝޫޓިން ނިންމައިލި އުންމީދީ އެކްޓަރު މި ފަހަރު ސޮއިކުރި ފިލްމަކީ ނެޓްފްލިކްސް އަށް ހަދާ "މީނާކްޝީ ސުންދަރޭޝްވަރު" އެވެ. ފިލްމުގެ މައި ދެ ކެރެކްޓާގެ ނަމުން ނަން ދީފައިވާ ފިލްމުގައި އަބިމަންޔޫއާ އެކު ބަތަލާގެ ރޯލް ކުޅޭނީ ނެޓްފްލިކްސް އިން މި މަހު ޕްރިމިއާކުރި "ލޫޑޯ" ގެ ކާސްޓްގައި ހިމެނޭ ސާނިއާ މަލްތުރާ އެވެ.\nފަސްޓްލުކް ވެސް ދައްކާލާފައިވާ "މީނާކްޝީ ސުންދަރޭޝްވަރު" އަކީ ނެޓްފްލިކްސް އާއި ކަރަން ޖޯހަރްގެ ދަރުމާ ޕްރޮޑަކްޝަން ގުޅިގެން ހަދާ ފިލްމެކެވެ. ދެކުނު އިންޑިއާގެ ޒުވާން ޖޯޑެއްގެ ވާހަކަ މަޖާ ގޮތަކަށް ކިޔައިދޭނެ ފިލްމުގެ ޑައިރެކްޓަރަކީ އަލަށް ޑައިރެކްޝަނަށް ނުކުތް ވިވެކް ސޯނީ އެވެ. ފިލްމުގެ ސްކްރީންޕްލޭ ލިޔުނީ އޭނާ އާއި އާޝް ވޯރާ އެވެ.\n"މީނާކްޝީ ސުންދަރޭޝްވަރު" ބެލުންތެރިންނަށް ގެނެސްދޭނެ އިރެއް އަދި އިއުލާނެއް ނުކުރެ އެވެ.\nސަލްމާން ޚާނާ އެކު "މޭނާ ޕިޔާރު ކިޔާ" ކުޅުނު ބަތަލާ ބަގިޔާޝްރީގެ ދަރިފުޅު އަބިމަންޔޫގެ ކުރިއަށް ހުރި ފިލްމުތަކުގެ ތެރޭގައި އުމޭޝް ޝުކްލާގެ "އާނކް މިޗޯލީ" ހިމެނެ އެވެ.\n"އަތުރަންގީ ރޭ" ގެ ޝޫޓިން އަލުން ފަށައިފި\nއިންޑިއާގެ ލޮކްޑައުންގެ ކުރިން ޝޫޓިން ފަށާފައި އޮތް ޑައިރެކްޓަރު އާނަންދު އެލް ރާއީގެ އާ ފިލްމު "އަތުރަންގީ ރޭ" ގެ ޝޫޓިން އަލުން ފަށައިފި އެވެ.\nދެހާސް އަށާރައިގައި ޝާހްރުކް ޚާނާ އެކު ގެނެސްދިން "ޒީރޯ" އަށް ފަހު، އޭނާ ޑައިރެކްޓްކުރާ މި ފިލްމުގެ ޝޫޓިން އަލުން ފެށުމާ އެކު ޝޫޓިންގެ ތެރެއިން ނަގާފައިވާ ފޮޓޯތަކެއް ވެސް ސޯޝަލް މީޑިއާގައި އާންމުވެފައިވެ އެވެ. އޭގައި ފިލްމުގެ ލީޑް ކާސްޓްގައި ހިމެމޭ ސާރާ އަލީ ޚާނާއި ދަނޫޝް ފެނެ އެވެ. "އަތުރަންގީ ރޭ" އިން އަކްޝޭ ކުމާރު ވެސް ފެންނާނެ އެވެ. އޭނާ މި ވަގުތު އަންނަނީ ޔާޝްރާޖް ފިލްމްސް (ވައިއާރްއެފް) ގެ "ޕްރިތުވީރާޖް" ގެ މަސައްކަތް ކުރަމުންނެވެ.\n"އަތުރަންގީ ރޭ" މި އަހަރުގެ ފަހުކޮޅު އިއުލާންކުރީ އަންނަ އަހަރުގެ ފެބްރުއަރީ މަހުގެ 14 ގައި ސިނަމާތަކަށް ގެންނަ ގޮތަށެވެ. މި ވަގުތު ފިލްމުގެ ޝޫޓިން ކުރިއަށް ދަނީ ވަރާނަސީގަ އެވެ.\n"ދުރްގާމަތީ" ގެ ޓްރެއިލާ ދައްކާލައިފި\nއަންނަ މަހުގެ 11 ގައި އެމެޒޯން ޕްރައިމް ވީޑިއޯ އިން ޕްރިމިއާކުރާ ބިރުވެރި ފިލްމު "ދުރްގާމަތީ: ދަ މިތު" ގެ ޓްރެއިލާ ދައްކާލައިފި އެވެ.\nބޫމީ ޕިޑްނޭކަރް މައިގަނޑު ރޯލު ކުޅެފައިވާ މި ފިލްމަކީ "ބާހްބަލީ" ގެ ބަތަލާ އަނުޝްކާ ޝެޓީއާ އެކު ޑައިރެކްޓަރު ޖީ އަޝޯކް 2018 ގައި ގެނެސްދިން "ބާގަމަތީ" ގެ ރިމެކެކެވެ. އޭގައި ކިޔައިދެނީ ކޮރަޕްޓް ސިޔާސީ ލީޑަރެއްގެ ހަގީގަތް ފަޅާއަރުވާލަން އަންހެން އައިއޭސް އޮފިސަރަކު މަސައްކަތްކުރުމުން އޭނާ މަގާމުން ވަކިކޮށް، އިހުގެ ކިއްލާއެއްގެ ތެރޭގައި ބަންދުކުރުމުން ދިމާވާ ބިރުވެރި ހާދިސާތަކެކެވެ.\nއަކްޝޭ ކުމާރު ޕްރޮޑިއުސަރެއްގެ ގޮތުގައި ހިއްސާވެފައިވާ "ދުރްގާމަތީ" ގެ ކާސްޓްގައި އަރުޝަދު ވަރްސީ އާއި މާހީ ގިލް އާއި ޖިއްޝޫ ސެންގުޕްތާ އާއި ކަރަން ކަޕާޑިއާ ހިމެނެ އެވެ.\nއަބީޝެކް އަލުން "ބޮބް ބިސްވާސް" އަށް\nޝޫޓިން ހުއްޓިފައި އޮތް އަބީޝެކް ބައްޗަންގެ ފިލްމު "ބޮބް ވިސްވާސް" ގެ ޝޫޓިން އަލުން ކަލްކަތާގައި ފަށައިފި އެވެ.\nއަބީޝެކް ވަނީ އެ ވާހަކަ ސޯޝަލް މީޑިއާގައި ވެސް ހިއްސާކޮށްފަ އެވެ.\nޝާހްރުކް ޚާންގެ ރެޑް ޗިލީޒް އެންޓަޓައިންމަންޓުން ޕްރޮޑިއުސްކުރާ "ބޮބް ބިސްވާސް" އަކީ ޑައިރެކްޓަރު ސުޖޯއި ގޯޝް 2012 ގައި ގެނެސްދިން "ކަހާނީ" ގައި ހިމެނޭ ބޮބް ވިސްވާސް ކެރެކްޓާއިން ކުރިފަޅުވައިގެން ހަދާ ކްރައިމް ތުރިލާއެކެވެ. ވިދިޔާ ބަލަން ބަތަލާގެ ރޯލް ކުޅުނު އެ ފިލްމުގައި ބޮބް ބިސްވާސްގެ ރޯލު ކުޅުނީ ބެންގާލީ އެކްޓަރު ސަސްވަތާ ޗެޓަޖީ އެވެ.\n"ބޮބް ބިސްވާސް" ގެ ޑައިރެކްޓަރަކީ ސުޖޯއިގެ ދަރިފުޅު ދިޔާ އައްނަޕޫރްނާ ގޯޝް އެވެ.\nމީގެ ކާސްޓްގައި ޗިތުރަންގަދާ ސިންގް، ޕޫރަބް ކޯލީ، ދޭވް ގިލް ޓީނާ ދެސާއީ ދީރަޖް ރާނާ ހިމެނެ އެވެ. އަދި ހާއްސަ ފެނިލުމަކުން ވިދިޔާ ވެސް ފެންނާނެ އެވެ.\nބޮލީވުޑް ޓްރެއިލާ އަބީޝަކް ބައްޗަން ވިދްޔާ ބާލަން އަކްޝޭ ކުމާރު އެކްޓްކުރުން ބޮލީވުޑް ފިލްމު ސްޓްރީމިން ޓީވީ